600 Estetica 


de bun inalienabil al omenirii, înăuntrul unei continuităţi ce se transformă, devenind mai 
bogată şi mai adîncă. 

Abia cunoaşterea acestor corelaţii luminează natura subiectului prin care are loc 
reintegrarea artistică (kunstlerisehe Rucknahme) în suliect a înstrăinării de sine artistice. 
Ea este şi rămîne inseparabil legată de particularitatea subiectivităţii creatoare, şi, de 
asemenea, este imposibil ca trăirea operei să poată fi ruptă de particularitatea subiectului 
receptor. în amîndouă subiectivită- ţile se realizează, în acelaşi timp, o ridicare peste 
această pură particularitate: păstrîndu-şi parafa specificului lor particular, dispare însă din 
ele — sau cel puţin este împins în ultimul plan — tot ceea ce în viaţa însăşi transformă de 
obicei această unicitate într-o existenţă închisă în sine, — ceea ce, într-un sens social 
peiorativ, este subiectiv: tot ceea ce ridică o barieră între eu şi lume, sau ceea ce colorează 
superficial lumea numai în culorile calităţii particulare, fără a pătrunde în sîmburele ei. 
Drumul de aici pînă la reîntoarcerea în sine dintr-o cufundare atît de adîncă în lume încît 
tot ce e în lume devine—dobîndind o obiectualitate mai potenţată, mai obiectivată — pose- 
siunea cea mai lăuntrică a subiectivităţii omeneşti, este foarte lung şi bogat în etape; dar, 
prin natura lui, el este un drum de la subiectivitatea pur particulară a personalităţii 
existente nemijlocit, la realizarea în propriul eu a nivelului generic-uman. Din punctul de 
vedere al subiectului este deci vorba de un proces, care realizează totodată o purificare şi o 
intensificare, o îmbogăţire şi o adîncire. 

Dacă s-a subliniat mai înainte că atingerea în creaţie a nivelului umanităţii (des 
Menschheitlichen) nu depinde de faptul că intenţia este conştient orientată spre aceasta, 
trebuie să reamintim din nou înţelesul termenului de a fi conştient, folosit aici. Nu este 
vorba de inconştientul misterios şi mistificat din zilele noastre. După concepţia noastră, o 
intenţie ne-conştientă poate fi legată de cea mai înaltă conştiinţă, şi anume nu numai cu 
privire la mijloacele artistice ce trebuie folosite (aceasta ar recunoaşte-o şi unii re- 
prezentanţi ai „inconştientului*"), ci şi în raport cu țelul propus cu privire la conţinut. Lipsa 
— posibilă — a conştiinţei se referă aici la aceea că nici un contemporan nu poate 
prevedea cu o siguranţă apodictică, care anume din trăsăturile — pozitive sau negative — 
ale oamenilor în viaţă sînt numai condiţionate de epocă, sînt trecătoare şi pe care din ele 
viitorul le va încorpora în „corpusul" genericităţii umane în curs de formare. Tocmai aici 
concepţia despre lume nu poate oferi creaţiei artistice garanţia genericităţii ei. Marxismul 
însuşi, care poate, de bună seamă, să prevadă tendinţele cele mai generale de dezvoltare 
ale societăţii pe intervale lungi, care poate indica — pentru perioade mai scurte — 
perspective concrete — dar şi aceasta, în mod necesar, la nivel de generalitate — nu poate 
şi nu vrea deloc să-şi propună sarcina de a 
anticipa logic, precis, toate „vicleniile" (L,enin) dezvoltării. Configurarea reuşită sau 
nereuşită a ceea ce e propriu umanităţii (des Menschheitlielien) depinde totuşi tocmai de 
înţelegerea, respectiv de neînţelegerea, unor asemenea momente ale cursului dezvoltării. 
Exactitatea ştiinţifică a unei previziuni, a unei perspective, este confirmată pe baza masei 
faptelor şi tendinţelor reale; nici chiar abateri considerabile în ce priveşte detaliile, nu îi 
suprimă în mod necesar j usteţea. Dimpotrivă, configurarea artistică adecvată a generic- 
umanului se confirmă sau se infirmă tocmai în domeniul care din punct de vedere 
ştiinţific, este desemnat, de obicei, ca pur detaliu. Aşa se întîmplă cu „personajele 
profetice!! ale lui Balzac, care a putut înfăţişa trăsături tipic determinate ale oamenilor 
celui de-al doilea imperiu, ca realităţi, elaborîndu-le din existenţa lor în germene în epoca 
domniei „regelui burghez"!. Tot aşa Euripide, în personajul Fedrei, Vergiliu în acela al 
Didonei, au ridicat pasiunea dragostei individuale pînă la genericitate, pînă la nivelul unui 

bun al conştiinţei de sine a omenirii, cu mult înainte ca aceasta să fi devenit un fenomen 


general din punct de vedere social. A 
Din procesul descris mai sus, pentru subiectul estetic — pentru cel creator în 
producţia operei, pentru cel receptor în primirea ei — se naşte situaţia, pe care am 


desemnat-o în repetate rîuduri ca o necesitate pentru el de a se arunca â corps perdu în 
lumea acestor fenomene. Această structură a subiectului estetic a avut drept urmare 
firească faptul că în lacunele — aparente — ale posibilităţii de analiză conceptuală a ei s- 
au putut cuibări teorii iraţionaliste; cînd se încearcă combaterea acestora cu ajutorul unor 
argumentaţii pseudoraţionale, ele nu pot fi infirmate, ci rezistenţa lor creşte. De fapt, aici 
domneşte o raționalitate ce se poate descifra limpede, numai că, în cele mai multe cazuri, 
ea nu poate fi stabilită şi clarificată decît abia ulterior. Limitele posibilităţii de previziune 
rezidă aici în însuşi materialul realităţii. Acest fapt nu se întemeiază numai pe relaţia 
nivelului generic-uman cu celelalte momente structurale ale lumii social-istorice, nici 
numai pe sarcinile specifice care se ivesc de aici pentru alegerea conţinutului şi pentru 
plăsmuirea formei în artă. Faptul depinde şi de întortocherile drumului istoric însuşi, ceea 
ce s-a menţionat mai înainte, de inegalitatea acestei dezvoltări şi înainte de toate — ceea 
ce este hotărîtor pentru acţiunea artei — de faptul că fiecare prezent consideră trecutul din 
punct de vedere al nevoilor şi perspectivelor sale şi-i valorifică astfel, în special referitor la 
conştiinţa de sine care se exprimă în artă. Este suficient, poate, dacă indicăm din rou 
avatarele luptei din jurul gloriei postume a lui Homer şi a lui Vergiliu. Constatarea că toate 
aceste lupte pot fi totuşi explicate ulterior într-un chip pe deplin raţional arată 
inconsistența obiectivă a oricărei interpretări iraţionaliste a acestui fapt; arată că, ce-i 
drept, nu poate exista nici o axiomă abstractă, care să permită o deducție a fenomenelor 
particulare, dar desigur că fiecare fenomen particular poate fi analizat raţional în mod 
exhaustiv în ce priveşte rădăcinile sale social-istorice şi natura structurii sale estetice. 
Aşadar, avem aici de-a face cu un caz al acelei explicări ştiinţifice, pe care Marx a 
formulat-o astfel în raport cu dezvoltarea inegală a artei în general: „Dificultatea constă 
doar în formularea generală a acestor contradicții. Definirea specificului lor înseamnă 
totodată şi explicarea lor*”!. 

Acest caracter al esteticului — de a constitui forma cea mai adecvată pentru 
manifestarea conştiinţei de sine a omenirii — trebuie avut în vedere dacă vrem să-i 
evaluăm just specificul. Pe lîngă aceasta, am apelat adesea la o reîntoarcere la modurile 
sale de manifestare originare şi am înlăturat hotărît încercările de a lămuri atare fenomene 
estetice direct prin aplicarea categoriilor reflectării ştiinţifice, fără ca aplicabilitatea lor în 
domeniul estetic să fi fost discutată. De aici nu rezultă, fireşte, nici respingerea explicării 
ştiinţifice a fenomenelor estetice — întreaga noastră cercetare îşi propune, doar, o 
asemenea explicare — nu rezultă nici opoziţia rigidă, metafizică între ştiinţă şi artă, între 
conştiinţa omenirii şi conştiinţa ei de sine. Prima problemă, aşa cum s-a relevat mai sus, 
poate fi tratată abia în partea a doua a lucrării. în legătură cu a doua problemă, s-a subliniat 
aici în repetate rîn- duri, că ştiinţa şi arta (şi, de asemenea, şi gîndirea cotidiană) reflectă 
aceeaşi realitate. Specificul fiecărei reflectări se constituie în cursul istoriei în chip de 
formă extrem de importantă a diviziunii sociale a muncii în înţeles general, ca o diviziune 
a muncii, care nu dispune numai în cadrul societăţii de indivizi şi de grupuri de oameni, 
corespunzător nevoilor ei, ci, înainte de toate, realizează în fiecare individ o diviziune a 
muncii între simţuri, intelect şi rațiune. Diviziunea muncii între ştiinţă şi artă este o 
necesitate elementară a vieții, fără de care nu s-ar fi putut realiza niciodată cu succes şi nu 
ar fi devenit eficientă diviziunea socială a muncii în sens obiectiv. Atitudinea 
nediferenţiată caracteristică vieţii cotidiene, în care totul este axat pe practica nemijlocită, 


602 Estetica 


ar fi incapabilă de a soluţiona satisfăcător problemele tot mai complicate ce se ivesc o dată 
cu dezvoltarea forțelor de producţie. Am arătat mai sus cum, sub presiunea unor atare 
împrejurări, trebuie să se dizolve totala nediferenţiere a perioadei magice şi cum apar 
orientările principale ale unei asemenea diviziuni a muncii, descrise de noi: reflectarea 
ştiinţifică şi cea estetică a realităţii. Am menţionat, de asemenea, că aceste 

forme diferenţiate ale reflectării se nasc din nevoile sociale ale vieţii cotidiene, că ele îşi 
dezvoltă natura lor specifică în cea mai mare puritate posibilă — tocmai pentru a satisface 
optim aceste nevoi — , dar că prin aceasta ele nu se izolează nicidecum, în ultimă instanţă, 
de practica cotidiană. Dimpotrivă, rezultatele subiective şi obiective ale reflectării 
ştiinţifice şi estetice se revarsă neîntrerupt în viaţa cotidiană, în practica zilnică, 
îmbogăţind-o şi adîncind-o fără a-i suprima, fireşte, caracterul ei cotidian; în aceste 
împrejurări, nivelul mereu crescînd al cotidianului determină nu stingerea nevoii unor 
diferențieri în continuare a reflectării ştiinţifice şi a celei artistice a realităţii, ci creşterea 
lor extensivă şi intensivă. 

Abia privită de pe această bază, diviziunea muncii dintre conştiinţă şi conştiinţă de 
sine devine pe deplin clară. Conştiinţa cucereşte pentru om lumea aşa cum există în sine. 
în măsura în care transformă „în-sinele“ lumii într-un „pentru-noi“, ea creează cadrul real 
propriu-zis pentru practica ce cucereşte lumea, pentru transformarea realităţii într-un cîmp 
fertil de activitate al oamenilor. Necesitatea ei socială este deci nemijlocit evidentă. 
Totuşi, ţine de luarea în posesiune a lumii de către om — şi anume cu atît mai mult cu cît 
cultura se dezvoltă — ca el să pună şi în relaţie cu sine însuşi lumea exterioară pe care a 
ajuns s-o stăpînească faptic şi practic şi ca, prin această cucerire, să-i dea acestei lumi un 
caracter de patrie. Nevoia menţionată este la fel de elementară ca aceea care a dus la 
dezvoltarea independentă a ştiinţelor. Faptul că mijloacele satisfacerii ei n-au fost şi nu 
sînt nici acum exclusiv acelea ale artei, nu poate constitui o dovadă împotriva acestei 
funcţii a artei în viaţa umanităţii. Căci nici ştiinţa nu are o poziţie exclusivă, de monopol în 
domeniul său; ea nu este „decît“ forma cea mai adecvată a satisfacerii determinate a unor 
anumite cerinţe sociale şi abia alături de acestea, stimu- Iîndu-le, stimulată de ele, ajunge 
la propria ei puritate şi maturitate. Chiar dacă relaţia artei cu viaţa este încă mult mai 
complexă decît aceea a ştiinţei, care nici ea, în sine însăşi, nu este o relaţie simplă, ea îşi 
cucereşte în cursul dezvoltării istorice o situaţie analogă, de formaţie culminantă înăuntrul 
complexului de viaţă pe care-l exprimă în modul cel mai adecvat. Examinînd relaţia artei 
cu formele primitive de expresie ale omenirii, înainte de toate raportul ei cu magia, am 
putut observa măcar în parte această legătură stringentă a artei cu existența omenească, 
desprinderea ei de formele de expresie neadecvate acestei existenţe, reîntoarcerea ei către 
viaţă în forme potrivite de expresie şi evocare. Asupra acestor probleme vom mai reveni 
pe larg în diferite contexte, ca, de pildă, în tratarea frumosului natural sau în lupta de 
eliberare a esteticului de fenomenul religios. 

Aici era necesar să lămurim, ceva mai concret decît a fost cu putinţă pînă acum, 
faptul că arta este modul cel mai adecvat şi mai înalt de exprimare a conştiinţei de sine a 
omenirii. Trebuia arătat că tezele noastre pur estetice privitoare la specificul acestei 
reflectări a realităţii (ca de exemplu, prioritatea conţinutului asupra formei, caracterul 
evocativ-diiiguitor al lormei sau esenţa ei ca formă a unui conţinut determinat etc.) îşi pot 
dobîndi sensul lor real numai raportate la ceea ce priveşte omenirea (das Menschheitliehe), 
uinai prin creşterea lor pînă la o reflectare a realităţii cu caracter de conştiinţă de sine. 
Toate reproşurile făcute artei în cursul unei dezvoltări multimilenare începînd cu „iluzia şi 
minciuna" artei pînă la lipsa ei de valoare, întrucît reproduce ceva care oricum exista deja, 
dobîndesc o îndreptățire — foarte condiţionată — în constelații istorice precise, numai 
prin aceea că unii critici (şi în anumite împrejurări chiar artiştii şi operele lor) au ignorat 
sau au uitat această legătură cu omenirea. Căci lumea proprie, triumfătoare, a operelor de 
artă, cosmicitatea lor, irezistibilita- tea puterii lor evocative se întemeiază tocmai pe 
această desfăşurare concretă a ceea ce este propriu umanităţii (des Mensehheitlichen). 
Dacă aceasta dispare, cea mai autentică „imitare" a realităţii, cea mai măiestrită stăpînire a 

formelor, cea mai genială născocire de noi posibilităţi de a provoca efecte sînt numai „.un 
bronz sunător şi un clopoțel care sună“. Abia revelarea artistică a acestui conţinut face din 
mimesis faptul primordial al esteticului: face din el o reflectare a realităţii independente de 
conştiinţa omenească, dar totuşi una în care, conform principiului ei, apare numai ceea ce 
promovează sau împiedică această dezvoltare, în care fiecare lucru, fiecare emoție pot fi 
ridicate pînă la treapta de obiect abia în această corelaţie. Toate transformările pe care 
reflectarea estetică le realizează în lumea fenomenală nemijlocită îşi pierd orice caracter 
formal-arbitrar abia prin această raportare, iar pe de altă parte, fidelitatea acestui mod de 
reflectare a realităţii — chiar şi în felul lui de apariţie nemijlocit — este confirmată în cele 
din urmă a.bia prin atingerea acestei realități supreme a existenţei omeneşti. Astfel, 
specificul reflectării estetice poate fi fundamentat filozofic numai prin postularea — im- 
plicînd numeroase contradicții — a conştiinţei de sine a genului uman. Tocmai 
contradicţiile concentrate în acest concept — realizarea unei obiectivități maxime tocmai 
printr-o maximă raportare la subiect — drept criteriu estetic, instituirea unei subiectivităţi 
care există numai ascunsă, numai „inconştient", eventual utopic, în lumea exterioară şi 
interioară existentă obiectiv, o dată cu crearea unei lumi a artei care nu trebuie să aibă 
nimic utopic în sine: ată baza esteticului originar, caracterizarea simplă a realităţii 
oglindite estetic. 
Capitolul VIII 
PROBLEME ALE MIMESIS-ULUI. IV. 
LUMEA PROPRIE A OPERELOR DE ARTĂ. 


1. CONTINUITATEA ŞI DISCONTINUITATEA SFEREI ESTETICE (OPERĂ, GEN, 
ARTĂ ÎN GENERE) 


Cînrî am definit arta drept conştiinţa de sine a dezvoltării omenirii, momentul 
continuității a trecut în centrul problemei esteticului. Pe de o parte, fiindcă numai astfel 
poate fi evitată ipoteza statică, idealistă, a unui „general-uman"; nu este vorba de realizarea 
unei omeniri dată apriori (în idee) şi nici de desfăşurarea dialectică a unei atare „idei“ în 
care, ca în sistemul hegelian, finalul cuprinde în sine ca împlinire concretă tot ceea ce 
exista încă de la început în formă abstractă. Continuitatea care este vizată aici nu are nici 
un astfel de caracter teleologic. Ea este — în înţelesul propriu al cuvîntului — o dezvoltare 
reală, petrecută faptic, privită în cursul ei real ascendent şi descendent, cu ramificările ei 
reale, cu elanurile şi regresiunile ei reale etc. Pe de altă parte, trebuie considerat că aici 
este vorba, în primul rînd, de continuitatea conştiinţei de sine a speciei omeneşti, deci de 
aspectul subiectiv a ceea ce s-a întîmplat în fapt, chiar dacă acest aspect nu este cel 
particular-individual. Sperăm că analizele precedente au arătat cu o limpezime suficientă 
momentul subiectiv pe care îl reprezintă conştiinţa de sine, „reinteriorizarea“ hegeliană, 
care nu înseamnă nici subiectivism, nici „independenţă" față de cursul real al 
evenimentelor, imaginată idealist, şi nici activitate demiurgic-creatoare a unui subiect, 
oricare ar fi acesta. Reflectarea adecvată a realităţii existente independent de conştiinţă, 
faptul că subiectul este cufundat în această realitate constituie, dimpotrivă, premisa de 
neînlăturat a oricărei conştiinţe de sine formate în modul conceput de noi. Subiectivitatea 
se limitează deci, aşa cum am văzut, la aceea că imaginea de reflectare ce se naşte este 
constituită spre a reproduce realitatea fiinţînd în sine, dar raportată la om (la activitatea lui, 
la relaţiile lui etc.) Continuitatea dezvoltării omenirii constituie substratul ultim al oricărei 
atare oglindiri şi trebuie deci să fie cuprinsă oarecum în fiecare din ele, cu toate că, de cele 


mai multe ori, fiecare reflectare, considerată pentru sine, instituie nemijlocit, ca obiect, 
concretul hic et nune al unui moment dat. 

Pi in aceasta e dată dialectica normală a continuității şi a discontinuităţii, a 
caracterului punctual (Punktualitât). în orice linie reală sau abstractă geometrică, ne izbim 
de această contradicţie de nesuprimat, dar care pentru cunoaştere este fecundă în cel mai 
înalt grad. Fireşte, acelaşi lucru se întîmplă şi în considerarea dezvoltării obiective a 
omenirii; a dezvălui formele concrete în care se manifestă cei doi poli ai acestei 
contradicții şi a le înfăţişa în legitatea lor este o sarcină a ştiinţei istorice, de care deci nu e 
nevoie să ne ocupăm aici. Dialectica ce se iveşte în cazul nostru trece însă dincolo de 
această sarcină. Am indicat în repetate rînduri acea caracteristică a esteticului (der 
ăsthetischen Setzung), conform căreia forma lui originară nu poate fi decît suprema 
individualizare (Punktualităt) a artistului singular (şi primirea acesteia de către subiectul 
singular receptor). Toate privirile de ansamblu făcute într-un mod generalizat, ca acelea 
referitoare la arta unei epoci, la un gen artistic etc., reduc la concept această natură 
originară, autentică, o transpun deci într-o altă sferă, nouă pentru ea; numai în partea a 
doua a lucrării noastre, cînd vom trata tipologia atitudinii estetice, vom putea arăta cu pre- 
cizie filozofică faptul că o asemenea procedare nu aduce cu sine, în mod necesar, o 
falsificare sau o deformare a esteticului autentic, — cu toate că şi aceasta se întîmplă 
adesea —. Oricum, putem spune de pe acum, că asemenea afirmaţii cuprind tot atît adevăr 
cît sînt în stare de a converti în conceptu- alitate — în chip total şi nedeformat — din 
structura estetică originară a obiectelor lor. Afirmația de față sună deocamdată a lucru de 
la sine înţeles, ba chiar a banalitate. Căci capacităţii de adevăr a oricărui concept (respectiv 
a oricărei judecăţi, raţionament etc.) trebuie să i se pună în faţă o cerință asemănătoare. 
Acolo totuşi unde realitatea ființind în sine este reflectată ştiinţific, formularea ei 
conceptuală poate şi trebuie să depăşească, prin generalizare, structura nemijlocită a 
obiectualităţii; în măsura în care ea exprimă adecvat raporturile, relaţiile, legităţile etc., 
pentru faptul singular se pune numai problema posibilităţii de a fi subsumat de fiecare dată 
fără eroare, relaţiei generale. în condiţii mai complicate, aceasta e situaţia şi în ştiinţele 
sociale. 

Generalizarea unei stări de fapt estetice originare are voie însă să depăşească 
singularitatea operei date numai în măsura în care această singularitate, în cursul depăşirii 
ei prin concept, este păstrată cît mai intactă cu putinţă. Această cerinţă cuprinde mult mai 
mult decît generalizările morfologice descriptive ale celorlalte ştiinţe, cele ale naturii şi 
cele sociale. Am atras mai sus atenţia asupra cauzei principale a deosebirii dintre cele două 
categorii de generalizări: opera de ar^ă autentică — şi numai aceasta poate deveni baza 
unei generalizări fecunde, istorice sau estetice — îndeplineşte legile estetice întrucît ea, 
totodată, le lărgeşte şi le adînceşte; aici nu poate fi vorba de o simplă subsumare a 
singularului de către general, a ..cazului" de către lege. Posibilitatea reîntoarcerii de la lege 
la cazul singular caracterizează, fireşte, orice genera 

lizare ştiinţifică. Coborîrea, în fapt, la cazul singular este totuşi, foarte adesea, fără 
rost sau de prisos, ca de exemplu atunci cînd cineva, pornind de la tendinţele demografice 
exprimate statistic, şi-ar pune problema: de ce tocmai Petre s-a căsătorit cu Maria. Dar, de 
pildă, conceptele generalizate ale unei istorii a picturii Renaşterii, trebuie să fie astfel 
alcătuite, încît să fie în stare să concretizeze şi să promoveze cunoaşterea specificului lui 
Rafael sau al lui Tiţian (sau al oricăruia dintre tablourile lor). 

Menţionarea unei atare slructuri a generalizării era necesară pentru a lămuri esența 
specifică a dialecticii continuității şi a caracterului punctual ce domneşte aici. Dacă ne 
reîntoarcem la esteticul originar, vedem, pe de o parte, că opera, ca una ce reprezintă 
principiul punctual, nu scoate la iveală numai un „punct“, mai mult sau mai puţin abstract, 
al dezvoltării, ci că acest „punct" este o „lume“ calitativ specifică ce cuprinde un sistem 
închis al determinărilor decisive şi a cărei trăire nemijlocit-intensivă, concret-adîncită, 
constituie esenţa atitudinii estetice. Pe de altă parte, principiul continuității apare în opere 
şi în receptarea lor numai indirect, de cele mai multe ori cît se poate de indirect. Fie că 
obiectul unei trăiri estetice este Homer sau Moli Flanders al lui Defoe, Madona din 
Castelfranco a lui Giorgione sau un peisaj de Van Gogh etc., accentul acestei trăiri cade pe 
receptarea şi însuşirea integrală a ceea ce este exprimat concret în această operă concretă 
— şi numai în ea — adică a ceea ce reflectă ea, într-o modalitate specifică, irepetabilă, din 
realitatea obiectivă. în aparenţă, aşadar, a dispărut cu totul momentul continuității din 
structura nemijlocită a operei şi din efectul adecvat ei. Asta este însă numai o aparenţă a 
nemijlocirii fixate ca atare. Căci simplul fapt al unei trăiri de acest fel nu poate nicidecum 
exista fără momentul lui „nostra causa agitur“. Iar în această stare de lucruri — indiferent 
dacă creatorul sau receptorul sînt conştienţi sau nu de ea — e inclus momentul continuității 
dezvoltării omenirii. Existenţa continuității, la care ne referim acum, este, pe de o parte, 
mai intensivă şi mai indestructibilă decît obişnuita continuitate istorică şi, pe de alta, mai 
ascunsă, mai puţin evidentă nemijlocit decît aceasta. Adică, în sine, este cu putinţă de a 
separa metodologic din ansamblul dezvoltării un fragment istoric dat şi de a-l examina 
izolat. Fireşte că izolarea menţionată poate deveni izvorul unor erori multiple, dar ea este 
adesea inevitabilă cînd detalii anumite trebuie cercetate cu toată precizia. Dimpotrivă, în 
relaţia estetică originară cu realitatea şi în mijlocirea ei evocativă cu ajutorul nemijlocirii 
operelor de artă, această relaţie cu continuitatea procesului istoric este întotdeauna 
prezentă obiectiv fără ca, desigur, să trebuiască să devină prezentă în mod conştient. 
Conştientizarea ei — dacă vrea să rămînă estetică — nu poate săii peste momentul 
spontaneităţii din „nostra causa agitur"; continuitatea este legată tocmai de adîncimea 
acestei însuşiri nemijlocite. în cazul unei impresii superficiale, în care adesea ceea ce este 
îndepărtat în timp, în spaţiu şi ca formă socială, ia de obicei caracterul exoticului, poate lua 
naştere, eventual, o constatare care, obiectiv, să fie exactă; într-o asemenea constatare însă, 
continuitatea est.e, în cel mai bun caz, dată ca existentă în sine, nu ca existentă pentru noi, 
şi cu atît mai puţin poate fi atinsă existenţa ei pentru sine. Aici se vede deosebit de limpede 
opoziţia dintre „conştiinţa despre ceva ...“şi „conştiinţa de sine cu privire la ...“, accentuată 
de noi în repetate rînduri; în cazul exoticului, ne aflăm în faţa unei realități cu care nu 
avem nici o relaţie intim omenească, cu tot interesul nostru pentru ca şi eventual cu tot 
ceea ce ştim despre ea, stare în care predomină chiar conştiinţa de neînvins a ceva străin de 
noi; dimpotrivă, conştiinţa de sine este bazată tocmai pe un asemenea raport intim cu 
obiectul — chiar dacă lipsesc cunoştinţele obiective. Aceasta nu implică nici o identificare 
cu obiectul, deoarece diferenţa de conţinut, de structură etc. dintre obiectul trăit şi 
subiectul care-l trăieşte este una din premisele relaţiilor care provoacă apariţia conştiinţei 
de sine. Cu toate acestea sau tocmai de aceea, centrul umanului se simte atins în modul cel 

mai adînc, ca de ceva care face parte, într-un fel oarecare, din propriul lui trecut sau cu al 
cărui subiect este oarecum înrudit de aproape. Deci, ceva ce pare pur şi simplu exotic, 
poate deveni în anumite împrejurări element al conştiinţei de sine şi invers. Posibilitatea 
unor asemeni treceri va depinde, înainte de toate, de nivelul figurării artistice, dar, fireşte, 
aici joacă un rol considerabil şi dezvoltarea istorică obiectivă, răspîndirea şi adîncirea 
culturii legate de ea etc. Primul punct de vedere, care e cel principal, arată din nou locul 
central pe care-l ocupă momentul umanităţii, al omenirii în esenţa esteticului. 

Cu aceasta am ajuns însă abia în pragul dialecticii continuității şi discontinuităţii în 
sfera estetică. Fiindcă, lăsînd la o parte constelația fundamentală descrisă mai sus, fiecare 
operă de artă, tocmai în ceea ce determină specificul ei estetic hotăritor, se află în 
continuitatea acelei specii artistice, a acelui gen, căruia îi aparţine. Dacă mai sus a fost 
vorba de lege şi de modul specific al îndeplinirii ei inestetic, faptul trebuie înţeles, mai 
întîi, în sensul acestei corelaţii, ca, de pildă, relaţia unei anumite tragedii cu legile genului 
dramatic. Nu putem repeta îndeajuns că şi aici, relaţia unei opere cu genul din care face 
parte şi cu legile acestuia nu poate fi niciodată o subsumare a unui caz particular unei 
generalităţi cu caracter esenţial, că o dată cu naşterea fiecărei opere, care merită esteticeşte 
acest nume, conţinutul şi forma legilor valabile pentru ea suferă cel puţin o modificare, 
dacă nu urmează chiar o revoluţionare decisivă a lor, aşa cum se întîmplă, de obicei, la 
creaţii epocale. Fireşte că trebuie să adăugăm că genurile — în ceea ce priveşte principiile 
lor fundamentale cele mai generale — sînt, într-adevăr, supuse transformării istorice, dar 
se păstrează în această transformare şi că ele, ca gen, se îmbogăţesc şi se adîncesc lăuntric 
în atare „revoluţii”. (Este un mare merit teoretic al lui Ivessing de a fi expus aceasta 
conceptual, în legătură cu drama antică şi cu Shakespeare.) 

Această dialectică a continuității şi a discontinuității acţionează totuşi 
— pe o treaptă mai înaltă — şi în totalitatea domeniului esteticului. Diversele genuri sînt 
mult mai independente unele faţă de altele decît ştiinţele particulare în reflectarea 
dezantropomorfizantă a realităţii şi constituie domenii mult mai închise, mai independente 
unele de altele, decît este posibil în cazul ştiinţelor. Fireşte că nici această opoziţie nu 
trebuie să încremenească într-o rigiditate metafizică. Fiindcă, pe de o parte, independența 
— relativă — a ştiinţelor particulare este, de asemenea, un fapt indiscutabil. Ea este 
determinată, înainte de toate, de către independenţa — relativă — a substratului lor 
material; aşadar, la baza diferenţierii ştiinţelor particulare se află aceea a realităţii 
obiective. Dar aceasta, în mod necesar, este una relativă. După cum diferenţierile 
obiective stau la baza diferenţierii metodologice a ştiinţelor particulare, tot astfel feluritele 
interacțiuni şi relaţii reciproce creează din nou între ştiinţe noi legături. în cele din urmă, 
desigur, unitatea materială a lumii dă mereu naştere, în mod necesar, idealului unei ştiinţe 
unitare. Chiar dacă aceasta nu s-a realizat niciodată pînă acum, tendinţa către unificare a 
făcut totuşi progrese uriaşe, mai ales în ştiinţele exacte ale naturii, domenii, care veacuri 
de-a rîndul erau considerate ca independente, au cîştigat foarte mult, din punctul de vedere 
al capacităţii de cunoaştere, prin reducerea la principii unitare a unor fenomene nemijlocit 
divergente. Aceasta nu exclude independenţa domeniilor de cercetare — acum conştient 
relativă — dar prin apropierea de unitatea materială fiinţind în sine a realităţii obiective, 
se întăreşte orice integrare raţională, orice integrare ce-şi are obîrşia în esenţa lucrurilor. 
Tocmai orientarea — parţial — opusă pe care au luat-o multe ştiinţe sociale în secolulal 
XIX-lea, dovedeşte justeţea ştiinţifică a acestei tendințe. Despărțirea „netă 
socialmente condiţionată — de exemplu a economiei, a sociologiei, a istoriei etc. a fost cu 
totul dezavantajoasă pentru toate aceste ştiinţe. Conexiunea lor, de asemenea condiţionată 
de unitatea substratului lor, nu exclude, într-adevăr, cercetări strict specializate; dar nici o 

problemă esenţială a acestor ştiinţe nu poate fi soluţionată satisfăcător fără o raportare 
neîntreruptă şi detaliată la corelaţiile rezultate din materialul lor comun. Sistemul unitar al 
ştiinţelor ce ia naştere astfel — această formă preia idealul ştiinţei unitare — arată 
discontinuități cu caracter de salt, care de asemenea nu sînt absolute, numai acolo unde 
fundamentul material însuşi indică, de asemenea, salturi (domeniul organic şi cel 
neorganic etc., totuşi, şi ele, cu tranziţii, cu relativizări). Articularea sistematică rezultă şi 
ea din modul de a fi al în-sinelui realităţii obiective reprodus în gîndire. Cînd în sec. al 
XIX-lea, sub influenţa idealismului subiectiv, teoria ştiinţei s-a străduit să clădească 


39 — Estetica Metodologia pornind de la interesele subiective (faptul este caracteristic în special 
şcolii lui Wiudelbaud şi a lui Rickert, ea a creat numai confuzii. Existenţa aşa numitelor 
ştiinţe aplicate, cu metodele lor condiţionate şi teleologic, nu contrazice această respingere 
a fundamentării subiectiviste. Căci, de exemplu finalităţile economice ale ştiinţelor tehnice 
sînt tot atît de obiective, ele întemeindu-se pe un substrat real, ca acele cunoştinţe (ale 
fizicii, ale chimiei etc.) pe care le aplică sau pe care chiar le dezvoltă în continuare. 


A trebuit să indicăm toate acestea, măcar în treacăt, pentru ca să devină evident că 
„diferenţierea"” artei în diferite arte, genuri artistice etc. este calitativ altceva decît 
diferenţierea reală a cunoaşterii în diferite ştiinţe particulare. Cu toată diferenţierea lor, 
acestea constituie, în ultimă analiză, o unitate obiectivă de cunoaştere, în timp ce arta, în 
general, deşi este o sintetizare a ceea ce este comun în artele particulare, dar modul ei de 
corelaţie cu artele particulare se deosebeşte, calitativ, de acela dintre ştiinţele particulare şi 
ştiinţa generală unitară, aşa cum vom vedea în curînd. De aceea am pus între ghilimele 
cuvîntul diferenţiere deoarece, aşa cum s-a expus mai înainte, este o prejudecată nocivă a 
esteticilor idealiste de a concepe sistemul artelor ca o ..diferenţiere" a „ideii estetice", a 
„frumosului" etc. Fiecare artă, chiar fiecare gen, este în realitate o lume pentru sine, îşi are 
ca fundament un principiu estetic originar, care nu este identic cu nici un principiu al unei 
alte arte sau al unui alt gen, ba chiar — în multiple privinţe — este calitativ diferit faţă de 
ele. Această convingere care a devenit de mult opinia generală a artiştilor înşişi în practica 
lor, precum şi în formularea teoretică a propriilor lor experienţe, a fost considerată 
frecvent în a doua jumătate a secolului al XIX-lea drept fundament al cunoaşterii estetice. 
Noi am expus mai sus concepţiile referitoare la această problemă ale lui Konrad Fiedler, 
care s-au bucurat de o largă răspîndire, concepţii după care nu există artă, ci numai arte 
particulare; mai tîrziu, sub această influență, a apărut alături de estetică o aşa numită 
ştiinţă generală a artei. Nu e nevoie să intrăm aici mai adine în critica fundamentelor ei 
metodologice. Să remarcăm numai atît că, în timp ce astfel estetica era concepută în 
maniera veche idealistă, iar ştiinţa artei era separată de ea în mod metafizic, era inevitabil 
ca, în lipsa unor principii estetice generale, ştiinţa artei să dobîndească un caracter 
pozitivist-empi- ric, iar domeniul de ansamblu al esteticii să se descompună în două părți 
eterogene din punct de vedere metodologic. 

Cînd stabilim această existenţă de sine stătătoare a artelor particulare, a genurilor 
etc. trebuie să remarcăm următoarele — pentru a concretiza mai departe, în acest domeniu, 
dialectica continuității. înainte de toate, examiuînd istoria artei, se poate observa cum 
unele arte prezintă uneori o asemenea dezvoltare continuă, am putea spune logică, în care 


Probleme ale mirnesis-ului IV 609 


fiecare soluţie creşte din problemele anterioare, incit am putea fi ispitiţi să vedem în pro- 
blemele lor artistice lăuntrice forța motrice a mişcării lor: aşa, de exemplu, în pictura 
florentină sau în cea venețiană a sec. XIV/XV, în romanul francez sau în cel rusesc din 
sec. al XIX-lea etc. Da o cercetare mai îndeaproape se vădeşte totuşi că asemenea 
fenomene se ivesc numai pe porţiuni relativ scurte, că ele — pentru a ne exprima înadins 
în mod exagerat, în vederea clarităţii — uneori izvorăsc dintr-un neant artistic sau sfirşesc 
într-unul asemenea. Aceasta dovedeşte, pe de o parte, că şi aici domneşte — din punct de 
vedere istoric — o dialectică a continuității şi a discontinuităţii, dar că, pe de altă parte, 
această dialectică însăşi este determinată social-istoric: continuitatea, creşterea organică a 
problemelor sociale unele din altele, acţiunea lor continuă — sub forma comenzii sociale 
— asupra apariţiei operelor de artă singulare este principiul fundamenta] real al acestei 
dialectici (contradicţiile obiective, ivite din dezvoltarea socială, şi care acţionează 
simultan, precum şi cele de natură subiectivă ivite din reacţia personalităților la acţiunea 
celor dintîi, nu pot fi analizate aici). în asemenea cazuri, arta sau genul artistic ce se 
desfăşoară atît de „logic", atît de conform „filozofiei istoriei”, este tocmai, de cele mai 
multe ori, cea predominantă, cea reprezentativă pentru epoca respectivă. Şi aici, baza 
fenomenului este obiectivă: dezvoltarea de ansamblu bazată pe dezvoltarea forţelor de 
producţie este cauza pentru care într-o perioadă o artă sau un gen joacă un asemenea rol 
dominant, iar într-o altă perioadă acest rol îl joacă o altă artă sau un alt gen. Această deter- 
minare social-istorică este atît de puternică încît poate duce chiar la pieirea unor anumite 
genuri (epopeea cultă) sau la apariţia unora noi (romanul). Dialectica continuității şi a 
discontinuităţii are aşadar în acest domeniu al sferei estetice o fizionomie proprie, care se 
poate impune totuşi numai în cadrul dialecticii generale social-istorice. 

Oricît ar fi de importantă şi de astă dată constatarea faptului că genuri noi pot 
apărea şi apar în realitate, şi că altele de mult încetăţenite pot dispărea, ceea ce se şi 
întîmplă în realitate, totuşi considerarea totalităţii cursului de dezvoltare al artei dă la 
iveală un nou aspect, şi anume acela al unei excepţionale stabilități a ramurilor artei. Este 
de la sine înţeles că, aşa cum am arătat mai sus, nu există nici un fel de geneză unitară a 
unei arte unitare, care apoi s-ar diferenţia şi că dimpotrivă, diferitele arte şi genuri artistice 
apar, din punct de vedere istoric, independent una de alta, determinate de nevoi concrete 
social-istorice care le dau viaţă. Dar este un fapt tot atît de indiscutabil că ele, odată 
constituite, arată o rezistență neobişnuit de mare, o remanenţă şi totodată o capacitate de 
dezvoltare a principiilor lor fundamentale. Literatura, artele plastice, muzica, dansul, arta 
spectacolului constituie din timpuri imemorabile acea lume pe care obişnuim s-o 
concentrăm 

în expresia „artă“. Dar şi înăuntrul artelor, genurile au o viabilitate indestructibilă. 
Alături de lirică, epică şi draină, nu a apărut nici o altă specie literară, alături de pictură, 
sculptură şi arhitectură, nici o altă artă plastică. (Singura artă cu adevărat nouă este aceea 
a filmului). Această constatare nu anulează nicidecum pe aceea de mai înainte cu privire 
la naşterea din nou a genului în fiecare operă importantă. Dimpotrivă. Constatarea că 
drama s-a putut păstra ca gen de-a lungul transformării ei neîntrerupte de la Eschil pînă la 
Cehov, Brecht şi O'Neill constituie tocmai faptul care ne interesează acum. Tocmai aici, 
dialectica vie a continuității şi a discontinuităţii în sfera estetică devine evidentă. Dacă la 
orice mare cotitură istorică s-ar naşte un gen cu totul nou, sau dacă forma estetică ar 
înfăţişa o atare stabilitate ca aceea a geometriei euclidiene — în ciuda tuturor noilor 
descoperiri —, nu ne-am afla în faţa unei probleme calitativ noi: aceasta constă tocmai în 
faptul că acele atitudini determinate față de realitate, care determină specificul artelor şi 
genurilor, prezintă această unitate dialectică între stabilitatea principiilor şi capacitatea 
infinită de dezvoltare atît a determinărilor esenţiale cît şi a celor superficiale. 

Problema care se pune aici esteticii are un dublu aspect. întîi ar trebui ca esenţa 
însăşi a acestei unităţi dialectice să fie înţeleasă şi analizată. Şi anume, la rîndul ei, ea 
însăşi sub un dublu aspect, şi privită tocmai în conexiunea dintre cele două aspecte. Adică, 
pe de o parte, această unitate trebuie privită drept reacţie necesară la nevoile determinate, 
apărute ca urmare a dezvoltării societăţii şi ca urmare a dezvoltării oamenilor şi a relaţiilor 
lor reciproce, precum şi a relaţiilor lor cu natura etc. condiţionate de dezvoltarea societăţii. 
Pe de altă parte, aşa cum ne este cunoscut, trebuie privită ca o dezvoltare a unor categorii 
estetice specifice, care, ca mijloace optime ale satisfacerii acestor nevoi, permit totodată 
ca specificul estetic al acelor atitudini, precum şi operele care apar prin transpunerea 
acestora în practică artistică să ajungă la încheiere şi autonomie estetică. în cercetarea 
acestor fapte şi a corelaţiilor lor, ştiinţa noastră se află încă la începutul începutului. 
Există, ce-i drept, încercări, printre care şi unele strălucite, de a sesiza cu precizie în ce fel 
natura acestor atitudini determină genurile artistice. Trebuie să ne reamintim aici, înainte 
de toate, de studiul realizat de Goethe împreună cu Schiller, şi redactat de cel dintii, unde 
în personajele rapsodului şi ale mimului e schiţată o descriere exemplară a atitudinilor 
indispensabile pentru crearea „lumilor!! epice, respectiv dramaticel. Tot aici se situează 
eforturile cercului lui Marees (Fiedler, Hildebrand) cu privire la artele plastice, unele 
aspecte din teoria muzicii etc. Lăsînd la o parte acea îngustime pe care am criticat-o la 
Fiedler şi pe care o vom mai critica, trebuie totuşi spus că asemenea cercetări, de cele mai 
multe ori, iau drept obiect numai esenţa estetică a atitudinilor legate de genurile artistice, 
în timp ce nevoia socială lipseşte de cele mai multe ori din ele sau apare cel mult într-o 
formă extrem de abstractă. Lucrul nu e de mirare, deoarece abia marxismul a pus în legă- 
tură natura specifică a unui anumit fel de reflectare a realităţii cu dezvoltarea socială. 
Hegel, care a căutat legături asemănătoare, anume între valabilitate şi istoricitate, a fost 
nevoit să o întemeieze pe cea dintii pe mitul identicului subiect-obiect şi să o conceapă pe 
a doua într-un mod atît de general, încît cei care I-au urmat pe această cale, în măsura în 
care au existat asemenea gînditori, au trebuit să ajungă cu necesitate în impasul şcolii 
„istoriei spiritului“ (Oeistesgeschiehte). La aceasta s-a mai adăugat faptul că în 
prelungirea genialelor imbolduri ale lui Marx, a predominat multă vreme o metodă care s- 
a mulțumit cu derivarea socială (ba chiar „sociologică") a fenomenelor ideologice, fără a 
extinde cercetarea genetică prin investigarea la obiect a naturii ei specific etc. Numai 
odată cu Lenin legătura indisolubilă, colaborarea marterialismului dialectic cu cel istoric 


! Goethe către Schiller, scrisoarea din 23.XI1.1797. Anexă: Vber epische und dramatische Dictbung. 


Probleme ale mirnesis-ului IV 611 


devine una din problemele centrale ale metodei marxiste. Din motive pe care nu le putem 
discuta acum pentru a nu ne îndepărta prea mult de tema noastră, această unitate cerută de 
Lenin a fost din nou dată uitării şi, mult prea adesea, judecăți estetice subiectiv-dogmatice, 
au fost lipite neorganic de explicări „sociologice" vulgarizate ale genezei fenomenelor 
ideologice. 

Cele de mai sus au drept urmare necesară faptul că ansamblul complex al 
corelațiilor ce intră aici în discuție este ca şi necercetat. Totuşi problema care apare de 
obicei în istoria esteticii sub forma sistemului artelor poate fi soluționată satisfăcător 
numai pe această cale. Ea a fost şi rămîne o problemă reală a esteticii, ba chiar una 
centrală, deoarece, în fapt, artele particulare se leagă unele de altele, adesea se întregesc 
reciproc, intră în relaţii reciproce etc.; este o problemă centrală fiindcă aceste 
corespondențe şi legături nu au un caracter contingent, nici măcar în sensul că fenomene 
pur şi simplu istorice pot prezenta un caracter mai mult sau mai puţin contingent faţă de un 
sistem teoretic cum este estetica. Corelaţia este în esenţă sistematică, numai că principium 
differentiationis nu poate fi dedus din „ideea" estetică, (din ideea frumosului), ci din 
sistemul acelor nevoi — în ultimă analiză — sociale, care determină apariţia şi subzistenţa 
artelor particulare. De aceea acestea constituie un sistem, care desigur nu poate fi dedus 
pur şi simplu din natura antropologică a omului, ci din aceea a dezvoltării lui social- 
istorice. Acest sistem al artelor este aşadar de natură istorico-sistematică. De aceea apariţia 
şi dispariţia social-istorică a gerurilor artistice nu se află în contradicţie cu faptul că ele 
constituie un sistem de acest fel; cu atît mai puţin cu cît în multe cazuri se poate arăta că 
genuri care apar, respectiv dispar, — ne referim din nou la roman şi la epopeea cultă, — 
sînt strîiis legate unele de altele din punct de vedere al unor probleme de principiu 
hotărîtoare; în cazul de faţă, de exemplu, atitudinea care le determină pe amîndouă poate fi 
legată în mod firesc de aceea a rapsodului goetliean. 

A doua problemă importantă care se ridică aici este aceea a unităţii esteticului. 
Fundamentul acestei unităţi o constituie convergența clară şi esenţială a nevoilor 
nemijlocit atît de diferite, care stau la baza apariţiei şi acţiunii artei. Calea către lămurirea 
specificului ei genetic, de conţinut şi formal, trebuie deci să lămurească totodată şi 
principiile unităţii ei. Este vorba aici, înainte de toate, de o dublă problemă cu caracter de 
conţinut: pe de o parte, fiecare dintre reacţiile artistice, diferenţiate atît din punctul de 
vedere individual cît şi din cel al conformităţii cu un gen artistic anumit, este o reacţie 
faţă de aceeaşi realitate, care aici nu trebuie înţeleasă numai ca realitate în genere, ci ca 
moment extrem de concret al dezvoltării social- istorice, incluzînd timpul, locul, 
împrejurările respective etc. Pe de altă parte, orice astfel de reacţie este îndeplinită de 
oameni (şi pentru oameni), care sînt formaţi tocmai de realitatea menţionată şi ale căror 
calităţi de gîndire, de simţire, de trăire etc. sînt legate cu nenumărate fire de această 
realitate, îşi au originea în ea, se revarsă în ea. în felul acesta, însă, deosebirile adesea 
extrem de marcate dintre oamenii contemporani, sau chiar opoziţiile dintre ei, nu sînt 
negate şi nici şterse. Nimeni nu va contesta, de pildă, că un aristocrat provincial bogat şi 
un sans-culottes din periferiile Parisului trebuie să fi trăit diferit Revoluţia franceză, că 
trebuie să fi gîndit diferit asupra ei. Cu toate acestea, reflectarea acestor întîmplări arată 
la amîndoi şi multiple trăsături comune, care — fără a ştirbi diferențierea declasa şi cea 
individuală — izvorăsc din aceea că unitatea dialectică şi totalitatea aceleiaşi societăţi, în 
acelaşi moment istoric, acţionează puternic asupra psihologiei lor, în direcţia unor 
trăsături comune. Aceasta se referă la toate manifestările vieții, atît ale celei sociale cît şi 
ale celei private, deci şi la acele nevoi care într-o societate dată într-un moment dat, 
provoacă apariţia unei noi producţii artistice, nevoi care favorizează sau frînează natura, 

preponderența, declinul etc. a unuia sau altuia dintre genurile artistice şi determină, de 
fiecare dată, selectarea operelor de artă, a curentelor etc., îndepărtate în timp şi spaţiu, 
pentru a le actualiza şi a le reda eficienţa. Faptul că, în aceeaşi societate, arta diferitelor 
clase prezintă caracteristici foarte diferite nu infirmă nicidecum teza de mai sus, căci 
unitatea societăţii, condiţionată de baza ei economică unitară şi contradictorie, se impune 
şi în contradicţiile din sfera artei. Eăsăm la o parte faptul că o asemenea separație 
ermetică între clase, care să excludă influenţele reciproce cele mai diverse, este cu 
neputinţă. Chiar simplul fapt al 


Problenlaupthiaesiaţite'icere domenii comune, un „limbaj” comun, deoarece victoria dnei 
clase, supunerea uneia de către cealaltă nu se pot lipsi nicidecum de mijloacele ideologice 
ale influenţării. Aceasta se referă nu numai la literatură, ci se poate urmări cu precizie şi 
în acţiunea arhitecturii sau a muzicii. 

Prin aceasta, desigur, nu am indicat, însă, decît ceva comun în genere în bazele 
diferitelor arte. Şi dacă ne gîudim că acestea toate — desigur în mod diferit — sînt 
reflectări ale aceleiaşi realități obiective, că sînt reacţii, declanşate de acţiunea realităţii 
asupra oamenilor, şi dacă vedem, mai departe, că diferitele arte păstrează şi modelează 
acest fel de a reacţiona, cu scopul de a exercita asupra oamenilor (asupra aceloraşi 
oameni) diferite genuri de acţiuni evocative, atunci această comunitate a lor apare, mai 
întîi, ca o abstracţie de la sine înţeleasă, dar extrem de săracă. Acest caracter abstract 
este, fireşte, de neînlăturat. în comparaţie cu plenitudinea, cu bogăţia inepuizabilă, atît 
din punct de vedere al conţinutului, cît şi al formei, cu care esteticul se revelă în opera de 
artă concretă, chiar genul şi, cu atît mai mult, arta în genere apar ca o generalizare săracă. 
Nu trebuie însă să uităm că generalitatea care iese aici la iveală, de fiecare dată, nu este 
pur şi simplu o fixare conceptuală de trăsături, caractere, corelaţii comune etc., aşadar o 
trecere nemijlocită din sfera estetică în aceea a abstracţiei logico-ştiinţifice. Legătura 
dintre anumite opere şi un gen anumit are, mai curiud, ea însăşi un caracter estetic. 
Adică, în această generalizare, un conţinut estetic nu este pur şi simplu transpus în 
conceptualitate — aceasta se întîmplă în orice generalizare şi nici una nu poate fi corectă 
dacă nu păstrează înăuntrul generalizării trăsăturile etc., cu adevărat comune ale 
fenomenelor —, ci generalizarea însăşi porneşte din estetic, este cuprinsă imanent atît în 
structura operei însăşi, cît şi în atitudinea estetică faţă de ea; forma ei logic-conceptuală 
serveşte numai la apărarea de contradicţiile nedialectice; conţinutul ei de adevăr este însă 
fundat exclusiv estetic. 

Această stare de fapt, care, în primul moment, pare paradoxală, trebuie să fie 
lămurită mai întîi negativ. Estetica academică îşi prelucra materialul după modelul unei 
ştiinţe naturale descriptive, ea se limita la catalogarea caracterelor comune, am putea 
spune, â la Linne. Ca urmare însă, rezultatul la care ajunge este o trecere cu vederea a 
tuturor problemelor estetice hotăritoare cu privire la gen: realizări artistice importante 
rămîn în afara cadrului fixat de ea, iar pseudocreaţii împlinesc, dimpotrivă, toate cerinţele 
exprimate de catalogul caracteristicilor. Pozitiv, ne putem apropia astfel de această stare 
de fapt: fiecare subiectivitate estetică ce devine conştientă — în sens estetic —, care se 
ridică adică peste spontaneitatea simplei impresii, a simplei impresionări evocative, 
trăieşte în momentul receptării operei de artă singulare totodată şi apartenenţa acesteia la 
un gen anumit; 
nu trăieşte numai o pictură singulară, ci picturalitatea concretizată a acesteia, esenţa ei 
picturală, apartenenţa ei la pictură; şi la fel în literatură, muzică, etc. Această conştiență 
am numit-o estetică, deoarece ea se întemeiază pe o generalizare senzorială, ru pe o 
abstragere conceptuală; ea nu înseamnă nicidecum o îndepărtare de trăirea operei 
singulare date (deci nu priveşte opera drept exemplar al unei specii). Ea depăşeşte 
impresionarea spontan-evoea- tivă, dar numai în sensul că în aceasta, puterea evocativă a 
formării artistice se limitează la a permite trăirea conţinutului artistic, ca atare, pe cînd în 
conştiinţa estetică, alcătuirea estetică, eficienţa estetică a formării însăşi devine un 
moment important al trăirii evocate artistic. De aceea, conştienta estetică nu se 
îndepărtează de opera singulară, ci, dimpotrivă, se apropie de ea mai puternic decît trăirea 
pur spontană, deoarece include organic, în trăirea estetică, structura obiectivă a operei, 
dinamica dialectică ce domneşte în ea. Prin urmare, conştienţă estetică este înrădăcinată în 

esența operei însăşi. Ea este tot atît de primordial estetică, cum e şi trăirea spontană, dar 
constituie totodată o mai mare apropiere de acel complex obiectiv „conţinut-formă" pe 
care-l reprezintă opera în sine. Analogă deşi, poate, ceva mai complexă este relația 
operelor şi a genurilor cu arta în genere. Şi aici trebuie pornit de la faptul că genurile 
artistice sînt tot atît de puţin exemplare sau subspecii ale speciei „artă", cît sînt operele 
singulare, exemplare ale genurilor, că, dimpotrivă, arta în specificitatea fiecărui gen, şi 
tocmai în aceasta, arta în genere este instituită implicit, este legată de aceasta organic, 
inseparabil; şi în acelaşi raport se afă ea — şi acesta este aici lucrul hotărîtor — cu fiecare 
operă de artă individuală. Este un raport de inerenţă, nu de subsumare. Inerenţa este o 
categorie căreia logica modernă îi acordă puţină atenţie. Fireşte că aici nu poate fi sarcina 
noastră de a încerca să umplem, în vreun fel oarecare, această lacună. Ne mulţumim cu 

o referire pe scurt la logica hegeliană în care aceste probleme, importante pentru noi, sînt 
măcar indicate. Este de remarcat că această categorie apare la Hegel întotdeauna la 
începutul acelor analize la care el supune formele judecății şi silogismului. în 
Propedeutica filozofică, ambele capitole încep cu cercetarea calitativului, sub forma de 
judecăţi, respectiv de silogisme ale inerenţei. în primul loc, Hegel spune despre predicat: 
„Generalitatea, ca predicat, are aici numai înţelesul unei generalități nemijlocite (sau 
sensibile) şi al unui simplu caracter comun şi altora"!. Iar al doilea capitol se încheie în 
mod consecvent, cu „suprimarea calitativului", cu trecerea la „silogismele cantităţii sau 
ale reflecţiei"!!. în Logica mare, inerenţa îşi pierde importanţa ei pentru silogism. La 
începutul teoriei judecății, se află încă, într-adevăr, inerența, deoarece ea caracterizează 
„judecata fiinţei determinate (das Urteil des Daseins)", în care „predicatul" are „forma a 
ceva ce nu este de sine stătător şi îşi are baza în subiect"!ll. Silogismul fiinţei determinate, 
ca preludiu al cercetării silogismelor, se întemeiază, dimpotrivă, pe subsumarea dublă a 
singularului în general şi a generalului în singular.!Y Ba chiar, în continuare, 

i se reproşează lui Aristotel că el s-a oprit „mai mult la simplul raport de inerentă”Y. Nu 
este aici locul de a considera mai de aproape cît este de îndreptăţit acest reproş. Prantl 
subliniază cel puţin că Aristotel distinge clar între „diferenţa specifică" şi „simpla 
inerență"V!. 

Această controversă care nu poate fi soluționată aici ne trimite la problema atît de 
importantă pentru noi a genului, speciei şi individului, care, aşa cum am văzut, prezintă o 
certă asemănare structurală cu problema artei, a genului artistic şi a operei, asemănare 
chiar semnificativă. Nu numai în observaţiile imediat anterioare am putut stabili că în 
atitudinea estetică originară (şi în baza ei obiectivă, adică în opera de artă) acţionează un 
raport de inerenţă, dar şi în expunerea asupra fundării prin legătura cu omenirea a operei şi 
a acţiunii ei am arătat că relaţiile dintre existenţa omului ca individ, ca membru al unui 
grup social şi ca participant la dezvoltarea genului uman, sînt şi ele relaţii de inerenţă. 
Aşadar, ceea ce exprimă categoria logică a inerenţei este reflectarea unui fapt real, care 
apare mereu în natură şi în societate, pe trepte diferite şi în mod diferit. îndreptăţirea 
poziţiei lui Hegel față de acest complex de probleme se intemeiază pe obiectivismul 
necesar al oricărei reflectări dezantropomorfizante a realităţii. Privite din acest punct de 
vedere, acele relaţii care se exprimă în categoria inerenţei apar, ce-i drept, ca fapte, ca 
relaţii indiscutabil existente în realitatea obiectivă, dar, în acelaşi timp, ca simple moduri 


1 HEGEL: Philosophiscbe Proptideurik, Begritislehre, § 15. 
" Ibidem, § 42—43, 
" HEGEL: Ştiinţa logicii, ed. cit., p. 629. 
N Ibidrm, p. 667. 


“ Ibidem, p. 668. 
YI PRANTL: Geschicktş der Logik, voi. I, p. 233, 263% 

de apariţie nemijlocite ale acelor relații. Dacă vrea să se apropie conceptual de dialectica 
obiectivă a realităţii, ştiinţa trebuie să meargă mai departe pe calea concretului şi realului, 
iar logica pe calea dezvăluirii celor mai generale corelaţii formale, ba Hegel, suprimarea 
inerenţei, depăşirea ei, ţinteşte să completeze sau să înlocuiască această primă determinare 
nemijlocită, şi de aceea primitivă din punct de vedere logic, prin determinări mai 
complexe, care exprimă mai bine mişcarea, transformarea, dezvoltarea. De aceea, în 
Enciclopedie, Hegel introduce, în capitolul consacrat vieţii, pentru înţelegerea genului 
(Gattung), categorii mereu mai concrete, superioare ca generalizare, mai istorice!, alături 
de care inerenta apare ca o abstracţie sărăcăcios-nemijlocită, cu toate că nicăieri nu e 
negat faptul că şi ea este una din multele determinări ale raportului considerat. (Este inutil 
să mai subliniem în mod special că, în ştiinţele de azi, categoriile concrete depăşesc cu 
mult posibilităţile de concretizare ale lui Hegel; totuşi aceasta nu schimbă nimic din latura 
metodologică a problemei, tratată de el în singurul mod just posibil.) 

Este clar că o categorie care reflectă raporturi reale ale realităţii obiective, poate şi 
trebuie să apară şi în reflectarea estetică. Specificul este- ticului se vădeşte, în asemenea 
cazuri, în aceea că poziţia categoriei în totalitatea reflectării şi funcţia ei în dinamica 
acesteia este supusă unei schimbări, care desigur nu trebuie să falsifice nimic din 
caracterul fundamental al categoriei respective. Aceasta am menţionat-o mai sus în 
legătură cu aplicarea analogiei —şi o vom înfăţişa mai tîrziu încă mai amănunţit—; am 
discutat-o pe larg şi în legătură cu categoria particularităţi, iar în cursul expunerilor 
următoare vom vorbi de o transformare funcţională de acest gen şi în cazul altor categorii. 
Problema inerenţei nu aduce aşadar pentru consideraţiile noastre nimic principial nou. 
Desigur, trebuie să subliniem de îndată, cu titlu introductiv, că, bineînţeles, nu există şi nu 
poate exista nici o schemă de transpunere a categoriilor logice în categorii estetice. Nici 
nu este, de fapt, cazul ca o categorie logică să fie transpusă într-una estetică, mai curînd e 
vorba, întotdeauna şi exclusiv, de faptul că ştiinţa şi arta, reflectînd fiecare în felul ei, o 
realitate obiectivă identică, aceleaşi fapte, forme obiectuale, determinări etc., dobîndesc în 
ambele o funcție adecvată metodei specifice de aproximare a realităţii pe care o are 
fiecare din ele. Cercetarea asemănării şi deosebirii ce apar în funcționarea diverselor 
categorii trebuie, de aceea, efectuată separat pentru fiecare. Abia după ce aceasta s-a 
efectuat pentru toate categoriile, abia după ce pe această cale sînt lămurite şi noile 
corelaţii dintre noile funcţii şi sînt clarificate astfel şi esenţialităţile — relativ — 
schimbate, abia după ce aceste conexiuni dau naştere unui sistem, putem spune că am 
dezvăluit, integral, specificul reflectării estetice. Aşa cum am spus mai sus, în introducere, 
consideraţiile de faţă nu pretind că au atins o asemenea completitudine. Ea ar fi aproape 
cu neputinţă în situaţia de azi a filozofiei artei. Pe noi ne interesează numai ca, pe baza 
cîtorva cazuri decisive, să indicăm calea, metoda care ar putea şi ar trebui să ducă la o 
asemenea sesizare a specificului esteticului. 

întorcîndu-ne acum la categoria inerenţei, trebuie să revenim încă o dată asupra 
faptului că — din punct de vedere logic-ştiinţific — ea stă pe o treaptă mai joasă a 
dezantropomorfizării, cu alte cuvinte ea face parte dintre categoriile care reflectă 
momente ale lumii exterioare, sesizabile nemijlocit, şi în a căror natură rămîne vizibilă 
atît legătura strînsă cu senzo- rialitatea cît şi o aderenţă la subiectivi tate. Am văzut că 
Hegel accentuează, în tezele citate de noi, aceste ambe aspecte ale inerenţei; primul în 
Propedeutica filozofică, al doilea în Logică. Ceea ce este aici interesant, înainte de toate, 
este faptul că acest fel de a fi al categoriei aruncă o lumină asupra modului cum devine ea 


' HEGEL: Enciclopedia ştiinţelor filozofice — Filozofia naturii, ed. cit., § 370, p. 535—540. 

conştientă, ca atare. Şi anume, în inerenţă sînt cuprinse unele momente ale participării 
(Partizipation), care joacă un rol important încă în filozofia platonică. Originea acestor 
momente se află totuşi în vremurile preistorice. Tocmai în participare vede I"vy-Bruhl 
esența centrală a ceea ce el numeşte gîndire „prelogică“. „Aş spune“, explică el, „că în 
reprezentările colective ale gîndirii primitive, obiectele, fiinţele, fenomenele pot fi, într-un 
mod neînțeles pentru noi, ele însele şi în același timp altceva decît ele însele!. 
Independent de concluziile extrem de problematice pe care Levy-Bruhl le trage din „legea 
participării'+, aici este atins un element fundamental al concepţiei magice despre lume şi 
anume unul care de-a lungul perioadei magice se referă de cele mai multe ori la conexiuni 
care în lumina unei experienţe mai dezvoltate şi mai raţionale se dovedesc frecvent ca 
total absurde, dar care, în cazuri determinate, pot ajunge totuşi lie chiar parţial a ogiindiri 
exacte ale realităţii. Categoria inerenţei a apărut din stabilirea de conexiuni între realități 
cu caracter diferit, după ştergerea treptată a elementelor magice absurde, ca desemnare a 
unor raporturi determinate, care, la început şi nemijlocit, nici n-ar fi putut fi desemnate 
altfel. Nu este o întîm- plare că ea devine atît de importantă în clasificarea fenomenelor 
(gen, specie etc.) căci este nevoie, în continuare, de o dezvoltare ştiinţifică îndelungată 
pînă cînd clasificarea să se poată transforma într-o teorie a evoluţiei determinate cauzal 
etc. 

în această dezvoltare, opoziţia izbitoare este deci aceea că, în domeniul estetic, 
inerenţa nu suferă niciodată o atare înfrîngere în calitatea ei de categorie a corelaţiilor 
exterioare şi interioare, ci dimpotrivă ea se fixează ca mijloc indispensabil al configurării 
şi, ca atare, se desfăşoară mereu mai larg, mai adînc şi mai bogat. Este suficient să ne 
reamintim relaţia dintre individ, grup social şi omenire. Fireşte că au existat mereu teorii 
care se străduiau să interpreteze atare raporturi şi pentru practica artistică în spirit scientist 
şi care voiau să înlocuiască acea simplă inerenţă, nemijlocită şi evidentă senzorial, care — 
spre a insista numai asupra unui caz important — 


< LIiVY-BKUHL, Op. cir. p. 58 face să apară individul ca membru al unei clase sau al unei 
naţiuni, cu o deducere pur cauzală a acestui raport. (Despre rolul real al cauzalităţii în 
configurarea artistică va fi vorba mai tîrziu.) Rezultatul a fost o fetişizare a relaţiilor 
omeneşti, fiindcă totalitatea lor dinamică a încremenit prin imaginarea aşa numitului mediu 
(Milieu), formaţie tot atît de neadevărată, de „mitică“ pe cît de nepoetică. Inerenţa, în 
funcţia ei de categorie a configurării, înseamnă însă o unitate organică inseparabilă a 
individului, prin care şi în jurul căruia acţionează forțele sociale, forţe care totuşi apar 
nemijlocit, în acelaşi timp ca momente ale psihologiei individului. Ele nu sînt totuşi 
echivalente nici în conţinut şi nici ca pondere sau ca orientare, şi această alcătuire a lor nu 
se manifestă într-un echilibru static sau într-o stare de răsturnare a lui, ci în chip de luptă 
neîntreruptă a diferitelor tendinţe, ca o restabilire sau suprimare neîntreruptă a echilibrului 
psihic al persoanelor. Eterogenitatea dinamică — ce se revelă aici — a momentelor psihice 
care, nemijlocit, par omogene, arată tocmai eficienţa categoriei inerenţei, deoarece 
participa- ţia persoanelor la relaţii de ordin diferit — corespunzător adevărului vieţii — 
apare ca o componentă a psihologiei lor, căreia îi e inerentă reflectarea acestor raporturi. 
Ele rămîn imanente psihologiei individului, fără ca acest lucru să prejudicieze existenţei lor 
ca forţe ale existenţei sociale obiective, independente de conştiinţă. în plăsmuirea artistică 
predomină aşadar unitatea naturală nemijlocită a personalităţii: relaţiile cu tendinţele 
obiective ale societăţii apar tocmai în categoria inerenţei. Fireşte că această unitate se poate 
manifesta concret ca un conflict, ca o sfişiere etc. Dar o plăsmuire autentică artistică va 
exprima unitatea substanţei omului chiar şi în descompunerea extremă şi tocmai de aceea 
este indispensabilă folosirea în artă a categoriei inerenţei. Acolo unde nu se respectă acest 
principiu, se produce o rupere de realitatea vieţii şi a artei, ca în cazurile în care, 
corespunzător prejudecăţii moderne, patologia oferă .„modelul!' pentru înţelegerea omului 
normal, bunăoară scindările schizofrenice ale conştiinţei sînt înfăţişate nu drept cazuri 


Probleme ale mirnesis-ului IV 617 
excepţionale, patologice, ci drept „condition humaine“. 

Acest fapt fundamental al reflectării artistice a realităţii a pricinuit multă confuzie 
atît în teoria artei, cît şi în teoria ştiinţei. în cea dintii, această modalitate categorială 
„primitivă", „originară", „primordială" de a reda realitatea este exagerată nu rareori (şi 
prin asta dusă la absurd), pretinzîndu-se că arta ar realiza o reîntoarcere în magic. Asupra 
falsităţii fundamentale a unor asemenea concepţii am atras atenţia mai sus şi am arătat că 
în ele este denaturat atît caracterul real al magiei cît şi cel al artei (Worringer, Caudwell 
etc.). „Primitivitatea" proprie categoriei inerenţei (şi, în mod analog, şi aceea din folosirea 
artistică a analogiei) se leagă pe de o parte de un stadiu de dezvoltare care a lăsat magicul 
de mult în urma sa şi care operează exclusiv cu determinări de inerenţă, existente real în 
viaţă; un stadiu în care subiectivitatea fantasmagorică a magiei — mai bine zis: 
incapacitatea ei de a distinge între subiectiv şi obiectiv — aparţine unui trecut depăşit. Pe 
de altă parte, dezvoltarea artistică nu se opreşte la conceperea simplă, neanalizată a 
inerenţei, şi cu atît mai puţin o ia, de aici, istoriceşte îndărăt; în raporturile şi relaţiile pe 
care, generalizîndu-le, le putem concentra în categoria inerenţei, se află un material 
autentic din viaţa umană, care se dezvoltă neîntrerupt în continuare o dată cu dezvoltarea 
istorică a societăţii; în clarificarea şi înfăţişarea cu ajutorul configurării a acestor relaţii, 
arta joacă un rol de pionierat. încă de la apariţia ei în operele antichităţii, categoria 
inerenţei nu mai are de-a face decît foarte puţin cu magia şi tocmai cu privire la 
problemele ce se ridică aici, arta mai tîrzie a parcurs un drum lung de lărgire, de adîncire 
şi de îmbogăţire. 

Nu ne putem ocupa decît pe scurt şi în treacăt de urmările aducătoare de confuzii 
care apar în ştiinţe din neînțelegerile metodologice ale acestei stări de fapt. Este vorba, în 
primul rînd, de metoda psihologiei ca ştiinţă. Psihologia idealistă a pozitivismului a intrat 
în criză la sfîrşitul veacului trecut; incapacitatea ei de a sesiza concret fenomenele a 
devenit din ce în ce mai evidentă. în loc, însă, de a critica fundamentele idealiste care, de 
exemplu, nu permit de a cobori de la asociaţii la bazele lor fiziologice materiale şi de a ne 
apropia mai bine de fenomene cu ajutorul legilor găsite pe aceste baze, a apărut dorința 
constituirii unei psihologii care să se apropie de con- cretitudinea şi intuitivitatea 
configurării artistice şi, înainte de toate, a creaţiei poetice şi care să-şi rezolve problemele 
în modul aceleia. Dela Dilthey care cere o „psihologie descriptivă" în locul uneia pur 
„explicative" (adică ştiinţifice), această mişcare a stîrnit un ecou tot mai mare. Fireşte că 
nu poate fi sarcina noastră să ne confruntăm cu aceste curente. Eimitîndu-ne la o singură 
observaţie metodologică, putem spune numai că atare tendinţe dau psihologiei sarcini pe 
care nu le poate soluţiona satisfăcător decît arta, reflectarea estetică a realităţii; dacă ştiinţa 
o ia pe astfel de cărări, atunci ea renunţă la ceea ce este mai propriu esenței ei: renunţă la 
dezvăluirea acelor legităţi şi corelaţii obiective care determină — obiectiv — obiectul 
psihologiei şi pe care ui le putem însuşi just numai printr-un mod dezantropomorfizant al 
reflectării. Materialistul Pavlov a dat îndrumări importante pentru atare cercetări, dar ele 
au rămas pînă acum, în mod regretabil, fără mulți adepţi în domeniul psihologiei. într-un 
capitol viitor, vom încerca să indicăm direcţia în care această metodă poate fi folosită 
pentru rezolvarea problemelor noastre. 

în legătură cu ceea ce s-a spus despre acel caracter al artei care derivă din legătura 
ei cu omenirea (menschheitliche Charakter), observaţiile noastre anterioare au arătat că 
esteticul originar este obligat să opereze iu momente importante cu categoria inerenţei. Tot 
din consideraţiile noastre anterioare se poate vedea că în relaţiile dintre opera de artă, gen 
artistic şi artă în genere, categoriei inerenţei îi revine de asemenea o mare importanţă. 
Faptul apare, dintru început, ca foarte verosimil, deoarece relaţia lor formală reciprocă 

indică o oarecare asemănare cu aceea dintre individ, specie şi gen. Pentru noi, aici, sînt 
însă mai importante diferenţele. Am deforma, în momentele lui esenţiale, raportul dintre 
operă, gen artistic şi artă dacă l-am trata pur şi simplu în analogie cu raportul dintre 
individ, specie şi gen. Din nou, problema inerenţei trece aici în centru. Căci noi am văzut 
că ea era, ce-i drept, neapărat necesară sesizării originare a conceptelor legate de genul 
uman, dar că totuşi o considerare ştiinţifică mai evoluată trebuia s-o depăşească. 
Dimpotrivă, ceea ce este propriu-zis caracteristic raporturilor estetice corespunzătoare, este 
fixarea şi desfăşurarea imanentă a inerenţei. Am menţionat aceasta mai sus, în legătură cu 
înfăţişarea obiectului central al artei, înfăţişarea omului, dar şi expunerea noastră despre 
înstrăinarea de sine a subiectului şi reintegrare se rotea în jurul acestei probleme. Acum 
urmează numai să tragem concluziile ce se impun pentru chestiunea care ne preocupă aici. 
Peste tot în domeniul estetic, apare o anumită substanţialitate a subiectului; mai bine zis: 
evocarea trăirii substanţialităţii lui. Asta nu are nimic de-a face cu transformarea hegeliană 
a substanţei în subiect; ne preocupăm aici cu atît mai puţin de esenţa mistică a acelei 
transformări cu cît ne-am străduit şi pînă acum să relevăm în consideraţiile noastre nucleul 
raţional al concepţiei lui Hegel — de ordin estetic, nu filozofico-ştiinţific. — Această 
substanţialitate desemnează, înainte de toate, adîncimea, caracterul organic al unităţii 
subiectului. Mai înainte am pus accentul, dintr-un alt punct de vedere, pe legătura intimă, 
ba chiar pe întrepătrunderea esenței şi a fenomenului, raport care ne ducea în aceeaşi 
direcţie. Pe cînd în ştiinţă, fenomenul şi esenţa trebuie net separate, pentru ca o dată legile 
cunoscute, să ne putem reîntoarce la fenomenele explicate de ele, opera de artă stabileşte o 
inseparabili- tate, seuzorial-intuitivă între fenomen şi esenţă; esenţa este existentă estetic 
numai în măsura în care se contopeşte integral cu lumea fenomenală, iar fenomenul nu se 
poate afirma nemijlocit decît ca esenţă determinată şi concretă a unui fenomen determinat 
şi concret. Desigur, aceasta se realizează numai dacă în acelaşi timp are loc o generalizare 
senzorial-intuitivă, care exprimă esenţa totodată ca ființind-pentru-sine şi ca sălăşluiud 
imanent în fenomene. 

Această structură estetică originară a operelor trebuie să fie menţinută în 
generalizările create de faptul însuşi al artei, cum sînt genul artistic şi arta în genere, dacă 
aceste generalizări nu vor să forţeze esenţa esteticului şi să deformeze inerența — estetică 
— reducînd-o la o subsumare logică. Abia astfel, asemănarea şi diferenţa faţă de specia şi 
genul ştiinţific devin clar vizibile. în ştiinţă anume, aşa cum s-a menţionat mai sus, chiar 
simpla clasificare, adesea artificială şi rigidă, realizată pe baza subsumării, reprezintă o 
treaptă mai înaltă a capacităţii ştiinţifice decît luarea la cunoştinţă nemijlocită a inerenţei. 
Şi chiar acolo unde această categorie trece pe un nivel mai înalt ca, de pildă, în încercările 
morfologice comparative avînd drept scop ordonarea sistematică a fenomenelor, categorii 
de ordin mai complex, mai evoluat domină asupra simplei inerenţe. Dimpotrivă, în sfera 
estetică inerenţa rămîne valabilă, de nesuprimat: fie că este vorba de alcătuirea obiectivă a 
operelor sau de modurile de comportare creatoare sau receptoare faţă de ele, opera 
singulară şi genul căruia îi aparţine sînt implicite, în chip necesar, uno adu. între opera de 
artă şi genul ei nu e îngăduit să se tragă o linie despărţitoare netă, nici în cazul creaţiei, nici 
în receptarea şi nici chiar în reflecţia estetică asupra lor. Pînă şi în analiza unei opere de 
artă — analiză care e conceptuală în formă — trăirea şi gîndirea se mişcă neîntrerupt în 
acel fluid comun care uneşte opera cu genul ei. Dacă, de pildă, este vorba de calităţile 
picturale ale unei opere peisagistice, atunci, în sesizarea particularităţii specific individuale 
a acestui tablou anume, este cuprinsă problematica picturalului în genere, şi vice-versa. 
Faptul că opera de artă împlineşte legităţile genului din care face parte în aşa fel încît le şi 
lărgeşte totodată, fapt pe care noi l-am reliefat în repetate rînduri, este o dovată ne- 

ecliivocă a afirmației că acest raport reciproc de inerentă dintre opera singulară şi gen ţine 
de esenţa esteticului. Da fel stau lucrurile cu relaţia operei şi a genului cu arta în genere. 
De aceea, genul şi arta nu sînt simple concepte generale faţă de operă, care singură 
subzistă pentru sine. 

O anumită transpunere în conceptual este inevitabilă înăuntrul anumitor limite şi 
se şi întîmplă continuu. Dacă însă e realizată pripit şi rigid, atunci avem de-a face cu legi 
moarte — cum se întîmplă atît de des în cursul istoriei — legi care, în cazul cel mai bun, 
trec pe lîngă estetic neluîndu-l în seamă, dar care totuşi exercită adesea o acţiune 
ucigătoare asupra simțului artistic şi a creaţiei. Este mai curînd vorba — repetăm — de 
generalizări senzoriale-sensibile care, corespunzător acestei naturi a lor, slujesc acelui 
proces estetic, cunoscut nouă de mai înainte, ce depăşeşte simpla particularitate a 
subiectului creator dat, ca şi a celui receptor, pentru ca subiectivitatea să se ridice pînă la 
nivelul genericităţii, la nivelul omenirii, fără a nimici cu totul particularitatea, fără a şterge 
din ea mai mult decît este necesar pentru o asemenea ascendere. Inerenţa deci se exprimă 
în aceea că în fiecare artist — atît obiectiv cît şi subiectiv — genul şi arta în genere sînt 
întotdeauna prezente simultan. Desigur, dacă aici este vorba de a fi prezent în 
subiectivitatea estetică, nu ne gîndim nicidecum la o stare de conştiinţă ce se manifestă 
conceptual, cu atît mai puţin la inconştientul „psihologiei abisale"; afirmaţia „ei n-o ştiu, 
dar o fac“, este valabilă şi aici. Hegel a formulat pregnant, la timpul său, că genului îi 
revine negarea singularităţii nemijlocite, „moartea individului". în cazul nostru, apare 
contrariul: prin faptul că, după expresia lui Hegel, singularul nemijlocit, opera de artă sin- 
gulară se realizează şi se constituie drept ceva durabil, persistent, lucru ce rezultă din 
esenţa esteticului, abia prin aceasta, tot după expresia lui Hegel, „genul ajunge la sine 
însuşi". Procesul artistic are deci în raport cu singularul, specia şi genul un caracter de-a 
dreptul contrariu față de procesul ştiinţific. Autoconservarea, creşterea, dezvoltarea 
genului şi a artei în genere, depind, cu necesitate nemijlocită şi stringentă, de realizarea 
operelor de artă singulare; dimpotrivă, creaţiile ce pier (cele care se învechesc) ies din 
procesul evoluţiei genului estetic şi devin neant estetic. (Ce semnificaţii păstrează ele, în 
anumite împrejurări, ca fenomene social-istorice, nu atinge problema de faţă.) 


2. MEDIUL, OMOGEN. OMUL ÎNTREG ŞI OMUL INTEGRAT. 


Să fie deci bine stabilit: prin instituirea estetică a operei singulare sînt instituite 
totodată, simultan, genul şi arta. Dacă ne întoarcem acum spre o problemă ce determină 
esenţa artelor particulare, problema genului, şi dacă din motive de metodologie clară dăm 
impresia că neglijăm, oarecum, pentru un timp, arta în genere, aceasta e numai o simplă 
aparenţă, aşa cum reiese lămurit din expunerile premergătoare, deoarece în fiecare 
considerare estetică justă a genului vor fi incluse şi problemele artei în genere; este vorba 
aici numai de întrebarea metodologică, în ce măsură rămîn ele neexprimate — 
provizoriu, — figurînd numai ca fundal. Această corelaţie devine vizibilă chiar din 
momentul cînd abordăm problema vizată aici, adesea menţionată în consideraţiile 
anterioare şi, anume, aceea a mediului omogen al oricărei arte, (iar înăuntrul domeniului 
ei: problema mediului omogen al fiecărei opere de artă). Căci mediul omogen concret — 
de exemplu vizualitatea pură în artele plastice — este şi el o determinare a ramurii 
respective a artei. El se poate diferenţia după genuri, fiindcă este sigur că vizualitatea 
pură în pictură nu înseamnă, în anumite privinţe, exact acelaşi lucru ca în sculptură; 
mediul limbajului poetic are o serie întreagă de caracteristici specifice în lirică, în epică 


' HEGEL: Enciclopedia ştiinţelor filozofice — Filozofia naturii, trad. de C. Floru, Ed. Academiei R.S.R., 1971, $ 367. Adaos, p. 532. 


620 Estetica 


sau în dramă etc. Fără a mai vorbi de faptul că mediul omo 


gen îşi dobîndeşte, fireşte, modul său originar de realizare abia în opera de artă 
singulară în care modul, totodată individual şi generalizat, în care e tratat, conșțituie 

determinarea estetică formală cea mai importantă. Cu toate acestea, se poate spune, pe 


bună dreptate, că problema mediului omogen este de fapt îndreptăţită tocmai în domeniul 
ramurii artistice şi al genului. Aici generalitatea ei, faţă de operele singulare, mai are încă 
în foarte mare măsură un caracter estetic originar. Aceasta se poate afirma cu mult mai 
puţin despre arta în genere. Aserţiunea că fiecare ramură artistică sau fiecare gen posedă 
drept bază o formă proprie a mediului omogen, este deja o generalizare care 
conceptualizează trăsăturile esenţiale comune ale unor medii calitativ diferite între ele. 
Dimpotrivă, — în sensul expunerilor noastre anterioare — oricărui mediu omogen îi este 
inerentă într-un mod estetic originar trimiterea lăuntrică spre arta în genere, relaţia cu 
aceasta în sensul inerenţei. Prin fixarea acestei tendinţe structurale de jos în sus, 
desfăşurarea de sus în jos a caracterului conceptual, indicată chiar acum, poate fi 
corectată şi astfel esenţialul conţinutului estetic poate fi transpus aproximativ intact în 
concep- tualitate. Aceste consideraţiuni ne dau însă metodologic dreptul de a ataca 
cercetarea mediului omogen din punctul de vedere al ramurilor artei sau a genurilor. 

înainte ca problemele principale, legate de mediul omogen, să poată fi tratate, este 
necesar să lămurim caracterul acestui mediu. Realizarea lui propriu-zisă ni se înfăţişează 
în operele de artă; acolo există, în fapt, un mediu în sensul strict al cuvîntului. Acest 
mediu nu este totuşi o realitate obiectivă existentă în mod independent de activitatea 
oamenilor, ca un fapt sau o corelaţie din natură sau din societate, ci un principiu special de 
formare al obiectualităţilor şi al legăturilor lor, produse special de practica oamenilor. Şi 
anume, nu în sensul în care „facta“ social-istorice sînt rezultate ale activităţii omeneşti. 
Chiar cînd acestea sînt produse cu o conştiinţă aproximativ adecvată, legile şi tendinţele 
care acţionează în ele, faptele şi corelaţiile create de acestea, constituie o parte din 
realitatea obiectivă, independentă de conştiinţa omenească. Acţiunea bazată pe reflectarea 
ei justă trebuie deci să fie supusă constant unei influenţări, controlări, corectări, pentru ca 
un atare complex să nu se îndrepte într-o direcţie care să schimbe rezultatele unei acţiuni 
juste în acelea ale uneia injuste, ale uneia făcute cu conştiinţă în acelea ale uneia lipsite de 
conştiinţă. Căci faptele care se ivesc astfel chiar cînd sînt produse sau influențate conştient 
de către oameni, sînt fapte ale realităţii obiective, existînd şi acţionînd independent de 
conştiinţă, sînt supuse legităţilor realităţii obiective, pe care omul este în stare de a le 
dirija numai prin cunoaşterea lor exactă şi aplicarea lor exactă la această realitate 
obiectivă. în cazul nostru însă, ceea ce este produs de activitatea 

omenească are un cu totul alt sens: acela al valabilităţii definitive. în mediul 
omogen al artei date se nasc^plăsmuiri formale care-şi dobîndesc „realitatea" lor specifică 
numai prin aceea că reflectă estetic realitatea obiectivă. „Realitatea" lor constă numai din 
aceea că pot evoca reproducerea artistică a realităţii obiective, fixată în ele, că pot să 
dirijeze, să conducă trăirile oamenilor spre o reproducere interioară a imaginii întruchipate 
în ele. 

Mediul omogen, cu toate că alcătuirea lui concretă (audibilitate, vizua- litate, 
limbaj, gest) constituie un element al vieţii omeneşti, al practicii omeneşti, trebuie deci să 
fie ceva scos din curgerea neîntreruptă a realităţii. El devine baza practicii din creaţia 
artistică, în care transpunerea artistului în mediul omogen al artei lui, prin realizarea 
acestei transpuneri potrivit calităţii specifice a personalităţii artistului, deschide 
posibilitatea — cercetată de noi mai sus — a creării unei „lumi"” proprii ca reflectare 
estetică a realităţii. Vorbind în general şi abstract, apariţia unui mediu omogen în cursul 
reflectării realităţii obiective, în cursul procesului de transformare al în-sinelui într-un 
pentru-noi, nu este ceva absolut nou. Este suficient să ne amintim de rolul matematicii în 
ştiinţele exacte. Aici totuşi devine de îndată evidentă diferenţa calitativă dintre ştiinţă şi 
artă în reflectarea realităţii, care în existenţa ei obiectivă este aceeaşi pentru amîndouă. Un 
mediu omogen al ştiinţei nu poate fi obţinut decît din realitatea însăşi deja-relativ- 
cunoscută. Baza lui o alcătuiesc elementele şi corelaţiile realităţii obiective însăşi, a căror 
prelucrare abstractizantă — adică tocmai crearea unui atare mediu omogen — constă 
înainte de toate în a curăţi, pe cît posibil, existentul obiectiv de orice mod de considerare 
legat de subiectivitate, cuprinzînd tendinţe antropomorfizante. Prin urmare, el constă din 
acele elemente şi din legăturile, legităţile etc. acestora, care exprimă însuşirile obiective 
sesizabile ale lucrurilor. Adevărata obiectivitate este, natural, subordonată unui control 
neîntrerupt al realităţii. Astfel, de exemplu orice model al unui fenomen, altminteri 
inaccesibil gîndirii, trebuie înlăturat de îndată ce detalii importante ale modelului contrazic 
modul de manifestare al fenomenului, pe de altă parte este posibil ca o formulă sau o 
deducție matematică etc. să cuprindă mai multe proprietăţi ale realităţii decît se credea la 
început, la descoperirea ei. Astfel, prin mediul omogen din reflectarea ştiinţifică, se iveşte 
un drum către existența-în-sine obiectivă a obiecteler şi a corelaţiilor lor, o înlăturare a 
subiectivităţii omeneşti, cu tendinţa de a perfecționa mereu această dezantropomorfizarel. 

Ştim încă din expunerile anterioare că în reflectarea estetică mediul omogen este 
indisolubil legat de subiect, ba chiar îşi atinge însemnătatea tocmai prin faptul de a fi 
ancorat în personalitatea omenească. Şi de caracterul concret al subiectivităţii care se 
afirmă aici ne-am ocupat mai înainte. Ştim deci că esenţa ei de neînlăturat nu este 
nicidecum identică cu o negare, şi nici măcar cu o şubrezire a obiectivităţii plăsmuirilor 
estetice, a fidelității lor faţă de realitate, că dimpotrivă, caracterul reflectării estetice de a 
pune accentul pe subiect constituie unul dintre mijloacele principale ale apropierii acestei 
reflectări de realitatea obiectivă; că natura specifică a obiectului reflectării estetice pune 
lumea în corelaţie cu activitatea omenească, ceeace impune, obligator, o subiectivitate 
determinată a organulului mediator al acestei reflectări. Mediul omogen are aici deci o 
funcţie analogă — cu modificările corespunzătoare sarcinilor diferite — aceleia pe care o 
are în cunoaştere: si anume, de a fi organul prin care reflectarea se apropie de realitatea 
obiectivă, în ambele cazuri, ceea ce interesează este ca prin mediul omogen să se 
înlesnească şi să se facă posibilă o reducere la esenţial a obiectului, pentru ca din 
nemijlocirea lui să treacă pe primul plan acele determinări care sînt strîns legate obiectiv 


1 Nu trebuie să ne preocupe aici iaptul că acest drum poate deveni adeseâ şi problematic, ca în cazul formalismului matematic. 

de scopul actului reflectării şi să fie neglijate, ba chiar, în anumite împrejurări, date 
complet la o parte, acelea care se află cu acest scop numai într-o relaţie laxă, 
întîmplătoare, sau eventual nu sînt deloc legate de el. Un mediu de acest fel mai poate 
poseda, pe lîngă aceasta, şi particularitatea — să ne gîndim la matematici — de a genera 
soluţii proprii care, desigur, chiar dacă uneori sînt multiplu mediate, îşi trag adevărul tot 
dintr-o oglindire exactă a realităţii obiective, dar care pot servi drept principiu al criticii, al 
rectificării observaţiilor singulare şi al concluziilor deduse nemijlocit din acestea. Acestei 
asemănări formale generale trebuie să-i fie opusă însă, imediat, o deosebire tot atît de 
importantă. Reflectarea ştiinţifică, după cum ştim, este dezantropomorfizantă, ceea ce 
impune o obiectivitate a mediului ei omogen, corespunzătoare acestei atitudini, acţiunea 
acestui mediu, caracterul lui fiind determinate numai de natura obiectului respectiv. 
Deoarece însă obiectul reflectării estetice este lumea oamenilor, relaţiile lor între ei şi cu 
natura, felul de a fi şi diferenţierea mediului omogen trebuie să fie alcătuite aici cu totul 
altfel. 

Obiectul acestei reflectări nu trebuie, anume, să apară numai aşa cum este în sine, 
ci şi ca moment al interacțiunii dintre societate şi natură, ca moment al cauzelor şi 
efectelor acestei interacțiuni în societate. în instituirea obiectelor este inclus aşadar 
raportul omenesc cu ele, reacţia omenească faţă de ele. Dar acest rol extrem de activ al 
subiectului nu trebuie să ducă la o atitudine subiectivist arbitrară — aşa cum s-a indicat 
mai înainte — ci trebuie, dimpotrivă, să ajute la fundarea unui gen nou de obiectivitate 
bine întemeiat; pentru aceasta, este necesar pe de o parte, ca subiectivitatea creatoare să 
nu se confrunte cu o lume cu totul străină ei, faţă de care şi-ar putea numai ulterior defini 
atitudinea, căci judecăţi ivite astfel rămînaici, inevitabil, stigmatizate de un subiectivism 
steril. Subiectul trebuie dimpotrivă să participe activ la existenţa-întocmai-astfel a 
conţinutului şi formei lumii reproduse. Cînd subiectul creator singular îşi asumă față de 
opera singulară ce trebuie creată, un atare rol de demiurg, nu avem nicidecum de-a face 
cu o hipertrofiere neîntemeiată a propriului eu, ci cu reproducerea lăuntrică, prescurtată şi 
concentrată, a drumului parcurs de genul uman: obiectele, care sînt reproduse şi fixate în 
reflectarea estetică sînt doar rezultate ale acestui proces, atît formal cît şi în conţinut. 
Chiar atunci cînd, ca obiectele naturii, ele au în sine o existență independentă de genul 
uman, modul lor de existenţă este în multe cazuri profund modificat obiectiv de acest 
proces al dezvoltării genului (păduri defrişate, rîuri îndiguite etc.) şi chiar acolo unde nu 
apar transformări, modul de manifestare al obiectelor nu poate fi reprezentat ca despărţit 
de acest drum al dezvoltării (munţi înalţi, marea etc. ca obiecte ale artei). Se vede deci, 
din nou, de astă dată din alt punct de vedere, că legitimitatea subiectivităţii estetice se 
întemeiază pe relaţia ei cu genul omenesc. Abia astfel poate ea să atingă o obiectivitate 
specifică fără a-şi pierde caracterul subiectiv, dar şi fără a cădea pradă vreunui 
subiectivism. 

Pe de altă parte, din acest specific decurge faptul că, pentru diferitele medii 
omogene, principiul diferenţierii nu poate rezida numai în natura lumii obiectuale 
reproduse, ca în ştiinţe, ci şi în modurile de comportare ale subiectului uman, care fac cu 
putinţă accesul la cele mai importante şi mai durabile aspecte ale unei atare realităţi. în 
ştiinţă depinde de materialul obiectiv al naturii şi al societăţii dacă şi întrucît în reflectarea 
ştiinţifică a acestuia îi revine de exemplu mediului omogen al matematicii, o însemnătate 
dominantă. Dacă în schimb, o întîmplare anumită din societate urmează să fie configurată 
epic sau dramatic, aceasta o hotărăşte, în primul rînd, punctul de vedere al subiectului, 
atitudinea lui faţă de lume, faţă de problemele reflectării şi configurării. Că îndărătul unei 
atare atitudini subiective, a unei atare „hotăriri" subiective, stau întotdeauna forţe 

obiective, social-istorice, că aşadar această subiectivitate poate apărea aproape numai ca 
un punct de convergenţă al necesităţii obiective, a fost aici menţionat de multe ori; acest 
întreg complex de probleme poate fi tratat concret numai în partea materialist-istorică a 
acestei lucrări. 

Din această perspectivă, mediul omogen apare mai întîi, ca o îngustare a percepţiei 
lumii, ca o reducere a elementelor ei, a formelor ei obiectuale şi relaţionale la ceea ce 
poate fi perceput din punctul de vedere al unei asemenea atitudini, şi anume, nu numai 
referitor la conţinutul celor percepute şi reprezentate, ci şi cu privire la modul lor de 
manifestare. Privind formal, pare să domnească aici un arbitrar subiectiv, anume, atît cu 
privire la caracterul unei atare atitudini cît şi la alcătuirea mediului omogen ce se naşte în 
consecinţă. Trebuie, totuşi, să ne gîndim că nu din oricare atitudine şi din mediul omogen 
— fictiv — corespunzător ei poate fi cu adevărat posibilă o reflectare a realităţii, 
importantă pentru omenire. Este un fapt istoric că dintre simţuri numai văzul şi auzul sînt 
capabile să realizeze un asemenea mediu. „Simfonii ale mirosului!! etc. rămîn un joc steril. 
Chiar şi acest fapt elementar arată că limitarea la ceea ce poate fi integrat nemijlocit în 
mediul omogen — pe care am relevat-o mai sus — este nemijlocită numai în aparenţă. Un 
mediu omogen în sens estetic poate fi plăsmuit numai cînd îngustarea iniţială a reflectării 
realităţii, şi ceea ce este perceptibil prin acest simţ specific, constituie numai un mijloc de 
a reproduce — în modul nou ivit astfel — un aspect totodată specific şi total al lumii şi de 
a-l fixa simbolic. Dacă deci limitarea iniţială a perceptibilului la ceea ce poate fi integrat în 
mediul omogen respectiv nu este un „reculer pour mieux sauter!!, în sensul sesizării 
estetice a lumii, atunci nu poate fi deloc vorba de un mediu omogen. 

De aceea, mediul omogen este un principiu pur formal numai în prima lui 
nemijlocire. Alături de teoria muzicii, căreia un atare gînd îi era apropiat, tocmai pentru 
că mediului ei cosmogenetic nu-i corespunde nimic nemijlocit în realitatea naturii şi 
societăţii, pe cînd caracterul de reflectare al artelor vizuale şi al artei cuvîntului era 
evident dintru început, Konrad Fiedler a fost acela care a insistat cu cea mai mare hotărîre 
să fie recunoscută o atare lume proprie a vizualităţii, din care trebuia să fie îndepărtat — 
cu acuratețe şi consecvență metodologică — tot ceea ce nu este vizibil în mod nemijlocit. 
Am menţionat mai înainte, în alte contexte, contradicţiile ce rezultă din această poziţie şi 
am arătat că ea, dusă consecvent la capăt, aduce cu sine o sărăcire, nu o îmbogăţire a 
vizualităţii vieţii cotidiene, că prin ea sînt respinse dogmatic mari cuceriri ale practicii 
cotidiene a muncii, ca diviziunea muncii în cadrul simţurilor şi, prin ea, lărgirea extensivă 
a vizualităţii şi rafinarea ei intensivă. De aceea nu este o întîmplare că anumite reflecţii 
ale lui Fiedler I-au dus pînă acolo încît să nu vadă în întreaga activitate artistică decît o 
subspecie sui generis a cunoaşterii. Prin aceasta, el respinge efectul estetic, care „poate 
porni tot atât de bine de la un produs al naturii!! şi ajunge la definiţia „că arta nu este 
altceva decît un limbaj, prin mijlocirea căruia anumite lucruri sînt aduse în sfera 
conştiinţei umane cunoscătoare. Din moment ce considerăm drept ţel al artei cunoaşterea 
unei anumite categorii de lucruri, trebuie să echivalăm şi efectele ei cu acelea ale 
cunoaşterii în genere. Toate efectele artei ca atare nu pot fi 'derivate decît din cunoaştere; 
căci dacă, de exemplu, o operă de artă plastică are un efect estetic ea are acest efect nu în 
calitate de operă de artă”. 

Curentul din teoria şi istoria literaturii al aşa numitei „interpretări!!, care a apărut 
în ultimele decenii, nu este în principiile sale atît de paradoxal radical ca Fiedler şi 
discipolii lui (de ex. sculptorul Hildebrand). în interpretarea imanentă a operelor literare 

singulare sînt încorporate fapte biografice din viaţa autorilor etc. pentru a duce analiza 
operelor dincolo de prima impresie nemijlocită. Un progres cert, desigur extrem de relativ, 
există totuşi aici faţă de îngustimea dogmatică a lui Fiedler. Relativitatea progresului 
realizat se exprimă şi în fundamentarea filozofică a curentului. Pe cînd Fiedler stă pe 
poziţii ortodox neokantiene şi de aceea este obligat să nege obiectivitatea lumii exterioare 
şi îndreptăţirea reflectării ei artistice, curentul interpretării a fost esenţial influențat de 
existenţialismul lui Heidegger, care a publicat el însuşi studii de acest gen. Toate acestea 
au ca urmare că şi aici sînt principial eliminate bogăţia esenţială şi relaţiile legice atât ale 
originalului real, cît şi ale reproducerii sale artistice, baza socială a operei, sinteza artistică 
a determinărilor ce acţionează în aceasta realizată de operă, caracterul social al efectului. 
De aici rezultă că, deşi potrivit intenţiei subiective a reprezentanţilor curentului analiza era 
îndreptată către sesizarea categoriilor formale, ea trece de fapt pe lîngă problemele 
hotărâtoare ale configurării poetice fără a le lua în seamăl. 

O punere în discuţie pe plan teoretic a funcţiei mediului omogen în domeniul 
estetic trebuie să evite, înainte de toate, acea îngustime formalistă care a ieşit în evidenţă, 
în mod necesar, în curentele tocmai tratate mai sus. Totuşi, ar fi tot atît de eronat dacă s-ar 
exagera, în mod analog, prioritatea conţinutului, recunoscută şi de noi ca fundamental 
justă, şi am duce-o astfel pînă la absurd, aşa cum am putut observa acum în cazul analizei 
aspectului formal al problemei. Aceasta s-a întîmplat de repetate ori şi se mai întîmplă şi 
astăzi cînd principiul conţinutului este ridicat la rangul de criteriu unic şi cînd i se acordă 
formării artistice numai un rol accesoriu, de exprimare mai mult sau mai puţin abilă a ceva 
care se află gata făcut în conţinutul însuşi, independent de reuşita sau eşecul formalului. 
Fireşte că acest punct de vedere este extrem de rar formulat cu consecvență (de exemplu 
de Upton Sinclair), dacă însă gîndim pînă la capăt vorbăria pseudoteoretică a unor 
asemenea consideraţii, dacă le conceptualizăm, ajungem la ceva foarte asemănător. 
Afirmarea unui „tertium datur“ ce trebuie exprimată față de ambele false extreme, nu 
trebuie să fie însă o „cale de mijloc" eclectică, ci trebuie să fixeze şi să formuleze 
conceptual, în toată complexitatea ei, unitatea dialectică a conţinutului şi a formei (prin 
păstrarea primordialităţii conţinutului o dată cu definirea formei ca formă a unui conţinut 
concret, prin recunoaşterea formei ca purtător nemijlocit al evocării estetice etc.) Dacă in 
expunerea analitică acest lucru este posibil numai pe ocolite, trecînd prin componente 
formale şi de conţinut separate metodologic, aceasta nu înseamnă nici cea mai mică 
concesie făcută eclectismului respins chiar acum al unei „căi de mijloc!!, inexistente aici 
— căci în fiecare consideraţie separată aceste îmbinări dialectice sînt presupuse implicit. 

în anumite momente ale mediului omogen — fie ele elementare, fie complexe — 
dialectica dintre conţinut şi formă iese atît de evident la suprafaţă, încît, adesea, putem 
deosebi cu greutate dacă avem de-a face cu o problemă formală sau cu una de conţinut. 
Asta se întîmplă chiar cu întrebarea care, obiectiv, are cert de împlinit o funcţie 
introductivă, şi anume: ce funcţie are mediul omogen în procesul de apropiere a atitudinii 
estetice de realitatea obiectivă. Atitudinea omului întreg față de ansamblul realităţii care-l 
înconjoară în viaţa cotidiană, receptarea de către el a impulsurilor acestei realităţi, 
activitatea lui care o transformă — în ciuda unei mari scale de diferenţe în modurile de 
comportare, în diferitele situaţii etc. au o trăsătură comună: a orientării practice spre 
anumite obiecte care uneori pot fi observate cu cea mai mare acuitate şi exactitate, dar ale 


- Compară în această problemă articolul „I limiti della critica stilistica” de CESARE CASES, 
Socierâ, 1955, nr. I şi II, ca şi studiul strălucit al lui Mihail Lifşiţ: „Pe marginea articolului lui S- 
Widmar: Din jurnalul meu*, Novii Mir, 1957, nr. IX. Ultimul articol nu cercetează direct această şcoală, 

căror corelaţii cad înăuntrul sferei percepţiei numai întrucît anumite însuşiri ale lor sînt 
importante, pozitiv sau negativ, pentru țelul propus. Fireşte că aceasta nu se referă numai 
la impresiile senzoriale şi la reprezentări, ci şi la gîndurile ce izvorăsc din ele, care 
dirijează practica sau provin din ea. Granița care se constituie aici între percepție şi 
fiinţarea obiectivă a perceputului şi care, în cursul dezvoltării — chiar şi în mod inegal — 
este mereu împinsă mai departe, este principial de nesupri- mat, ca urmare a raportului 
dintre realitate şi conştiinţă. Chiar atunci cînd din practica zilnică, înainte de toate din 
muncă, se constituie reflectarea ştiinţifică, chiar dacă ea atinge cea mai mare diferenţiere, 
o atare graniță rămîne mereu prezentă pentru cunoaştere, sub forme modificate în chip 
divers. 

L,enin dă o imagine exactă a acestei probleme, pe care am citat-o anterior în alt 
context şi din care scoatem acum în evidenţă esenţialul, anume că orice reproducere a 
realităţii înseamnă o simplificare, şi anume, nu numai aceea prin gîndire, ci şi aceea prin 
senzaţii. Pentru ştiinţă, soluţia, ieşirea din această dificultate, posibilitatea unei aproximări 
crescute a realităţii este oferită, după Lenin, tocmai de cea mai înaltă formă a gîndirii 
ştiinţifice: de dialectică. Gîndirea dialectică are tocmai sarcina de a învinge acele piedici 
ale apropierii de realitate a cunoaşterii, care sînt ridicate de gîndirea însăşi. într-o expunere 
a filozofiei lui Zenon, pe care Lemn, imediat înaintea frazelor citate de noi mai înainte o 
citează aprobativ, Hegel spune: „dificultatea o cauzează totdeauna gîndirea, deoarece 
momentele unui obiect, care sînt legate în realitate, ea le separă ca diferite. Gîndirea a 
produs căderea în păcat, întrucît omul a mîncat din pomul cunoaşterii binelui şi răului, dar 
tot ea şi repară această stricăciune"l. De aceea Lenin, continuîndu-şi ideea, consideră 
„unitatea, identitate a contrariilor”, drept esenţă a dialecticii drept soluţie a acestei 
dileme. 

Cele de mai sus sînt foarte instructive pentru problema apropierii de realitate a 
reflectării estetice. în această privință este de relevat în mod special, că sentinţa, care 
condamnă „simplificarea", „omorîrea", de pildă a mişcării, se referă nu numai la gîndire ci, 
explicit, şi la simţuri. Pentru problema noastră, aceasta este important şi pentru faptul că, 
în vremea din urmă, în legătură cu estetica (şi desigur şi cu filozofia în general) se aud 
mereu voci care, împotriva gîndirii, acuzată de a fi mecanică, grosolană, apelează la 
fineţea, exactitatea, flexibilitatea etc. a senzaţiilor, a sentimentelor şi a instinctelor. 
împotriva acestei atitudini ni se pare important să accentuăm că — luate în sine — 
senzațiile „omoară" şi ele, ca şi gîndirea, dinamismul real al lumii exterioare reflectate. 
Aici începe însă pentru artă importanţa specială a mediului omogen. Am vorbit mai înainte 
de momentul iniţial al îngustării (Verengerung). Este, fireşte, o atitudine care, privită în 
genere, apare şi în viaţa cotidiană şi care, în practica acesteia, dobîndeşte adesea un rol 
considerabil. Nu arareori spunem: „sînt numai ochi“ sau „numai urechi" şi înţelegem prin 
aceasta o concentrare — trecătoare — a omului întreg asupra receptării acelor impresii, 
semnale, semne etc. pe care el nu le poate primi decît prin mijlocirea unui simţ anumit. Nu 
încape nici o îndoială că o atare îngustare adecvată scopului, o asemenea eliminare a 
oricărei prezenţe eterogene, mai ales cînd e exercitată sistematic, poate ascuţi excepţional 
capacitatea de receptare a simțului respectiv, aşa încît anumite obiecte pot fi percepute 
vizual, anumite zgomote pot fi auzite, pe lîngă care altminteri, omul ar fi trecut 
neobservîndu-le. îngustarea conştiinţei poate deci provoca, în acest mod, o reflectare a 
realităţii care este superioară aceleia în care omul se îndreaptă spre lumea exterioară, ca să 
spunem aşa, cu întreaga suprafaţă a receptivităţii sale. Oricît de clar iese aici la iveală 

acţiunea favorizantă a concentrării pentru reflectare, pentru noi sînt acum mai importante 
deosebirile dintre concentrarea cotidiană şi ceea ce numim : mediu omogen. întîi, în viaţa 
cotidiană avem de-a face cu o stare principial trecătoare. Căci, după ce omul a perceput 
semnalul vizualizat astfel, el se îndreaptă din nou către realitate, ca om întreg, în al doilea 
rînd, şi în strînsă legătură cu aceasta, concentrarea este determinată de un anumit scop 
concret, practic. Obiectul, care trebuie sesizat astfel — de exemplu urma observată astfel, 
zgomotul îndepărtat auzit astfel — de îndată ce existenţa, mişcarea sa etc. au fost stabilite 
prin concentrarea atenţiei omului respectiv asupra unuia din simţuri, încetează de a mai fi, 
pentru el, obiect al acestui singur simţ; dacă de exemplu vînătorul îşi pune urechea la 
pămînt pentru a percepe apropierea unei turme, imediat după ce devine conştient de acest 
fapt, văzul preia rolul conducător încredințat pînă atunci auzului. în al treilea rînd, 
concentrarea pe o pură şi diferențiată receptare este şi ea de îndată înlocuită cu o acţiune 
îndreptată spre scop a omului întreg. 

Dimpotrivă, pentru ca să se constituie un mediu omogen în sens estetic, este 
neapărat necesara, pe de o parte, o anumită permanenţă relativă a atitudinii omeneşti, iar, 
pe de altă parte o suspendare temporară a oricărei finalităţi practice nemijlocite. în 
aparenţă, momentul ultim se deosebeşte numai cantitativ de faptele cotidiene descrise mai 
sus; ba chiar, în cazuri extreme, este cu totul posibil, ca un act de observare atentă din 
viaţa cotidiană, de felul celora menţionate de noi, să dureze mai mult decît de exemplu 
conturarea unei schiţe artistice. Deosebirea cantitativă, existentă în medie, este totuşi aici 
numai modul de manifestare al unei deosebiri calitative. Această deosebire calitativă stă în 
modalitatea suspendării scopului practic nemijlocit. Problema, implicată aici, a formulat-o 
Kant, poate în modul cel mai net, sau în orice caz s-a bucurat de cea mai mare influenţă, în 
cunoscutele sale consideraţii asupra „dezinteresării" caracteristică atitudinii estetice; ce-i 
drept, însă, Kant a şi încurcat totodată problema. Fiindcă în cursul evoluţiei — aşa cum se 
întîmplă adesea — deformarea idealistă din concepţia lui Kant a fost sporită de către 
urmaşi şi comentatori cu mult peste expresia ei originară. Da adăpostul autorităţii lui Kant, 
a apărut în artă postulatul unei dezinteresări absolute, estetica a fost aşezată pe contem- 
plaţia cu totul pură. Şi în opoziţie explicabilă cu aceasta, în diferite curente, de la formele 
vulgarizate ale artei cu tendinţă şi de la aşa numita „littera- ture enagee“ pînă la modul 
cum au conceput mulţi teoreticieni partinitatea socialistă, a fost pur şi simplu eliminată 
îndreptăţirea relativă a dezinteresării ca moment înăuntrul întregului proces estetic, cu 
totul în dauna înţelegerii a ceea ce în artă este cu adevărat artistic. Dacă vrem să; ajungem 
la o concepţie justă a situaţiei reale a problemei, atunci suspendarea finalităţii practice 
imediate trebuie considerată — deocamdată independent de punerea problemei de către 
Kant şi a răspunsului lui — ca moment al reflectării realităţii obiective şi al valorificării ei 
în practica omenească. 

în această privinţă, domneşte o anumită analogie între reflectarea ştiinţifică şi cea 
estetică, analogie care nu e nici inexactă, nici întîmplătoare. Ambele se disting de gîndirea 
şi de practica din cotidian, tocmai prin aceea că intervine o atare suspendare ca o condiţie 
prelabilă neapărat necesară pentru acea reflectare mai diferențiată şi de aceea mai eficientă 
a realităţii, ambele pun la baza atitudinii proprii această suspendare — corespunzător 
finalităților lor specifice şi de aceea, corespunzător, în mod diferit. Fireşte că, aici, nu 
poate fi sarcina noastră de a trata pe larg această problemă în raport cu ştiinţele. Totuşi, 
chiar privirea cea mai rapidă ne arată că, pe de o parte, constituirea şi dezvoltarea ştiinţei 
este condiţionată — în ultimă analiză — de finalităţile pract ice, că şi adevărul cel mai 
abstract şi în aparenţă, cel mai îndepărtat de viaţă, ajunge mai curînd sau mai târziu, direct 
sau indirect, în practica socială, dar că, pe de altă parte, orice activitate ştiinţifică impune 

imperios o anumită suspendare a finalităţii care-i stă la bază şi care, eventual, a şi pus-o 
nemijlocit în mişcare. O ocolire a acestui act de suspendare în timpul soluționării 
problemelor puse de reflectarea realităţii, îndepărtează gîndirea de esenţa realităţii, îi 
tulbură apropierea de aceasta. Chiar dacă patosul finalităţii poate duce la ridicarea din nou 
a unor mari probleme nesoluţionate, la rezolvarea lor îndrăzneață şi justă, trebuie totuşi să 
se ajungă la obstacole, ba chiar la totala împiedicare a împlinirii scopului, dacă stadiul 
intermediar al suspendării este întrerupt înainte de vreme. Concentrarea asupra faptelor 
obiective leagă această suspendare de cea din viaţa cotidiană, descrisă mai înainte. Totuşi, 
prin aceea că ceea ce e perceput aici nu este un fapt determinat singular, pentru ca din 
prezenţa sau neprezenţa lui să se tragă o concluzie practică imediată în vederea unei 
acţiuni determinate, ci este cercetat, dimpotrivă, un complex al unei totalităţi — relative 
— de fapte şi nu numai privitor la simpla lor existenţă sau non-existenţă, ci cu privire la 
corelaţiile, legitatea lor etc. (chiar acolo unde de exemplu un filolog sau un istoric vrea să 
stabilească realitatea unui fapt izolat, aceasta îl interesează prin relaţiile lui cu alte fapte), 
precum şi dat fiind că concluziile rezultate din găsirea adevărului nu se referă numai la un 
caz singular, ci revendică o universalitate — din nou relativă —: prin aceasta se naşte între 
cele două moduri de suspendare a practicii o deosebire calitativă. 

Pe linia acestor caracteristici, de cea mai mare generalitate, există un paralelism 
foarte întins între reflectarea ştiinţifică şi cea artistică, al cărui fundament îl constituie, aşa 
cum am accentuat adesea, faptul că ele reflectă aceeaşi realitate. Diferenţa se arată în 
aceleaşi două puncte în care reflectarea ştiinţifică se distinge de aceea a vieţii cotidiene. 
Deci mai întîi în aceea că pentru reflectarea estetică şi, în special, prin această reflectare, 
obiectul percepţiei trebuie să posede un caracter de totalitate într-un mod calitativ altul 
decît în reflectarea ştiinţifică. în aceasta din urmă, aşa cum am văzut, avem de-a face 
totdeauna cu un complex de fapte, corelaţii şi legităţi. Deoarece însă, acest complex 
constituie obiectiv, întotdeauna, numai o parte din corelaţiile mai extinse şi mai complexe, 
etc.Adeoarece reflectarea ştiinţifică se străduieşte întotdeauna să transforme în-sinele pur al 
realităţii obiective într-un pentru-noi pe cît de nefalsificat cu putinţă, atenţia care se 
îndreaptă asupra părţii respective n-are voie să rupă niciodată cu totul relaţiile reale dintre 
fapte, existente obiectiv şi prin aceasta să le violenteze. Caracterul de totalitate încheiată 
care se manifestă în fiecare reproducere a realităţii de către reflectarea ştiinţifică, este deci 
principial relativ, delimitarea faţă de mediul înconjurător, fiind numai provizorie, 
metodologică. Căci unitatea realităţii obiective, bazată pe unitatea materiei, trebuie să stea 
la baza oricărei reflectări ştiinţifice (indiferent dacă subiectul care o realizează este, 
personal, materialist sau idealist), tendinţa ei dezantropo- morfizantă, descrisă de noi pe 
larg mai înainte, are, între altele şi funcțiunea de a suprima acele separaţii sau delimitări, 
care nu pornesc din în-sinele realităţii, ci din modurile de comportare ale subiectivității 
omeneşti. 

Se înţelege de la sine că această înlănţuire obiectivă a tuturor lucrurilor între ele 
este obligatorie şi pentru reflectarea estetică în chip de caracteristică a alcătuirii obiectului 
ei. Insă, după cum ştim, aceasta nu este pur şi simplu lumea ca realitate-în-sine, ci lumea 
omului, fireşte în obiectivitatea ei independentă de conştiinţă, a unei lumi în care urmele 
activităţii omeneşti apar obiectivate, devenite obiecte, totuşi în aşa fel, încît obiectivitatea 
lor, fără a fi suprimată, este raportată din nou la om. Datorită acestei duble determinaţi, 
aspectul considerării lumii, din care pot fi percepute atît obiectiv vitatea, cît şi raportarea la 
om, trebuie să realizeze imagini ale lumii, în care lumea exterioară se manifestă chiar şi în 
tendinţele ei, nu numai în totalitatea ei pur obiectivă, ci şi ca raportată la om; aşadar, 
imagini dintre care fiecare poate şi trebuie să subziste prin ea însăşi, adică să nu ceară sau 

să nu permită o completare prin altele. Garanţia pentru faptul că un atare caracter de 
izolare al reflectărilor singulare ale realităţii nu le distruge obiectivitatea, ci dimpotrivă o 
exprimă potenţind-o, stă în aceea că”fiecare operă de artă face din determinările ce sînt 
hotărîtoare pentru aspectul care a fost configurat în ea, fundamentul totalităţii intensive 
reproduse. Astfel, fiecare operă de artă devine imaginea lumii întregi, văzută dintr-un 
punct de vedere omenesc important; totalitatea proprie operei de artă şi determinărilor 
care-i stau la bază, nu este deci primordial una formală, ci una de conţinut; dar această 
totalitate poate atinge numai atunci o obiectivitate, cînd devine estetică, adică atunci cînd 
intră complet în lumea formelor care_o evocă (altfel rămîne un fragment al realităţii, ales 
în mod mai mult sau mai puţin arbitrar). Această transpunere a infinităţii extensive şi 
intensive a lumii obiective în totalitatea intensiv infinită a operelor de artă a descris-o 
Lessiug pregnant în legătură cu mersul lucrurilor în lume şi în tragedie: „Că s-a întîmplat 
cu adevărat? fie: atunci îşi va avea temeiul său bun în corelaţia veşnică infinită a tuturor 
lucrurilor. Ceea ce în aceasta este înţelepciune şi bunătate, ne apare ca soartă oarbă şi 
cruzime în puţinele elemente pe care poetul le scoate din ea. Din aceste puţine elemente, el 
trebuia să facă un întreg care se rotunjeşte deplin, în care un fapt se lămureşte deplin din 
altul, unde nici o dificultate nu survine, din pricina căreia să nu găsim satisfacţie în planul 
operei şi să trebuiască s-o căutăm în afara ei, în planul general al lucrurilor; întregul creat 
de acest creator muritor trebuie să fie o proiecţie a totului creat de creatorul veşnic...“ 

Pe cît de radicală apare aici deosebirea dintre reflectarea ştiinţifică şi cea artistică, 
pe atît este de clar că ele stau pe un teren analog cu privire la suspendarea oricărei 
finalităţi, care este legată nemijlocit de un fapt al vieţii omeneşti şi că amîndouă se disting 
calitativ, în chip analog, de modurile de comportare corespunzătoare ale practicii 
cotidiene. La fel stau lucrurile cu al doilea punct de vedere esenţial al acestei probleme, cu 
universalitatea a ceea ce este realizat prin suspendarea finalităţii nemijlocite. Fireşte că 
această universalitate este calitativ diferită în ambele genuri de reflectare diferenţiate. 
Cum se prezintă lucrurile în ştiinţă, am expus-o mai sus: suspendarea finalităţii practice 
nemijlocite face cu putinţă — mai curînd sau mai tîrziu, direct sau indirect — o realizare 
cu mult mai bună a unor sarcini practice cu mult mai generale. Suspendarea interesului 
nemijlocit proprie instituirii estetice sfirşeşte şi ea în viaţa practică de toate zilele a 
omului. Totuşi, operele de artă se deosebesc net de reflectarea ştiinţifică prin aceea că prin 
ele apare numai excepțional o promovare sau o împiedicare a unor sarcini practice 
singulare determinate. Chiar cînd operele de artă au jucat în viaţa socială un rol important 
de acest fel — e destul să ne amintim de Marse- ieza, de romanul lui Beecher-Stowe — o 
considerare mai atentă arată imediat specificul efectului lor: ele provoacă în oameni 
pasiuni, cărora le dau anumite conţinuturi, anumite orientări etc. prin care, apoi, oamenii 
devin capabili să intervină practic în viaţa socială, să lupte pentru sau contra unor fapte 
sociale precise. Cînd în operele de artă asemenea fapte sînt aduse la cunoştinţă direct, ca 
atare, avem de-a face desigur cu un caz-limită excepţional de important atât teoretic cît şi 
practic. Dar chiar în asemenea cazuri efectul artistic depăşeşte cu mult cazul particular: 
Coliba lui Moş Toma nu cere ajutor pentru sclavii înfăţişaţi acolo, care poate că nici n-au 
existat 


' LESSING: Hamburgische Dramaturgie, nr. 19. 
întocmai astfel şi care, în orice caz, nici nu erau deloc accesibili practic cititorului mişcat 
de evocarea operei, ci trezeşte sentimente şi pasiuni de a lupta pentru eliberarea tuturor 
sclavilor (ca şi a tuturor celor asupriţi din motive cu caracter de clasă). Se naşte deci o 
dispoziţie umană, care pentru a se realiza practic, pentru a deveni cu adevărat faptă, 
trebuie să-şi găsească mijloacele concrete etc., în viaţa însăşi (eventual şi în ştiinţă). în 

muzică, o generalizare astfel orientată, este dată chiar prin însăşi esenţa ei ca ramură a 
artei. (Despre cauzele acestei situaţii, anume că determinările reflectării estetice apar aici 
în forma lor cea mai generală şi cea mai pură, ne vom ocupa mai tîrziu.) în orice caz, şi 
aici este vizibil că generalizarea finalităţilor, care apar în estetic ca urmare a suspendării 
interesului practic imediat, nu are ca obiect realitatea în sine, ci lumea omenească, lumea 
aşa cum există ea obiectiv în raport cu omul. 

Acesta este cazul şi atunci cînd opera de artă este orientată, în intenţia ei subiectiv 
conştientă, spre apărarea sau distrugerea a ceva precis din lumea omului. Dar, marea 
majoritate a plăsmuirilor estetice nu au un asemenea caracter. De aici rezultă două feluri 
de interpretare greşită a relaţiei lor cu dezinteresarea. Pe de o parte, de multe ori, printr-o 
raliere directă la Kant, orice îndepărtare de dezinteresare a fost socotită drept o rupere cu 
principiul esteticului; pe de altă parte, a apărut, cum am arătat mai sus, un pol opus, tot 
atît de fals, constituit din concepţii, care văd o îndreptăţire socială a artei în genere 
exclusiv în practica socială nemijlocită, direct declanşată de opera de artă. Eroarea 
ambelor extreme este lesne vizibilă. Ambele concepţii trec cu vederea faptul că fiecare 
operă de arta se ridică din experienţele sociale ale oamenilor, le oglindeşte şi le 
prelucrează şi anume, într-un mod, în care, aşa cum am mai arătat, chiar sesizarea fiecărui 
obiect este legată inseparabil de aprobarea sau dezaprobarea lui. Fireşte că aceasta se 
referă într-o măsură încă şi mai mare la operă ca întreg. Cînd deci opera exercită un efect 
evocativ, odată cu acesta trebuie să fie deşteptată şi această luare de atitudine — care 
rămîne conştientă sau inconştientă, este nemijlocită sau eventual multiplu şi îndepărtat 
mijlocită. Adevărata forță şi adîncime a evocării artistice este totuşi, înainte de toate, 
orientată spre lăuntricul omului, adică, înainte de toate, sînt trezite în el trăiri noi, care 
lărgesc şi adîncesc imaginea lui despre sine însuşi şi despre lumea, care îl priveşte, în 
sensul cel mai larg al cuvîntului. încă de la catarsisul antic, această acţiune a artei este 
recunoscută de simţirea socială sănătoasă a oamenilor: catarsisul, în înţeles mai restrîns, 
desemnează desigur numai un gen anumit al acestor efecte, pe care le exercită anumite 
opere de artă; adevărata lor rază de acţiune este incomparabil mai extinsă, este excep- 
tional de variată, conform împrejurărilor social-istorice şi genurilor artistice respective. 
Caracteristica esenţială comună este însă că acest gen de efect estetic aparţine stării 
ulterioare trăirii artistice propriu-zise: cazurile limită, cum e cel menţionat al Marseiezei, 
în care emoția artistică se transformă imediat în efectul etico-social, nu pot schimba acest 
caracter fundamental. De aici rezultă, pe de o parte, convingerea că, în opoziţie cu ambele 
extreme menţionate mai sus — luînd în considerare opere de artă autentice — nu poate 
exista artă a cărei trăire ar putea rămîne fixată numai în limitele unei contemplaţii cu 
adevărat dezinteresate. Pe de altă parte, că — din nou presupunînd opere de artă autentice 
— chiar şi acele opere care nemijlocit sînt orientate numai spre o modificare faptică a 
unei situaţii sociale concrete şi al căror patos porneşte de aici, depăşesc ca plăsmuiri 
estetice acest caz singular şi evocă ceva legat cu fire mai multe şi mai adînci de dezvol- 
tarea omenirii, de esenţa genului uman, decît era conţinut în mod direct şi explicit în 
finalităţile lor nemijlocite. Dacă le lipseşte această caracteristică, atunci ele dispar iute din 
memoria omenirii. (Să ne gîndim la dramaturgia cu tendinţă a lui Dumas-Fiul, a lui 
Augier, Sardou etc. cîndva atît de plină de succes, iar astăzi cu totul uitată, etc.) 

Concepţia expusă aici şi, anume, că aşa numita dezinteresare constituie numai un 
moment al esteticului, deşi un moment neapărat necesar, că nu este aşadar vorba de 
dezinteresare ca esenţă a atitudinii estetice, ci numai de o suspendare necesară, dar totuşi 
numai provizorie a finalităţilor imediate ale oamenilor, nu se opune atît de diametral 
adevăratei intenţii a esteticii lui Kant, cum apare în primul moment. Desigur, Kant 

exagerează acest principiu, fiindcă el, ca idealist subiectiv, vrea să izgonească din princi- 
piu, din domeniul filozofiei pe omul adevărat, întreg, activ, material. După concepţia lui, 
esteticul trebuie să dobîndească o demnitate filozofică tocmai prin faptul că este separat 
rigid, metafizic, fără treceri dialectice de toate manifestările de viaţă ale cotidianului.! în 
acelaşi timp, esteticul fiind, faţă de etic, ceva mult prea terestru şi material, trebuie totuşi 
să ocupe un rang modest, acesta i se cuvine în ierarhia sistemului. Poziţia intermediară pe 
care o ia în sistemul lui Kant dezinteresarea caracteristică esteticului, situîndu-se deasupra 
interesului inferior al cotidianului, dar sub acela al eticii, singurul demn de om, este un loc 
determinat în mod ierarhic rigid; nu e îngăduit aici nici un element mediator al unei 
mişcări dialectice; abia Schiller a încercat să rezolve această rigiditate, transformînd-o în 
mişcare dialectică. Numai în raport cu natura există la Kant înclinația de a readuce 
dialectic esteticul în lumea omenească şi de a-l lega de cele mai înalte interese ale 
omenirii. Astfel, Kant spune în legătură cu trăirea frumosului natural: „produsul naturii îi 
place nu numai ca formă, ci şi existența acestui produs, fără ca o excitație senzorială să 
participe la plăcerea lui, sau fără a o lega pe aceasta de vreun scop oarecare.*'!! N-ar fi 
lipsit de interes de a intra mai adînc în analiza neîncrederii lui Kant — aproape Rousseau- 
istă — faţă de artă. Ea izvorăşte desigur din luptele de clasă ale secolului al XVIII-lea, din 
negarea culturii feudale, absolutiste. Ca urmare a inferiorităţii şi a decăderii modului 
german de manifestare a culturii feudale, precum şi ca urmare a neputinței burgheziei 
germane, această neîncredere a luat o formă specială. Urmările filozofice concrete ale 
acestei ipoteze a „interesului intelectual faţă de frumos" le vom dezbate pe larg în capitolul 
despre frumosul natural. Acest moment al esteticii lui Kant — din punctul lui de vedere 
extrem de important — trebuia să fie menţionat aici fie şi pentru motivul că în el este 
inclusă involuntar o suprimare de sine a purei dezinteresări, deoarece se urmăreşte aici — 
prin suspendarea dezinteresării — o practică universală, (ceea ce înseamnă la Kant: 
morală), transformată. Desigur însă, într-un mod mult prea speeificizat. Cînd, de pildă, 
Lessing interpretează catarsisul aristotelic în sensul că „această purificare nu rezidă în 
nimic altceva decît în transformarea pasiunilor în dispoziţii virtuoase!!?, înseamnă că şi el 
restrînge de fapt problema numai la domeniul moral, dar pune totuşi problema într-un mod 
mult mai universal decît Kant. 

Consideraţiile noastre de pînă acum indică deocamdată, în cadrul esteticului, 
existenţa a două feluri de atitudini strîns legate împreună, şi anume o îngustare a orientării 
spre lumea exterioară, o concentrare a ei asupra a ceea ce poate fi trăit printr-unul din 
simţuri, Jsau cel puţin asupra a ceea ce poate fi perceput dintr-un unghi de vedere precis 
determinat, şi pe de altă parte, suspendarea finalităţilor practice nemijlocite. Ambele sînt 
prezente şi colaborează pentru a face posibilă perceperea obiectelor într-un mod care ar fi 
de neatins pentru omul normal întreg al cotidianului. Mediul omogen datorează acestui 
mod de comportare posibilitatea de a se constitui. Pentru a fi rodnică însă, concentrarea 
trebuie să se transforme într-un act pur introductiv; ea trebuie să-i lase pe omul întreg să 
ajungă din nou să se manifeste, desigur într-o formă esenţial modificată faţă de viaţa 
cotidiană. Aici avem de-a face cu reflectarea estetică a realităţii. (Despre specificul acestei 
transformări a atitudinii în cazul reflectării ştiinţifice am vorbit pe larg mai sus.) Aici, în 
estetic, atît conţinutul cît şi forma celor percepute şi cu atît mai mult ale celor configurate, 
sînt indisolubil legate de subiectul creator. Autenticitatea obiectivităţii estetice este o 

funcţie directă a deschiderii şi adîncimii acestui subiect. Dacă în cursul acestor 
considerații am criticat şi pe unii teoreticieni, care apără importanţa decisivă a mediului 
omogen pentru orice artă, am făcut-o, înainte de toate, fiindcă ei restrîngeau într-un mod 
nepermis alcătuirea şi raza lui de acţiune, deoarece ei — ca Fiedler, mai ales — 
permanentizau adesea actul începutului, condensarea şi concentrarea perceperii lumii, 
reducînd astfel întreaga problemă a mediului omogen la acest act. Dacă o diviziune a 
muncii în cadrul simţurilor apare deja în practica cotidiană, aşa încît în mod de la sine 
înţeles noi percepem spontan-vizual proprietăţi ale lucrurilor, care iniţial erau senzaţii 
tactile, şi dacă observarea activităţii ştiinţifice ne obligă de a recunoaşte că de exemplu 
fantezia joacă adesea un rol considerabil chiar şi în reflectarea dezantro- pomorfizantă a 
realității — cum ne-am putea atunci opri în domeniul estetic la actul simplu al concentrării 
atenţiei asupra mediului omogen? 

Toată expunerea de pînă acum, dimpotrivă, a arătat clar, univoc, drept 
caracteristică a esteticului, faptul că pentru conţinutul şi forma plăsmuirilor lui, existența- 
întocmai-astfel a omului întreg dat, este de o importanţă decisivă, de la particularitatea 
(Partikularităt) lui pur individuală pînă la participarea lui la constituirea lumii proprii 
umanităţii (cu toate determinările intermediare necesare). Şi anume, nu numai din punct de 
vedere genetic, ca în viaţa cotidiană sau în ştiinţă, unde foarte adesea aceea ce solicită de 
exemplu o fantezie puternică pentru a se produce nu mai are nevoie de ea în reproducerea 
lui teoretică şi nici în aplicarea lui practică şi devine o componentă normal folosibilă a 
sferei teoretice sau practice. în domeniul estetic, dimpotrivă, impulsurile creatorului ca om 
întreg trec în opera de artă şi devin elemente obiective constitutive ale acesteia, 
determinări ale conţinutului şi formei, ale obiectualităţii ei, aşa încît nici un fel de efect, 
nici un fel de receptare nu este posibilă fără o reproducere a totalităţii unor atare impulsuri, 
care se rotunjesc în operă pînă la a deveni un întreg, o unitate. Aşadar, prin faptul că omul 
întreg se transpune în mediul omogen al artei date, bogăţia lui, sub aspectul determinărilor 
şi tendinţelor, nu se pierde, ci dobîndeşte numai o nouă configurare, prin concentrarea 
asupra constituirii şi menţinerii mediului omogen şi prin desăvîrşirea acestuia pînă la a fi 
purtătorul unei „lumi“, organonul reflectării estetice a realităţii. Şi despre asta a fost vorba 
în alte contexte; în opoziţie cu omul întreg din viaţa cotidiană, am vorbit de „omul 
integrat“ care apare în raportul creator şi receptor cu arta. Abia prin omul integrat poate 
mediul omogen să-şi îndeplinească funcţia sa estetică. 

Ca întotdeauna, cînd ceva din sfera estetică ajunge la o însemnătate reală şi 
durabilă, avem şi aici de-a face cu o dezvoltare în continuare, prin mijlocirea unor 
transpuneri, a unor tendinţe, care existau şi acționau — încă de multă vreme — în practica 
zilnică. Am menţionat pînă acum în repetate rînduri diviziunea muncii în cadrul simţurilor, 
şi am arătat că şi pentru comunicarea oamenilor între ei este neapărat necesar ca impresii 
pur vizuale sau auditive să figureze ca indicii pentru ceea ce se petrece în interiorul 
oamenilor şi să fie descrifrate, ca atare, încontinuu, spontan, în mod mai mult sau mai 
puţin exact. Este de asemenea, de la sine înțeles — şi faptul este evident chiar în arta 
inițială a perioadei magice — că exclamaţiile, gesturile etc., au fost percepute şi 
interpretate spontan ca purtătoare de conţinuturi sufleteşti. Ba chiar şi aceste începuturi ale 
reflectării estetice a realităţii arată că, de pildă, în mediul omogen al dansului puterea 
ritmului de a lega şi a unifica este capabilă de a produce intensificări şi creşteri, care rămîn 
de neatins, în mod normal, pentru limbajul gestual al vieţii cotidiene. Am spus: în mod 
normal, deoarece în mod excepţional, fireşte, se poate întîmplă, din cînd în cînd, ca şi viaţa 
să producă asemenea potenţări ale gesturilor, ce declanşează emoţii, chiar dacă le lipseşte 
principiul ritmului care, ordonînd, omogenizînd, adaptează prin chiar aceasta contrastele 

între ele şi le orientează spre culminare, sau chiar dacă la emoţiile ce se manifestă spontan 
ca exprimare de sine, sistematizarea estetică nu poate avea decît un caracter întîmplător. 
Formele de tranziţie ale perioadei magice, în care esteticul nu este încă dezvoltat pînă la 
autonomie, mai arată că mediul omogen apare sau e absent în aceleaşi domenii, în care 
condiţiile lui de apariţie care cresc din magie acţionează pentru el sau contra lui; să ne 
gîndim la extazele orgiastice discutate de noi, în care mediul omogen al dansului nu e 
intenţionat din punct de vedere subiectiv şi de aceea, obiectiv, este obţinut numai 
întîmplător, sau să ne gîndim la statuetele din paleolitic, numite Venus, la care organele 
sexuale domină cu totul, în care aşadar nu este urmărit şi nici obţinut nici un mediu 
omogen al vizualităţii plastice, ci motive complet independente de el determină 
„compoziţia" statuetelor. (Este, fireşte, posibil ca în stadii mai dezvoltate, motive analoge 
să fie realizate cu mijloace estetice, într-un mediu vizual omogen specific, dar aceasta nu 
mai are nimic de-a face cu problema atinsă aici.) 

Izvorul nemijlocit al revărsării tuturor capacităţilor, însuşirilor, care constituie 
omul întreg în viaţa lui obişnuită în mediul omogen al unui gen de artă ia naştere din 
dubla alcătuire a acestui mediu. El este totodată şi în mod indisolubil pe de o parte, 
personal la culme, coborînd pînă la particularitatea subiectivă, iar pe de altă parte el este 
un sistem de legităţi autonome, supraindividuale ale genului de artă respectiv, care trebuie 
respectate, dacă nu vrem ca instituirea estetică să eşueze pe deplin. Nu ne putem închipui 
îndeajuns cît de strictă şi de lăuntrică este indisolubilitatea subliniată aici. Este vorba 
întotdeauna de unul şi acelaşi act unitar. Principial este cu neputinţă de a institui mediul 
omogen al vreunui gen artistic, de a ne mişca în el liber şi rodnic, dacă această instituire a 
lui, această mişcare nu au un caracter cu totul şi cu totul personal şi dacă toate momentele 
nu poartă pecetea neîndoielnică a individualităţii care I-a instituit. Dar este tot atît de 
imposibil de a exprima personalitatea creatoare în mediul omogen al unui gen de artă, 
dacă exprimarea ei nu coincide nemijlocit, evocativ, cu împlinirea legităţilor obiective pe 
care mediul omogen le prescrie imperativ. Aici pot fi din nou sesizate direct două 
caracteristici ale esteticului. Căci necesitatea acestei convergenţe absolute indică din nou 
faptul că legile estetice nu pot fi împlinite decît prin lărgirea lor. O lege a cărei existenţă 
se bazează numai pe corelaţii obiective, poate fi împlinită, poate suferi o aproximare, 
poate să nu fie îndeplinită etc. Asta se întîmplă în actele subiective al căror purtător este 
omul întreg, totuşi deznodămîntul, atît în sens pozitiv, cît şi în sens negativ atîrnă de el 
numai genetic, nu obiectiv. Dacă însă, dimpotrivă, împlinirea obiectivă este ea însăşi 
legată de personalitate, dacă esenţa omului întreg nu e anihilată în ea, atunci nici o 
împlinire nu poate fi la fel cu alta, fiecare trebuie să aibă un atare caracter personal, nu 
numai faptic-empi- ric, ci şi cu privire la ceea ce îi determină valoarea. 

Pentru ca prin această legare a principiului artistic de individualitatea întrupată în 
operă să nu apară un nihilism total, anarhia unei egale îndreptăţiri lipsite de criteriu, a 
oricărei manifestări a personalităţii, trebuie ca împlinirea postulatelor geniului de artă 
respectiv (şi cu ele ale celor ale artei în genere) să fie stabilită teoretic, ca criteriu, ca 
principiu al ierarhizării estetice. Atunci însă, criteriul reuşitei sau al eşecului poate fi căutat 
şi găsit numai în constatarea dacă şi în ce măsură o atare emanaţie a unei personalități” 
întrupată în operă, ridică sau coboară aceste postulate, le adînceşte sau le banalizează, le 
lărgeşte sau le îngustează etc. Necesitatea unei atare concepţii care pune în legătură legile 
unui gen de artă (şi prin ele, ale artei în genere) cu expresia personalităţii creatoare, are 
rădăcinile cele mai diverse. Aici ea se arată tocmai sub aspectul indicat acum; totuşi baza 
cea mai puternică a necesităţii acestei concepţii este caracterul fundamental mimetic al 
oricărei arte. Chiar şi legile unui gen de artă şi cu ele genul respectiv însuşi, ar cădea pradă 


638 Estetica 


unui arbitrar nelimitat, dacă ele n-ar fi mijlociri necesare, pentru a sesiza cît mai adecvat 
cu putință lumea omenirii, dintr-un punct de vedere determinat, esenţial pentru această 
lume. lar această bază îşi pierde imediat caracterul ei abstract (şi cu el resturile unui 
arbitrar dogmatic, pe care le mai posedă într-o formulare pur abstractă), dacă ne gîndim la 
istoricitatea ei, adică la faptul că fiecare concretizare a mediului omogen nu realizează 
numai individualitatea creatorului şi o face aptă de-a fi trăită de alţii, ci înfăţişează uno 
actu şi stadiul istoric dat al dezvoltării omenirii (şi în cadrul acestuia poziţia unei clase, a 
unei naţiuni etc.), precum şi acea perspectivă care se obiectivează în legile genului de artă 
respectiv şi care dă posibilitatea de a lumina momente determinate ale realităţii în raport cu 
omul şi cu dezvoltarea genului uman, mai deplin şi mai adînc decît este capabil s-o facă 
omul întreg în gîndirea lui cotidiană. 

Aceste reflecţii ne dau posibilitatea de a lua mai precis în consideraţie raportul 
dintre omul întreg şi „omul integrat". Pentru aceasta ar fi de spus, înainte de toate, că aici 
nu este vorba de o întoarcere spre înăuntru, de o potenţare unilaterală a inferiorităţii, nici 
măcar în cazul unui gen ca liricul, aşa cum totuşi se afirmă cu atîta plăcere în teoriile 
moderne. Să ne fie îngăduit să reamintim expunerile noastre de mai înainte asupra 
înstrăinării de sine a subiectului şi a reintegrării ei. Atunci s-a arătat că în artă — ca şi în 
viaţă — bogăţia şi adîncinxea subiectivităţii nu poate fi atinsă decît printr-o cucerire a 
lumii exterioare. Chiar şi cea mai interiorizată lirică, una care — direct — nu exprimă 
decît stări sufleteşti, n-ar putea, în nici un chip, să se cristalizeze pînă la dobîndirea unei 
forme, fără a se sprijini pe o reflectare a lumii exterioare, fără a invoca o imagine a 
acesteia, fie şi numai ca prilej sau ca orizont îndepărtat (uneori estompîndu-se abstract). 
Termenul de „intro- versiune" împrumutat din psihopatologie este eronat nu numai din 
motivul general că pe omul bolnav îl putem înţelege, în mod raţional — inclusiv în sens 
estetic şi în domeniul esteticului — numai prin înţelegerea omului normal şi nu invers, 
dar e eronat şi ca urmare a structurii concrete a esteticului. Chiar cînd subiectul liric pare 
de o independenţă trufaşă, cînd crede că elimină lumea exterioară folosind cuvinte 
explicite sau prin limbajul tăcut, dispreţuitor, al imaginilor sale şi recunoaşte drept 
adevărată şi autentică numai propria-i inferioritate în ceea ce are ea mai autonom, aceasta 
este totuşi, întotdeauna, numai o atitudine de suprafață, desigur nu neesenţială. în 
conţinutul, în esenţa şi de aceea şi în forma a aceea ce pare astfel, este cuprinsă o relaţie 
adîncă şi lăuntrică — desigur adesea negativă — cu lumea exterioară, chiar cu lumea 
exterioară socială reală a propriei epoci, cu trecutul şi viitorul acesteia, deşi foarte adesea 
relaţia nu este exprimată pe faţă. Numai o atare bogăţie de relaţii, extrem de intensivă, 
poate acorda poeziei lirice plasticitate şi adîncime. Dimpotrivă, adevărata introversiune, 
aşa cum apare ea la psihopaţi, este o deformare a personalităţii, care de fapt 
— şi nu numai polemic, utopic etc., ca în lirica „introvertită" — taie firele de legătură 
dintre eu şi mediul lui şi duce viaţa lăuntrică spre o pustiire şi o golire deplină. Specificul 
reflectării lirice a realităţii, rolul specific activ — în comparaţie cu epicul şi cu atît mai 
mult cu dramaticul — pe care eul, oglindind lumea exterioară, îl joacă în lirică, ar trebui 
fireşte analizat precis şi conceptualizat. Deoarece însă nu este aici locul de a trata această 
temă exhaustiv, nici chiar marcîndu-i punctele principale, să-mi fie îngăduit să citez, în 
primul rînd, o strofă de T. S. Eliot, care cu siguranţă face parte dintre aceia sub a căror 
egidă este negat caracterul de reflectare al liricii, pentru a arăta că şi ceea ce este mai 
lăuntric nu poate fi configurat decît prin oglindirea lumii exterioare. 


This is the dead land This is 
cactus land, 
Here the stone images 

Are raised, here they receive The supplication 
of a dead man’s hand Under the twinkle of a 
fading star. 


în al doilea rînd, pentru a ilustra teoretic, pe scirrt, situaţia de fapt, direcţia în 
care ne îndreptăm şi modul de a pune problema şi în soluţionarea ei, îmi permit să citez 
aici concluziile finale ale unei încercări tot atît de rapide de a formula esenţa reflectării în 
lirică: specificul formei lirice stă în aceea că în ea procesul reflectării „se manifestă şi 
artisticeşte ca proces; realitatea configurată se desfăşoară în fața noastră într-o oarecare 
măsură în stătu nascendi; în timp ce formele epicii şi dramei — de asemenea pe baza 
acţiunii dialecticii subiective — înfăţişează numai dialectica obiectivă a fenomenului şi a 
esenței în realitatea reflectată poetic. Ceea ce este desfăşurat în epică şi în dramă ca natura 
naturata în dinamica ei dialectică obiectivă se naşte în faţa noastră în lirică în chip de 
natura naturans, "ll 
Totuşi, astfel nu am atins decît o delimitare negativă, deşi una, desigur, importantă. 
Căci respingerea realizată aici a inferiorităţii întoarse numai către sine însăşi, ce nu poate 
fi recunoscută ca reprezentantă a omului întreg şi ca fundament al transformării lui în 
„omul integrat!! al sferei estetice este normativă şi în negativitatea ei, în măsura în care 
face, din nou, din legătura cu lumea, din înrădăcinarea în lume, premisa cosmogenezei 
artei. Preamăririle la modă ale introversiunii trec cu vederea anume, că ceea ce ele 
urmăresc, intensificarea interiorităţii omeneşti, constituie de-a dreptul o opoziţie 
diametrală față de introversiunea adevărată, patologică. Cauza confuziei stă în aceea că la 
baza acestor tendinţe moderne se află, obiectiv, o opoziţie împotriva unor tendinţe sociale 
determinate ale capitalismului dezvoltat. 


! Această este țara moartă / Aceasta e țara cactusului, / Aici, chipuri de piatră / Sînt ridicate, aici ele primesc / Implorarea miinii unui om mort / Sub 
seînteierea unei stele murinde. 
* G. LUKÂCS: Scbichsalswende, Berlin, 1956, p. 231 


Această întoarcere către înăuntru este deci expresia respingerii unor conste- aţii sau fapte 
soctărb/einitetimecirite ți atunci cînd acest raport A este falsificat în conştiinţa subiectiY$ şi 
considerat ca un raport uman etern între interiori- tate şi lumea exterioară. Iar intensitatea 
cu adevărat artistică a expresiei, întruparea estetică a unei interiorităţi autentice poate să 
apară abia atunci cînd — chiar cu o falsă conştiinţă — această relaţie cu lumea obiectivă, 
care declanşează întoarcerea spre înăuntru, devine aptă de a fi trăită în operă într-un fel 
oarecare, fie chiar cu orice fel de patos al respingerii. Superioritatea lui Franz Kafka asupra 
contemporanilor lui, ce aveau aceleași năzuințe ca el, îşi are aici fundamentul! în 
asemenea cazuri, aşadar, interioritatea ca trăsătură fundamentală a subiectivităţii artistice 
în genere, nu mai are nici o legătură cu pseudoconceptul esteticeşte derutant al 
introversiunii. 

Dacă acum vrem să înţelegem transformarea reală a omului întreg în „omul 
integrat'! precum şi relaţia lui rodnică cu mediul omogen al genurilor de artă, atunci 
trebuie să ne reîntoarcem pentru o clipă la acele fapte ale vieţii cotidiene, de la care au 
pornit reflecţiile noastre şi să luăm ceva mai îndeaproape în consideraţie atît asemănările, 
cît şi deosebirile dintre cotidian şi situaţia din domeniul estetic. Am văzut că acolo 
restrîngerea conştiinţe la observarea vizuală sau auditivă a unui fenomen determinat era 
legată de o concentrare puternică. Toate însuşirile omului respectiv, toate percepțiile şi 
cunoştinţele lui de pînă atunci apar condensate în acest act, pentru ca fenomenul adus în 
acest cerc luminos să nu fie sesizat cît mai exact posibil numai în actuala lui existenţă 
întocmai-astfel, ci să poată rezulta simultan rînduirea lui în sistemul de experienţe al 
omului respectiv. Fără discuţie, intervenirea unor atare acte în viața cotidiană nu este 
lipsită de analogie cu atitudinea cercetată de noi acum, mai ales în ceea ce priveşte 
concentrarea şi subordonarea tuturor posibilităților relaţionale ale omului în cadrul acestei 
atenţii, orientate oarecum într-o singură direcţie. Diferenţa, care este aici mai importantă 
decît asemănarea, stă în aceea că în viaţa cotidiană, odată cu sesizarea fenomenului căutat, 
structura normală a omului întreg reintră în drepturile ei, pe cînd instituirea mediului 
omogen în estetic, pe de o parte nu este orientată dintru început numai spre un obiect 
determinat şi izolat prin însăşi determinarea lui; perceperea substanţial intensificată a 
detaliilor în comparaţie cu media perceperii cotidiene, nu duce niciodată rigid, în estetic, la 
o izolare a fenomenelor, dimpotrivă, detaliul îşi cucereşte claritatea şi semnificaţia tocmai 
din poziţia lui într-o corelaţie cu tendinţă universală. Pe de altă parte, acest act al îngustării 
şi al concentrării atenţiei este un act de permanentizare. Mai bine spus: omului integrat îi e 
propriu tocmai acel mod de comportare care izvorăşte din includerea tuturor capacităţilor, 
senzaţiilor, cunoştinţelor, experienţelor etc. în concentrarea asupra mediului omogen al 
genului de artă respectiv. în timp ce, aşadar, în viaţa cotidiană, omul întreg îşi păstrează, 
tendenţial, unitatea şi totalitatea, chiar dacă potrivit necesităţilor foarte diferite ale vieții, el 
îşi foloseşte (respectiv îşi ţine în rezervă) în modurile cele mai diferite, propriile forțe, 
omul integrat se realizează întotdeauna numai în raport cu mediul omogen al unui gen de 
artă anumit. Justificarea unei atare atitudini se întemeiază pe faptul că prin ajutorul ei, 
aceeaşi realitate cu care omul trebuie să se răfuiască în toate manifestările vieții sale este 
reflectată, în ultimă analiză, în vederea ansamblului acestei practici multiplu diferenţiate, 
dar că totuşi prin răsturnarea în acest mod a comportării faţă de lume, intră în reflectarea 
realității noi şi importante caracteristici şi corelaţii care fără ea ar fi rămas de neatins 
pentru omul întreg al cotidianului. 

Această fertilitate a mediului omogen mijlocită de către omul integrat orientat 
asupra acestuia, se vădeşte într-o serie de contradicții dinamice, care constituie aici 


1 G. LUKACS: Wider den Missverstandenen Realismus, Hamburg, 1958 p. 45 şi următoarea, 86 
şi urm. 

raportul fecund dintre subiect şi obiect. Primul complex de contradicții ne este deja 
cunoscut, dar el apare numai acum într-o configuraţie mai concretă decît mai înainte. 
Fiecare mediu omogen apare din nevoia oamenilor de a înţelege lumea dată obiectiv 
pentru ei, care în acelaşi timp este lumea bucuriilor şi a suferințelor lor, dar înainte de 
toate lumea activităţii lor, a construirii propriei lor vieţi lăuntrice şi a dominanţei lor 
asupra realităţii, de a o înţelege dintr-un punct de vedere determinat, esenţial, şi într-un 
mod mai apropiat, mai concret, mai intensiv şi mai adînc, mai cuprinzător şi mai detaliat 
decît este cu putinţă în viaţa cotidiană, şi de a se apropia de ea pornind de la o 
problematică pe care reflectarea dezantropomorfizantă trebuie cu necesitate s-o ignore 
metodologic. Fireşte că această determinare se referă la situația cînd diferenţierea 
modurilor de comportare omeneşti faţă de realitatea care le stă tuturor în faţă a fost deja 
realizată. Deoarece însă noi am descris mai sus tendinţele spontane, care, în perioada 
unității nediferenţiate a magiei, îndemnau spre instituirea estetică şi deoarece relaţia 
istorică a artei cu religia va fi tratată într-un capitol aparte, nu este nevoie aci, să 
dezvoltăm mai diferențiat analiza istorică a acestei situaţii. Ceea ce este decisiv, este să 
indicăm din noul punct de vedere dobîndit, marea stabilitate istorică a acestor moduri de 
comportare şi a mediilor omogene apărute ca o consecinţă a lor. Fireşte că lirica lui 
Rimbaud se deosebeşte calitativ de cea a lui Safo, ca şi picturalul lui Cezanne de acela al 
peisajelor chinezeşti etc., cu toate acestea, orice concepţie imparţială, nederutată printr-un 
istorism exagerat, va stabili spontan această comunitate generală a mediului omogen 
respectiv şi a legilor lui. (Pentru noi se înţelege de la sine că dezvoltarea istorică produce o 
îmbogăţire neîntreruptă, desigur într-un mod plin de contradicții şi de inegalităţi). Dăruirea 
pe care omul integrat o efectuează față de mediul omogen respectiv are, aşadar, ca 
rezultat, următoarea contradicţie rodnică: pe de o parte, în aceasta relaţie subiect-obiect 
apare un vehicul puternic pentru cucerirea realităţii. Devin vizibile lucruri, relaţii, raporturi 
etc. — pentru a rămîne la exemplul picturii — pe care anterior nimeni nu le-ar fi perceput. 
Şi prin faptul că aceste descoperiri devin, mai încet sau mai rapid, bunul comun al 
oamenilor, lumea în care ei trăiesc şi acţionează se lărgeşte şi se adînceşte pentru ei. 
Posibilitatea descoperirii creşte din această relaţie subiect-obiect, din concentrarea asupra 
unei căi determinate de înţelegere a lumii, din eliminarea radicală a tuturor ramificaţiilor şi 
devierilor, cărora omul întreg al vieţii cotidiene le este continuu expus, ba chiar dat pradă. 
Sigur că nu este necesar să dovedim cu exemple această constatare; fiecare ştie ce 
înseamnă perioada Renaşterii pentru descoperirea structurii şi a mişcării corpului omenesc 
sau secolului al XIX-lea pentru relaţia dintre lumina şi culoarea lucrurilor. Bogăția 
artistică inepuizabilă a acestor descoperiri o pot ilustra amintirile lui Condivi despre 
Michelangelo: „Cu toate că picta atîtea mii de personaje, aşa cum vedem, niciodată el n-a 
făcut una care să semene alteia sau care să facă aceeaşi mişcare. Dimpotrivă, l-am auzit 
spunînd că el nu trage nici o linie fără să-şi fi reamintit dacă a mai tras-o vreodată aşa, în 
care caz el o şterge, cînd lucrarea este destinată publiculuil. 

Aceste tendinţe au fost uneori văzute ca fiind prea apropiate de cele ştiinţifice, ceea 
ce e uşor de înţeles, fiindcă eforturile ştiinţifice ale unor artişti din Renaştere ca Piero della 
Francesca sau Leonardo, sînt cunoscute tuturor, totuşi ele nu corespund în mod adecvat 
creaţiilor lor artistice. Fiindcă fiecare descoperire artistică, chiar cînd converge abstract, în 
conţinut, cu rezultatele ştiinţifice, are ceva specific care le depăşeşte şi tocmai asta face 
din simpla percepere a unui fapt, încă neobservat mai înainte, o inovaţie artistică. Aspectul 
hotărîtor, de conţinut, al acestei constelații este foarte greu de desluşit, conţinutul unor 
asemenea descoperiri merge de la o lumină nouă proiectată asupra sufletului omului pînă 


! A. CONDIVI: Das Leben Michelangelos, cap. 58 

la descoperirea unor căi noi de dezvoltare a omenirii. Chiar consideraţiile noastre de pînă 
acum au atins adesea această multilateralitate, această multiplicitate de straturi, iar cele 
care urmează acum vor scoate în evidenţă şi ele, din nou, acest complex. De aceea poate fi 
suficientă o singură indicație, pentru a explica întrucîtva conţinutul social-istoric, raportat 
la om, al unor inovaţii, care nemijlocit apar ca fiind pur artistice. Fireşte, aceasta este 
vădit, fără discuţie, şi în domeniul bogat în care evoluează Michelangelo. să ne fie 
îngăduit, însă, de a cita o observaţie a lui R. M. Rilke asupra naturilor statice ale lui 
Cezanne. Rilke privea împreună cu Emil Preetorius unul din tablourile lui Cezanne, 
reprezentînd mere: „Rilke contemplă îndelung, pe gînduri, pictura aceea plină de măreție 
şi observă apoi brusc: dar de mîncat, n-am mai putea mînca aceste mere. L-am întrebat 
atunci, în glumă, dacă s-ar putea cu adevărat mînca mere pictate în ulei; el răspunse încet, 
ca întotdeauna, dar cu toate acestea precis, serios şi fără şovăială: pe acelea ale lui 
Chardin, cu siguranţă, chiar şi pe acelea ale lui Manet, dar la Cezanne, s-a terminat cu 
mîncatul merelor!!!. 

Observaţia lui Rilke care apare grotescă şi derutantă în primul moment, aruncă o 
lumină vie asupra întregii problematici social-istorice, care învăluie la marele artist 
Cezanne lupta pentru cucerirea noului: adică asupra încercărilor lui de a evita toate 
tendinţele subiectiviste, cît şi pe acelea care la contemporanii lui cei mai importanţi duceau 
la desfiinţarea unităţii imaginii. Observaţia lui Rilke pune în lumină lupta tragică a lui 
Cezanne, comparabilă cu aceea a lui Sisif, de a sesiza obiectul în med mai natural şi în 
acelaşi timp mai compus decît le era posibil celorlalți, ca uimare a viziunii şi a metodei lor. 
Cu remarca lui, în aparenţă naivă, Rilke indică înfundătura istorică pe care Cezanne, într- 
un mod tragic şi zadarnic, căuta s-o transforme într-o cale largă; adică indică îndepărtarea 
de omenesc, pe care epoca i-a impus-o pictorului, şi începuturile unei arte ne-omeneşti, pe 
care Cezanne, cu totul împotriva voinţei lui, o iniţia în atare lupte lăuntrice, adînc umaniste 
din punct de vedere subiectiv. Astfel, în fiecare descoperire pe care omul o desăvirşeşte cu 
o dăruire totală faţă de mediul omogen al artei sale, este cuprinsă totodată şi inseparabil o 
noutate descoperită atît în însăşi realitatea obiectivă, care constituie mediul obiectiv al 
omului, cât şi în relaţiile oamenilor cu această realitate. Relaţie dialectică reciprocă a cărei 
acţiune stă obiectiv la baza vieţii fiecărui om şi poate dobîndi de aci înainte, prin această 
dăruire, o expresie senzorial-intuitivă, pentru a deveni o posesiune evocativă, spontan 
eficientă a tuturor oamenilor, pentru a deveni vehicolul dezvoltării conştiinţei lor de sine. 

Să aruncăm acum o privire asupra celuilalt aspect al contradicţiei, pe care am 
considerat-o pînă acum numai dintr-un singur punct de vedere. Această altă latură se 
întrupează în legitatea interioară a mediului omogen însuşi, în modul cum obţine cu forţa 
un acord cu voinţa individului creator. Rezultatul cel mai simplu al acestei relaţii 
reciproce, l-am putut observa chiar 

delimitare. Trebuia să arătăm împotriva teoreticienilor care vor să limiteze sfera de 
cuprindere a mediului omogen la nemijlocirea lui pur senzorială, ce bogăţie infinită de 
relaţii posibile ale omului cu lumea lui poate fi cuprinsă în plăsmuirea pur vizuală, 
picturală a unui măr; că imaginea lui picturală, fără a depăşi limita picturalului, poate 
releva situaţii social-istorice şi ideologice decisive ale omului şi poziţia lui faţă de ele etc. 
Dar această revărsare a conţinutului multiplu de viaţă al omului întreg în lumea expresiei 
omeneşti strict îngrădite prin legile mediului omogen, este nu numai promovată de acesta, 
ci şi indiguită în limite determinate. Faptul că limitele se deplasează în cursul dezvoltării 
omenirii, că multe lucruri care odinioară nu erau nici măcar bănuite sau puteau fi 
exprimate cel mult bîlbîind, au devenit clar articulabile, toate acestea nu anulează nici 
existenţa limitelor, şi nici acţiunea lor favorabilă creşterii întinderii şi adîncimii 
conţinutului artistic şi al formei artistice. Talentul autentic, de a cărui determinare ne 
apropiem greşit dacă o căutăm în generalizarea unor caracteristici singulare ale omului (şi 
în sinteza lor) este tocmai relaţia adecvată a omului integrat cu mediul lui omogen, 
capacitatea de a găsi prin selecţia operată în cadrul conţinutului total de viaţă ce luptă să-şi 
cucerească expresia adecvată, — acel „ce“ şi acel „eum“ al căror conţinut — şi formă — 
este în aşa fel alcătuit, încît tocmai acest mediu omogen să poată deveni baza propriei 
forme concrete a acelui conţinut. 

Legile particulare care pornind din mediul omogen reglementează aceste relaţii 
reciproce dintre subiect şi obiect, dintre conţinut şi formă, dintre bogăţie şi unitate etc. sînt 
fireşte diferite în fiecare artă, în fiecare gen artistic, ele pot fi deci discutate numai în teoria 
acelora şi nu în teoria principiilor reflectării estetice. Totuşi, chiar şi caracteristica cea mai 
generală a acestui mediu, şi anume omogenitatea lui, nu trebuie concepută — dacă vrem 
să fie înţeleasă just — ca o calitate abstractă, negativă, ci drept ceva pozitiv şi eficient, în 
mod concret. Nici aici nu este vorba de o stare de fapt, sau de o structură care ar fi proprie 
exclusiv esteticului, care ar fi fost „descoperită! numai în raport cu el, ci de o problemă 
generală a reflectării realităţii, dar care aici dobîndeşte o formă specifică deosebită, 
suferind o potenţare calitativă. în logica hegeliană, rolul pe care negația îl joacă în 
procesul dezvoltării dialectice este de cea mai mare importanţă. O corelaţie reală concretă 
şi mobilă poate apărea numai cînd afirmaţia şi negația, determinarea şi negarea dobîndesc 
o relaţie atît de strînsă, încît pentru determinare nagaţia devin? vizibilă ca propria ei 
negaţie. (Aici Hegel trece dincolo de vestita definiție a lui Spinoza atît de divers 
valorificată de el: „Omnis 


determinatio est negatio!!! Astfel se întîmplă de exemplu în relaţia unului cu vidul: 
„Vidul este temei al mişcării numai ca raportare negativă a lui unu la negativul său “2. 
Această concepţie dialectică a negaţiei fără de care ar fi cu neputinţă de a ajunge la o 
negare a negaţiei, Engels a expus-o adesea în mod popular, în special într-o polemică 
formulată plastic împotriva concepţiei vulgar-metafizice a negaţiei. Această concepţie se 
îndreaptă împotriva definiţiei precise hegeliene potrivit căreia pentru orice afirmare 
(Setzung) este valabil un mod de negare propriu ei. în acest sens, spune Engels, se 
obişnuieşte să se spună: „Eu neg propoziţia: trandafirul este un trandafir cînd spun: 
trandafirul nu este un trandafir!!. în consideraţiile ce urmează, el arată acele stări de fapt 


1! „orice definiţie este o negaţie" (în latină în text). 


extrem. DE ȘIMBIF din realitate şi din reflectarea ei justă care trebuie să ducă, în ship 
necesar, la concepţia hegeliană a negării dialectice. (Nu trebuie să ne preocupe în acest 
moment că, în acest fel, este pusă şi problema negării negaţiei.) Engels spune: ;în 
dialectică, a nega nu înseamnă a spune, pur şi simplu, nu sau a declara că un lucru este 
inexistent ori a-l distruge într-un fel oarecare. . Mai departe: modul negării'este determinat 
aici în primul rînd de natura generală şi în al doilea rînd de natura specială a procesului. . . 
Fiecare categorie de lucruri, ca şi fiecare categorie de reprezentări şi de noţiuni, are aşadar 
medul ei specific în care poate fi negată în aşa fel încît să rezulte o dezvoltare. în calculul 
infinitezimal se neagă altfel decît la formarea puterilor pozitive din rădăcini negative. !!3 
Lămurirea hegeliană a negaţiei dialectice, în special în interpretările date de Engels, arată 
o diferenţiere a raportului dintre polii da şi nu (a păstra şi a distruge) atît în realitatea 
însăşi, cît şi în sesizarea ei aproximativ adecvată prin reflectarea ei corectă. în cele de mai 
sus, ceea ce este cel mai important pentru noi este faptul că negația dialectică reprezintă un 
caz special al negaţiei generale abstracte, scos la iveală de realitatea însăşi. Chiar şi viaţa 
cotidiană este obligată continuu de a se lămuri cu privire la această deosebire, deoarece 
consecinţele ei practice au repercusiuni excepţional de îndepărtate. Năzuinţa spontană 
către reflectarea ştiinţifică a realităţii, care nu este nicidecum identică cu lămurirea clară 
din punct de vedere filozofic asupra importanţei fundamentale a metodei dialectice, ba 
chiar, în unele cazuri poate foarte bine interveni, şi chiar intervine adesea în stabiliri 
metodologice din ştiinţă şi atunci cînd gîndirea filozofică se opreşte la metafizică şi 
respinge rigid dialectica, urmăreşte să elaboreze concret, pentru fiecare domeniu, în modul 

corespunzător lui, relaţia reală dintre determinare şi negaţie. De la cunoaşterea 
dezvoltării biologice pînă la rolul negativităţii (al „răului”) în etică, istorie, etc. 
cunoaşterea unor atare corelaţii este absolut necesară, pentru o reproducere exactă a 
realităţii, aşa cum este în sine. în separarea precisă a celor două moduri principale de 
negaţie, reflectarea estetică trebuie să meargă şi ea pe drumul pe care I-au luat, 
independent de ea, viaţa cotidiană şi ştiinţa. Şi aici, ca pretutindeni, această analogie se 
întemeiază pe faptul că toate cele trei atitudini se confruntă cu aceeaşi realitate, şi că ele 
nu pot îndeplini funcţiile lor sociale de cît cu condiţia neapărată de a sesiza exact 
determinările esenţiale ale acestui obiect comun. 


3. MEDIUL OMOGEN ŞI PLURALISMUL SFEREI ESTETICE 


Am putut vedea pînă acum, în care direcţie anume, reflectarea estetică depăşeşte 
comunitatea de trăsături cu reflectarea ştiinţifică, stabilită aici — şi păstrată în practica 
artistică. Conţinutul hotărîtor al acestei diferenţe stă în aceea că în opoziţie cu tendinţa, în 
cele din urmă, monistă a reflectării ştiinţifice (unitate tendenţială, faptul că toate ştiinţele 
sînt, în ultimă instanţă, în conexiune), reflectarea estetică este prin esenţă pluralistă. Acest 
caracter culminează în autonomia fiecărei opere de artă, pentru al cărei efect normativ nici 
o altă operă nu poate oferi un ajutor, o completare; de aceea, aşa cum am văzut, acel 
sistem categorial mai cuprinzător, adică mediul omogen tratat chiar acum, este corelat 
tocmai pluralităţii artelor şi genurilor artistice, independente din punct de vedere estetic. 
Prin asta, însă, reapare contradicția fundamentală a esteticului, cunoscută nouă de mai 
înainte, aceea că instituirile (Setzungen) operelor de artă, parțiale atît sub raportul 
conţinutului, cît şi sub raportul formei (ele înfăţişează o parte, un fragment din totalitatea 
realităţii, configurat din punctul de vedere „unilateral" al unui mediu omogen concret) 
pretind, cu necesitate, că reprezintă o „lume“, o totalitate desăvîrşită şi închisă, şi 
realizează această pretenţie. Suprimarea cu adevărat a acestei contradicții constă — din 
nou în mod contradictoriu —,în caracterul evocativ, evocator de trăiri ale lumii, al 
operelor de artă, în care rotunjirea formală, autonomia fiecărei creaţii estetice devine 
purtătorul unei considerări a lumii din punctul de vedere al genului uman, purtătorul 
conştiinţei de sine a speciei umane. Aceste probleme au fost discutate mai înainte şi 
trebuie concretizate în continuare mai tîrziu. Le ele trebuie să ne gîndim aici, formulîndu- 
le măcar rapid, pentru ca concretizarea conceptuală, a mediului omogen să apară în 
perspectivă justă. 


Probleme ale mirnesis-ului IV 651 


Pentru ca opera de artă să fie o totalitate intensivă a acelor determinări esenţiale 
care rezultă din punct de vedere al mediului omogen, este neapărat necesar ca toate 
relaţiile întîmplătoare, periferice, trecătoare a căror acţiune complexă a unora asupra altora 
constituie în viaţă linia directoare (die Trendlinie) a necesităţii, să fie îndepărtate din 
reproducerea realităţii oglindite estetic, adică orientată spre totalitatea intensivă. Abia 
acordul (Zusammenspiel) dintre această accentuare şi această omitere poate face o „lume" 
din plăsmuirea estetică izolată, limitată atît formal cît şi în conţinut. Cînd arta aplică aceste 
principii la problema determinării şi a negaţiei cercetată mai sus, apare foarte precis acea 
potenţare care se săvîrşeşte în domeniul estetic şi care duce la apariţia a ceva calitativ nou, 
în comparaţie cu viaţa: deoarece fiecare negaţie apărută este legată dialectic esenţial cu 
pozitivităţile create, şi este propria lor negaţie şi nimic mai mult, ia naştere un sistem 
alcătuit din momente exclusiv esenţiale, ceva ce în viaţa însăşi nu poate apărea din 
principiu, şi care totuşi exprimă ceea ce este mai esenţial în viaţă. Aici devine din nou 
vizibil - - remarcăm asta în treacăt — că reflectarea estetică nu poate avea nimic de-a face 
cu o fotocopie mecanică. în muzică, situaţia descrisă mai sus este vizibilă în modul cel mai 
evident: raportarea tonurilor unele la altele, negația ca negaţie proprie a fiecărei deter- 
minări concrete poate fi clădită numai pe acest principiu, iar muzica ar trebui neapărat să 
coboare pînă la zgomot, ba chiar pînă la gălăgie, dacă s-ar petrece în ea o ruptură cu 
această dominație totală a esenţialului, cu această raportare reciprocă strictă şi exclusivă a 
esenţialităţilor unele la altele. Nu este o întîmplare că Hegel, comentînd dialectica lui 
Heraclit, şi răspunzînd la obiecțiile aduse acesteia, apelează la esenţa armoniei muzicale. 
împotriva lui Eryximachos din Banchetul lui Platon, care concepe armonia ca omogenitate 
plată, fără negaţie şi fără contradicţie, el explică: „Ceea ce e simplu, repetarea aceluiaşi 
ton, nu este armonie. Armoniei îi aparţine diferenţa, trebuie să existe în chip esenţial, 
absolut o diferență. Această armonie este tocmai devenire absolută, schimbare, dar nu 
devenire ca altceva, acum aceasta, apoi alt ceva. Esenţialul este că fiecare diferit, fiecare 
particular este diferit de altceva, dar nu abstract de oricare altul, ci de altul său, fiecare este 
numai întrucît altul său e conţinut în sine, în conceptul său. ... Tot aşa şi cînd e vorba de 
tonuri; ele trebuie să fie diferite, însă în aşa fel încît să poată fi şi unite; şi acestea sînt 
tonurile în sine. Armoniei îi aparţine opoziţia determinată, contrariul său, întocmai ca la 
armonia de culori.!!! 

într-un anumit sens, s-ar putea spune, desigur, că ascuţirea acestei probleme pînă la 
negativitatea proprie a oricărei determinări este numai o ascuţire. în sensul cel mai strict al 
cuvîntului asta este exact. Totuşi, e vorba de ascuţirea unor tendinţe care acţionează 
efectiv. După cum în reflectarea ştiinţifică (potrivit de asemenea unei importante 
descoperiri a lui Hegel) o gradaţie neîntreruptă duce, desigur cu salturi calitative, de la 
simpla deosebire la contradicţie şi la opoziţie, tot astfel se trece şi în estetic de la nuanţă la 
contrast. Prin stabilirea solidarităţii adînci existente şi între elementele în cel mai înalt grad 
opuse, am răspuns aşadar, din punctul de vedere al problemei noastre actuale, şi cu privire 
la omogenitatea ce se realizează, în ultimă instanţă, între cele ce sînt mai puţin depărtate 
unele de altele. Faptul că aici este vorba de un principiu universal al oricărei creaţii 
artistice, a exprimat-o primul — după cîte ştiu — prietenul meu lyeo Popper, mort în plină 
tinereţe. Analizînd modul de creaţie al lui Pieter Brueghel cel Bătrîn, el vorbeşte de rolul 
efectului corelat al corporalităţii solide şi al aerului „care desparte corpul de lume. . . şi 
care totuşi îl împreunează din nou pînă în adînc, cu lumea. Dar cu forţa cu care aceste 
trupuri încorporează în ele aerul, ele se şi atrăgeau unele pe altele, se înghiţeau, se 
mistuiau şi se înghiţeau din nou reciproc, pînă cînd deveniră ca o materie unică, şi toate 
înrudite între ele. Floarea avea ceva din calitatea apei, apa din aceea a străzii, bronzul din 

aceea a cerului şi nu exista nimic care să nu fi fost ca ieşit din toate celelalte. Aşa s-a 
născut materia primordială a acestei picturi. Cu totul omogenă, fabricată în întregime din 
lucruri şi totuşi, în cele din urmă, ca o bucată din materia din care era făcut pictorul însuşi. 
Fiecare pictură a redat — dintotdeauna — în locul diversităţii materialelor, care toate sînt 
grele, dar în mod diferit, un material special de o greutate specifică unitară; un material 
uşor sau greu, căruia i-a revenit, involuntar, rolul mistic de a uni ceea ce Dumnezeu 
despărţise, care, însă, cînd era frumos, putea face faţă cu toată seriozitatea acestei sarcini şi 
putea exprima toate materialele ca o „plămadă universală**!. 

Leo Popper descrie aici exact şi pitoresc un fapt fundamental al artei. Căci, fără 
discuţie, este clar — vom mai reveni asupra acestei chestiuni — că în această „plămadă 
universală" diferenţele de material n-au dispărut fără urmă nici în intenţie, nici în rezultat. 
Dimpotrivă: această omogenitate finală a lor nu suprimă diferenţele, ce merg pînă la 
opoziţie, ea aduce numai la evidență senzorială o înrudire adîncă de tot, o conexiune 
intimă între cele ce în viaţă sînt în mod extrem străine unele de altele, şi creează astfel, 
pentru toate relaţiile configurate într-o operă pînă la relaţia dramatismului tragic, o 
atmosferă unitară, care nu este exterioară şi nu le învăluie indiferent, ci ridică pînă la 
intuiție atmosfera propriu-zisă a destinului  existenţei-lor-întocmai-astfel (ihres 
Geradesoseins), esenței lor celei mai lăuntrice. Tocmai arta cea mai desăvîrşită şi mai 
autentică revelvă această tensiune dintre unitatea supremă şi diferenţierea supremă, în care 
menţinerea omogenităţii ultime a ceea ce în mod categoric este puternic divergent, rămîne, 
artisticeşte, momentul precumpănitor. Lumea shakespeariană, atît de bogată în oameni 
foarte diferiţi, a devenit un loc comun. Dar tocmai adîncimea tragicului shakespearean ar 
fi de neînchipuit, dacă în spatele acestei diversităţi n-ar transpare o asemenea omogenitate, 
o omogenitate care din opoziţia dintre Othello, Desdemona şi Jago face ceva acordat, ceva 
inseparabil unit, o omogenitate a diversităţii infinite, care corespunde estetic unităţii 
multiplicităţii din reflectarea gnoseologică a realităţii. 

Unitatea care se constituie astfel — cea mai lăuntrică şi mai organică pe care o cunoaşte 
conştiinţa omenească — are, aşa cum s-a văzut aici, un caracter contradictoriu în sine, este 
o unitate a contrariilor ce se exclud şi a căror opoziţie este păstrată în ea. Această alcătuire 
obiectivă a ei are ca urmare necesară, că procesul subiectiv care îi dă naştere trebuie să fie, 
de asemenea, contradictoriu. Această latură subiectivă a contradicţiei se manifestă, în 
modul cel mai lămurit, tocmai în omogenitatea mediului genului de artă dat (sau al operei 
date). Am citat descrierea remarcabilă a rezultatului final al procesului de creaţie în opera 
lui Brueghel. Popper vede clar că acest rezultat — chiar în cazul unui creator aşa de 
conştient artisticeşte — era cu neputinţă să fie obiectul intenţiei lui, ci a apărut tocmai din 
eşuarea acesteia. în mod tot atît de just, el spune: „Ceea ce urmărea pictorul era tocmai 
contrariul; se gîndea la o pătrundere cu totul liberă înăuntrul felului de a fi al diferitelor 
materiale. Vedem cum părul, zăpada, catifeaua şi lemnul sînt înţelese cu cea mai mare 
dragoste, în modul lor propriu de a fi, şi cum totul se întîmplă, pentru a le aprecia just pe 
fiecare în parte. Dar mai vedem şi că totul este în zadar, deoarece aerul şi propriul material 
al picturii, culoarea, creează o unitate, care îneacă toate diferenţele ultime.“ Astfel, măreţia 
incomparabilă a acestei picturi se naşte dintr-o contradicţie insolubilă. Leo Popper rezumă 
astfel, de asemenea just, principiul unităţii finale: „Şi niciodată pictorul n-ar fi atins-o, fără 
această intenţie deznădăjduită: de a reda, în fiecare obiect reprezentat, ceea ce îi este mai 
propriu".! Cazul Brueghel este fireşte un caz deosebit si. special. Nimic n-ar mai eronat, 
decît dacă am aplica, fără discuţie, convingerea dobîndită acum şi altor mari artişti, relaţiei 


1 HEGEL: Prelegeri de istorie a filozofiei, Voi. 1, ed. cit., p. 266, 267. 

dintre intenţiile lor şi împlinirea acestora în operă. Deoarece, ca urmare a multiplicităţii 
raporturilor subiectului cu lumea şi cu arta; ca urmare a diferenţelor lor de nivel, de la 
simpla particularitate pînă la conştiinţa de sine a genului uman; ca urmare a pluralităţii 
principiale a artelor, care conform naturii ei nu este o pluralitate numai a formei şi nici 
chiar numai a materialului, a materiei, ci neseparabil de legităţile specifice ale artelor 
acţionează şi ca o multiplicitate a conţinutului artistic, a concepţiei despre lume, a formei 
artistice; ca urmare a condiţionării social-istorice a oricărei instituiri (Setzung) artistice, 
care preia în opera împlinită, propria ei geneză istorică precum şi importanţa acesteia 
pentru dezvoltarea genului uman; ca urmare a tuturor acestora, se constituie, în fiecare 
operă însemnată, 
o unitate specifică şi unică a unor opoziții determinate şi decisive pentru cazul dat. lar 
după cele expuse aici, este evident că principiul sintetic artistic, că această unitate şi 
depăşire (Aufhebung) a contradicţiilor — şi în sensul unei păstrări şi în al unei ridicări la 
un nivel superior — că tocmai mediul omogen al genurilor artistice, trebuie să fie 
întruchipat de fiecare dată în calitatea personală a fiecărei opere. 

în această situaţie se manifestă pluralismul nemărginit al sferei estetice. Aceasta nu 
înseamnă, desigur, că determinările generale, proprii întregului domeniu, sînt absente; 
trebuie numai ca în aplicarea lor la o artă anumită sau chiar la o operă individuală, acest 
caracter pluralist să constituie întotdeauna fundamentul. Aşa trebuie să privim şi relația 
dintre subiectivitatea creatoare şi mediul omogen. Acea discrepanţă dintre intenţie şi 
reuşită asupra căreia am atras atenţia, urmîndu-l pe Leo Popper, este un fenomen general 
al oricărui proces de creaţie artistică, în care obiectivitatea, legitatea obiectivă a genurilor 
de artă (respectiv a artei în genere) se impune voinţei individuale. Reversul, eşecul, în 
sensul propriu al cuvîntului, care apare peste tot unde o străduință — fie ea oricît de 
superioară şi oricît de demnă de stimă din punct de vedere uman, etic, social etc. — 
produce ceva care, din pricina esenței lui antiartistice sau a componentelor lui antiartistice, 
cade cu totul sau parţial în afara domeniului esteticului, este ceva îndeobşte cunoscut. Şi 
aici este vorba de relaţia subiectivităţii creatoare cu legile genului artistic (respectiv ale 
artei în genere). Dar în cazul de față se constituie raportul simplu dintre talentul 
insuficient, dintre intenţiile false etc. şi obiectivitatea estetică, din care cauză aceste 
realizări neizbutite nu se deosebesc, în principiu, de acelea ale vieţii de toate zilele şi de 
acelea ale ştiinţei. Lucrurile stau altfel în primul caz tratat aici. Fireşte, este bine cunoscută 
situaţia analizată pe larg de către Hegel, anume că acţiunea social-istorică a oamenilor 
produce altceva, adesea mai mult şi situîndu-se calitativ mai sus, față de cît era cuprins în 
finalitățile lor conştiente, şi este tot atît de evident, că la baza acestui raport stau legi 
obiective ale dezvoltării sociale. Privind în mod abstract, esteticului nu-i revine deci o 
situaţie specială. Totuşi, chiar privind din punctul de vedere al subiectului, apare 
deosebirea esenţială dintre estetic şi cotidian în faptul că „viclenia raţiunii" care intră în 
acţiune aici, pentru a folosi expresia lui Hegel, are, întotdeauna, în estetic, drept rezultat o 
purificare şi o înălţare a subiectivităţii, ceea ce în fenomenele de viaţă corespunzătoare, nu 
face jmrte, nicidecum, din esenţa evenimentului, cu toate că, fireşte, aceasta se poate ivi ca 
o excepţie, ca ceva întîmplător din punct de vedere istoric. 

Această ridicare este, înainte de toate, lepădarea de ceea ce, în personalitate, este 
numai particular, totuşi fără ca din pricina aceasta să se pornească pe drumul abolirii a 
ceea ce este personal. Dimpotrivă: se constată că tocmai această eliminare a veleităţilor 
particulare elaborează mai puternic sîmburele individualităţii, îl face mai plastic. Procesul 
ce se instaurează astfel, al lepădării de prejudecăţi, de părerile sau sentimentele devenite 
clişee, de gîndurile şi sentimentele pe care le poţi nutri numai cînd nu eşti înclinat să le 

duci pînă la capăt etc.: toate acestea apar din împotrivirea mediului omogen la tot ce este 
hibrid sau osificat, rigid. Este ca o forţă discriminatoare (einScheidewasser): ceea ce este 
sănătos se dezvoltă în el, trăieştecu o intensitate crescîndă nebănuită mai înainte, iar ceea 
ce este bolnav moare,dispare. Toate acestea nu trebuie concepute, totuşi, ca un conflict 
între eu şi lumea exterioară străină eului. O relaţie reciprocă între creator şi mediul 
omogen este posibilă numai prin aceea că acestui conflict — acestei incapacităţi ca ceea ce 
era proiectat să reuşească împotriva acestui mediu — îi este inerent un apel la un strat mai 
adînc şi mai cuprinzător din personalitatea însăşi. Dialectica intenţiei şi a rezultatului este 
mişcarea ascendentă a individualităţii creatoare însăşi, mişcare determinată de contradicții, 
chiar într-un exemplu atît de semnificativ ca acela al lui Brueghel, menţionat mai sus. Ceea 
ce voia el, este, de fapt, o variantă superioară a sesizării autentice a obiectualităţii; în 
măsura în care intenţia lui a eşuat totuşi, a apărut o rară paradigmă a expresiei celei mai 
adînci a concepţiei despre lume, de care pictura este capabilă: paradigma unităţii lumii, 
raportată la om şi totuşi obiectivă, întemeiată pe lucrurile însele. în această unitate se 
păstrează toata împestri- ţarea voioasă şi toată nonşalanţa evenimentelor din realitatea 
fenomenală cea mai imediată; de dragul unificării, această realitate, pătrunsă de suflet, nu 
trebuie neapărat să se condenseze sub forma unei materii a lumii spirituale şi morale, ca la 
Rembrandt. Şi totuşi, unitatea ei nu este ceva de primă ivire, nu e un început, nu e o simplă 
carte ilustrată a suprafeţei, ci întruchiparea în suprafaţă a forţelor şi raporturilor esenţiale 
din care bucuria naivă de a trăi poate constitui tot atît de bine o expresie a cauzei omenirii, 
pe cît poate Rembrandt să facă din întruchiparea acestor raporturi lanţul nesfirşit al 
tragediilor celor mai adînci şi mai înspăimîntătoare. 

Privită etic, această ridicare a subiectului este drumul de la talent la genialitate, de 
la înzestrarea iniţială la permanentizarea unei etape a dezvoltării omenirii. Pe cînd însă, 
contradicţia dintre intenţie şi rezultat este un fapt recunoscut peste tot, mişcarea ascendentă 
menţionată este foarte adesea deformată de mituri romantice. Cauza este lesne de înţeles. 
Deoarece culmile autentice ale artei revelă momente importante ale mersului genului 
uman, trebuie să existe convingerea privitoare la acest drum, pentru a concepe ca o 
ascensiune direcţia care duce la aceste culmi; unde lipseşte această convingere, 
contradicţia trebuie să fie concepută — în mod romantic — ca una abstractă şi declanşînd 
ca atare disonanţe stridente îngrozitoare. Cu siguranţă, nu este o întîmplare că acest mod 
de considerare a artei şi-a căpătat expresia lui cea mai puternică la Kierkegaard. El spune: 
„Ce este un poet? Un om nenorocit, care poartă dureri arzătoare în inima sa, de pe ale cărui 
buze curg numai suspine care răsună ca o muzică frumoasă pentru urechea străină. 

I se întîmplă ca, odinioară, acelor nenorociţi care erau torturați în taurul lui Phalaris! într- 
un foc care ardea molcom, şi ale căror ţipete nu puteau ajunge pînă la urechile tiranului, 
pentru a-l îngrozi; pentru el, ele răsunau ca o muzică voioasă. Iar oamenii se învîrtesc în 
jurul poetului şi-i spun: «Mai cîntă-ne, curînd, un cîntec», adică, fie ca noi dureri să-ți 
tortureze sufletul şi fie ca buzele tale să rămînă, aşa cum au fost pînă acum; ţipătul tău ne- 
ar înfricoşa numai, dar muzica, da, aceea este încîntătoare. Iar criticii vin şi ei şi spun: 
«Aşa este bine; aşa trebuie să se petreacă lucrurile după regulile esteticii» !!?. Aici, de fapt, 
sînt anticipate filozofic toate temele unei epoci care se percepe pe sine ca inumană. Numai 
că gustul artistic propriu, concret, al lui Kierkegaard rămîne legat de „perioada artistică", 
de clasicism şi de romantism. Deoarece, însă, el transformă într-o opoziţie rigidă, de 
neînvins contradicţia reală şi, de aceea, rodnică, dintre expresia intenționată subiectiv şi 


"Tiran din Agrigento (565—549 î.e.n.) care-şi ardea victimele într-un taur de bronz. 
* KIERKEGAARD: Entweder Oder, Dresda $i Leipzig, p. 15: 

obiectivizarea ei în operă, la el, geneza dialectică a operelor de artă devine un mit 
iraționalist al abisului, iar esteticul din operă, o enigmă absurdă. 

Mişcarea ascendentă contradictorie, pe care am examinat-o, duce la operă şi la 
acţiunea ei, ea însă poate fi numai atunci concepută ca avînd un sens, cînd opera însăşi şi 
acţiunea ei ocupă un loc semnificativ în totalitatea activităţilor omeneşti, în evoluţia 
genului uman. Acest lucru este o 

presupoziţie constantă a consideraţiilor noastre, este cunoscut şi recunoscut ca o 
stare de fapt, dar în acelaşi timp, tot atît de încontinuu vom căuta să-i demonstrăm logic. 
De aceea, acum, ne putem mulţumi de a înregistra pur şi simplu concepţia lui Kierkegaard 
ca pe un simptom al unei tendinţe bogate în influenţe şi ne putem întoarce din nou la 
problema pro- priu-zisă a mediului omogen. De astă dată, însă, n-o mai privim ca scop al 
străduinţelor subiective şi ca obiect al dialecticii lor lăuntrice, ci aşa cum intră ea obiectiv 
în acţiune, în desăvîrşirile ei totale sau parţiale, obţinute indiferent pe care căi. Dacă vrem 
să determinăm, în mod cu totul general, esența mediului omogen ce stă la baza oricărei 
opere, pornind de la existenţa şi funcţia lui, atunci ajungem la conceptul de dirijare. O 
operă de artă poate fi recunoscută ca atare numai atunci cînd ascunde în ea, permanent, 
posibilitatea de a dirija pe receptor spre receptarea ei. Manifestările curentului „l’art pour 
Part." din ultimele decenii, au arătat, fără îndoială, următoarea tendinţă: aceea de a postula 
„frumuseţea" (alcătuirea estetică) existentă obiectiv a operelor de artă, ca ceva independent 
de orice efect al ei asupra receptorului. în spatele acestei tendinţe se ascunde o respingere 
— subiectiv, foarte de înţeles, ba chiar îndreptăţită — a judecății contemporanului 
mijlociu; măreţia lui Michelangelo sau a lui Beethoven nu trebuie să depindă de judecata 
de gust a filistinului X sau Y. Oricât ar fi de îndreptăţite atare sentimente, întemeierea lor se 
sprijină totuşi pe analogii vagi, deoarece, inconştient, înaintea ochilor celor ce gîndesc 
astfel, pluteşte exem- plul adevărurilor ştiinţifice. însă, cîndsespunecă adevărul, de 
exemplu al teoriei coperniciene, nu depinde de faptul dacă a fost recunoscută sau de mo- 
mentul în care a fost recunoscută, prin asta se înţelege obiectiv că pămîntul se învîrteşte cu 
adevărat în jurul soarelui, independent de faptul dacă oamenii percep ori recunosc sau nu 
acest lucru. întemeierea obiectivității în estetic nu poate opera însă cu asemenea 
argumente. De pildă, relaţia dintre o Venera a lui Tiţian şi realitatea reflectată în ea nu se 
poate compara cu raportul dintre reproducere şi original din exemplul copernician. Această 
teorie este adevărată din punct de vedere ştiinţific, fiindcă, cu o mare aproximaţie, a 
transformat ceva fiinţind-în-sine într-un pentru-noi. Tabloul ce o reprezintă pe Venus este 
o realizare a principiilor estetice, pentru că modul în care el, ca totalitate a determinărilor 
artistice, reflectă realitatea, dă o reproducere fidelă a acelei totalități de determinări care, în 
acest caz, sînt importante pentru evoluţia genului uman, şi pentru că acest mod de 
reflectare este capabil, prin însuşi principiul lui, să evoce în oameni o atare totalitate. în 
timp ce, aşadar, obiectivitatea ştiinţifică este întemeiată pe independenţa existenţei-în-sine 
însăşi faţă de conştiinţă, obiectivitatea estetică nu se poate despărţi nici măcar conceptual 
de om, de gîndurile lui, 
de sentimentele lui etc. Că aici nu este hotaritoare părerea şi gustul filistinului X sau Y, ci 
această legătură îşi afirmă obiectivitatea sub forma conştiinţei de sine a omenirii, ne este 
cunoscut în trăsăturile generale!. 

De aceea modalitatea expresiei are în domeniul estetic o importanţă calitativ alta 
decît în ştiinţă. Nimeni nu va nega că şi în ştiinţă expunerea lui „pentru-noi“ poate fi clară 
sau confuză, elegantă sau greoaie etc. şi că, în mod corespunzător, poate accelera sau 
frîna, încetini pătrunderea ideilor noi. Dar a vedea aici o analogie cu estetica, ar fi o 
greşeală, aşa cum se întîmplă adesea în prezent — de astă dată ca opoziţie faţă de o 
sentimentalitate lipsită de conţinut. Estetizarea ştiinţei şi a filozofiei în romantism sau la 
sfirşitul sec. al XIX-lea are motive diametral opuse, dar, în mod analog, trece fără să se 
oprească pe lîiigă problema propriu-zisă a expresiei estetice. Părerea dominantă astăzi o 
exprimă Bertolt Breclit, în felul următor, în Micul Organon pentru tcatnr. „Astăzi s-ar 
putea scrie chiar şi o estetică a ştiinţelor exacte. încă Galileu vorbeşte de eleganța 
anumitor formule şi de hazul experienţelor. Einstein atribuie simțului frumosului o funcţie 

de descoperire a adevărului, iar fizicianul atomist R. Oppeulieimer preamăreşte atitudinea 
ştiinţifică, ce-şi are «frumuseţea ei şi care pare foarte adecvată funcţiei omului pe 
pămînt»"?. Acest gen de analogii creează confuzii, fiindcă deformează relaţia dintre 
conţinut şi formă din estetică. Deoarece, dacă-l gîndim consecvent pînă la capăt — ceea ce 
Brecht, de cele mai multe ori, evită, din fericire, în practica lui artistică de maturitate — 
atunci ar apărea o concepţie despre conţinutul artistic, care-l consideră pe acesta ca 
independent în esenţă de expresia in-formată, şi prin aceasta, coboară funcţia formei la 
ceva util, dar totuşi secundar în ultima analiză. Dar este evident 

— chiar practica lui Brecht merge, în esenţă, şi ea pe acest drum — că expresia artistică 
este neseparabilă de conţinutul estetic. Chiar acolo unde acesta are un caracter profund 
ideatic, ca în poeziile filozofice ale lui Goethe sau ale lui Schiller, ca în pictura din ultima 
perioadă de creaţie a lui Rem- brandt etc. nu putem efectua — esteticeşte — o atare 
separație. Tocmai acele cuvinte, tocmai acele raporturi de lumină şi umbră constituie şi 
adînci- mea de gîndire a unor atare plăsmuiri estetice. Schimbarea unei succesiuni a 
cuvintelor, deplasarea unei nuanţe picturale ar fi de ajuns aici pentru a face din adîncime o 
vulgaritate. Dimpotrivă, conţinutul teoriilor lui Galileu sau ale lui Einstein cîştigă sau 
pierde numai cînd, printr-o pregnanţă mai mare sau mai mică a formulării acestor teorii, 
prin simplificarea 


* O tracare pe larg a problemelor ce rezulta concret de aici poate avea ide abia în partea a doua a acestei lucrări. 
* B. BRECHT; Vrrsuche, Heft 12, Berlin, 1953, p. 110. 


sau complicarea deducţiilor lor, se modifică apropierea dintre acest conţinut şi starea de 
fapt existentă în sine, independent de conştiinţă. Conţinutul unei creaţii estetice — chiar 
cînd, în esenţă el aparţine domeniului gîndi- rii — nu constă numai dintr-o atare raportare 
la în-sinele obiectului deşi, fireşte, această raportare constituie un moment esenţial al 
totalităţii lui, ci este, totodată şi neseparabil de ea, o luare de poziţie personală faţă de 
acest complex de reflectare. Zguduirea tragică cuprinsă în această poziţie, încrederea 
optimistă, critica ironică etc. nu au o importanţă mai mică decît însuşi cuprinsul de idei. 
Prin aceasta nu este suprimată obiectivitatea, ea capătă numai un accent nou, ea depinde 
de ponderea ce o posedă, înăuntrul dezvoltării omenirii, conţinutul şi luarea de poziţie 
faţă de el, şi de măsura în care pot intra ambele în posesia genului uman. 

Prin aceasta, acţiunea operei asupra receptorului creşte pînă la rangul de 
caracteristică obiectivă şi centrală a operei: ba chiar considerînd faptul, în mod nemijlocit 
şi de aceea generalizînd, aceasta este caracteristica specifică a existenţei sale estetice. De 
aici rezultă alcătuirea şi importanţa a ceea ce am numit, mai sus, dirijarea, şi anume 
puterea operei de a ordona şi a sistematiza evocativ trăirile receptorului: puterea 
compoziţiei operei. Această identificare a compoziţiei cu capacitatea de a dirija trăirile 
receptive poate, eventual, în primul moment, să surprindă, ca fiind o exagerare. Doar 
compoziţia unei drame sau a unei simfonii este o corelaţie obiectivă, închisă şi cu 
pretenţii de totalitate intensivă. Şi nu ne putem îndoi că această corelaţie există obiectiv 
— adică independent de faptul că X sau Y o percepe sau o recunoaşte — şi că îi stau la 
bază legi precis formulabile, care sînt valabile de asemenea, independent de părerea lui X 

sau Y. Dacă examinăm însă, ceva mai îndeaproape şi mai concret această corelaţie şi 
legitatea ei, atunci, din acest punct de vedere, se ridică din nou problema, pe care tocmai 
am stabilit-o sub forma deosebirii relaţiei dintre conţinut şi formă în reflectarea ştiinţifică 
faţă de aceea din reflectarea estetică. Se vede imediat că, în operele de artă, corelaţia şi 
legitatea nu pot fi exprimate univoc şi concretizate raţional, fără o raportare la efectul 
estetic. Atare legi, formulate sau aplicate abstract — deci independent de puterea 
evocativă — pot fi, anume, pe deplin realizate, şi totuşi produsul constituit astfel să nu 
aibă nimic de a face cu o creaţie (Setzung) estetică. Cîte drame n-au fost compuse exact 
după prescripţiile — juste — ale lui Aristotel şi ale altor clasici, cîte opere muzicale n-au 
fost compuse cu respectarea cea mai strictă şi mai precisă a teoriei codificate, fără ca, 
astfel, să rezulte adevărate opere dramatice sau adevărate simfonii. în felul acesta nu se 
constituie numai în practica artistică un academism lipsit de viaţă, ci este nimicit şi 
teoretic raportul estetic just dintre formă şi conţinut. Theodor Storm a formulat precis 
răscrucea ce apare aici într-o epigramă, care este manifest, îndreptată împotriva lui 
Emanuel Geibel: 


Lyrische Form 
Poeta laureatus: 
Es sei die Form ein Goldgefâss, 
In das man goldnen Inhalt giesst! 
Ein anderer: 
Die Form ist nichts als der Kontur, 
Der den lebend’ gen Leib beschliesst. ! 


Ceea ce deosebeşte aici esteticul autentic de surogat este tocmai puterea evocativă: 
compoziția, nu numai ca îmbinare corectă şi abstractă a unor elemente, indiferente din 
punctul de vedere al dezvoltării omenirii, ci ca trezire a emoțiilor adînci, care — mijlocite 
de relațiile esențiale dintre om şi societate, dintre societate şi natură — răscolesc şi trezesc 
centrul umanităţii din om pe căile cele mai diferite şi în moduri infinit diferite. 

O compoziţie poate creşte pînă la desăvîrşire în sens estetic, deci nu numai 
abstract-formal, numai atunci cînd acest patos al evocării îi este propriu şi în întregul ei, şi 
în toate detaliile. De aceea, capacitatea de a dirija emoţiile receptive face parte din esenţa 
compoziţiei artistice; ea nu este numai o simplă rezultantă, deşi necesară, a premiselor 
compoziționale, ci determină compoziţia ontologic, — pentru a folosi un termen la modă 
—. Fireşte că viaţa intelectuală şi afectivă a omului este încontinuu dirijată şi în realitate. 
El trăieşte, doar, într-un mediu ce există independent de conştiinţa sa, care îi trezeşte fără 
încetare gîndurile şi sentimentele şi i le şi dirijează, ca o urmare a continuității existenţei 
lui. în această privință, diferenţa hotarîtoare dintre viaţă şi artă constă în aceea că: în 
primul rînd continuitatea ce acţionează în viaţă este lipsită de plan, atât în sine cît şi cu atît 
mai mult, din punctul de vedere al conştiinţei individuale, în timp ce opera de artă este 
concepută conform planului de a trezi o atare continuitate. în al doilea rînd, omul, în viaţă, 
este obligat de a reacţiona activ la impresiile ce năvălesc asupra lui — sub pedeapsa pieirii 
lui—pe cînd el stă în fața operei de artă ca în faţa a ceva invariabil, ca în faţa unei lumi 

obiective, faţă de care el nu poate şi nu trebuie să se comporte decît primind-o. (Despre 
problema suspendării activităţii, a „dezinteresării", despre importanţa trăirii estetice pentru 
propriul ei „după“, am vorbit mai înainte şi vom mai reveni asupra acestei chestiuni de 
mai multe ori). 


Forma lirică | Poeta laureatus: / Forma să fie un vas de aur ' In care să se toarne un conţinut c!e aur!/Un altul: / Forma nu este decît conturul, / Care 
închide trupul viu. 


în al treilea rînd — şi aceasta este de mare importanţă pentru ceea ce vom discuta acum — 
omul vieţii cotidiene stă în viitoarea unor tendinţe eterogene, pe cînd aici, mediul omogen 
al operei de artă (respectiv al genului de artă, al artei în genere), care acţionează asupra lui, 
îi canalizează dintru început trăirile într-o direcţie precisă, repartizîndu-le un cîrnp 
determinat al atenţei şi al trăirii lor pîuă la capăt (Sich-Ausleben). El se transformă deci — 
temporar — dintr-un om întreg al vieţii cotidiene, în omul integrat, ale cărui capacităţi, 
active şi pasive, sînt îndrumate încă dintru început într-o direcţie determinată, printr-o 
asemenea concentrare, mijlocită de către mediul omogen, prin revărsarea tuturor trăirilor 
în această matcă, prin prelucrarea lor aici. 

Este, fără îndoială, meritul lui Nicolae Hartmann, că în Estetica sa a dat o mare 
extindere acestei chestiuni, iar în descrierea ei concretă a menţionat determinări 
importante. Astfel, în muzică, el scoate în evidenţă faptul că în audiere se constituie, cu 
necesitate, o unitate, eu toată existenţa separată a sunetelor în timp: „Fraza muzicală are 
nevoie de timp, ea trece pe lîngă urechea noastră, îşi are durata ei; în fiecare moment audi- 
torului nu-i este prezent decît un fragment, şi totuşi pentru cel ce ascultă, ea nu este ruptă 
în bucăţi, ci este sesizată ca o corelaţie, ca un tot. Cel puţin aşa se-ntîmplă în audierea 
«muzicală» autentică: fraza muzicală, cu toată existenţa ei despărțită în faze ale timpului, 
este percepută totuşi ca o reunire — nu, ce-i drept, ca o simultaneitate temporală, dar 
desigur ca o solidaritate, ca o unitate. Această unitate, de fapt, este totuşi una temporală, 
dar nu o concomitență"?. Şi.mai departe: „Opera muzicală obligă pe ascultător să audă 
anticipat şi ulterior sunetului, să trăiască în fiecare stadiu al audierii aşteptarea a ccea ce 
vine, să anticipeze desfăşurarea determinată cerută muzical. Acest lucru se petrece şi 
atunci cînd adevărata desfăşurare a bucății muzicale se arată a fi o alta decît cea aşteptată, 
deoarece soluţia tensiunii constituite poate fi întotdeauna şi o alta decît cea aşteptată; iar 
valorificarea posibilităţii muzicale neaşteptate (de un gen nou) este, aici, tocmai o 
caracteristică a surprizei şi a îmbogăţirii. în această privinţă, lucrurile nu se petrec altfel în 
muzică decît în poezie (în roman şi în dramă există o altă desfăşurare) ... Căci în muzică, 
fiecare fază trimite dincolo de ea, şi, anume, înainte şi înapoi?”. De asemenea, despre 
arhitectură: „întregul compoziţiei nu este dat, din nici un punct anume -- cel puţin nu e dat 
senzorial. Cu toate acestea, privitorul are o conştiinţă intuitivă a acestui întreg; iar această 
conştiinţă intuitivă creşte foarte repede şi firesc dacă mergem de-a lungul diferitelor 
elemente spaţiale ale construcţiei, sau atunci cînd în contemplarea spaţiului interior unitar, 
sau a înfăţişării exterioare, schimbăm locul şi astfel putem cuprinde succesiv diferitele 
perspective, laturi şi detalii. Succesiunea este aici, e drept, una arbitrară, nu o dirijare într-o 

succesiune dată obiectiv, ca în muzică; dar rămîne totuşi, întotdeauna, o alternare 
temporală, succesivă, chiar dacă este una a unor imagini foarte diferite. Viziunea estetică 
constă, însă, în aceea că din aspectele schimbătoare, vizuale, iese la iveală un întreg cu o 
articulare obiectivă, o compoziţie unitară din punct de vedere obiectiv, care, ca atare, nu 
este dată vizual, şi nici nu devine vizibilă din nici un punct anume, ci apare abia în repre- 
zentarea sintetizatoare şi, în această măsură, este „ireală senzorial"!. Idealismul lui 
Hartmann— care cu toate străduinţele obiectiviste,este determinat totuşi, în ultimă analiză, 
de Kant — încurcă însă, adesea, observaţiile sale, care de cele mai multe ori sînt juste şi 
inteligent interpretate, din punct de vedere teoretic, fiindcă, înainte de toate, el nu vrea să 
recunoască nici în audierea muzicală, nici în contemplarea arhitectonică o sinteză 
senzorială a percepţiilor singulare, nemijlocit senzoriale. Prin aceasta, problema estetică se 
deplasează într-o zonă din afara artei; astfel, de pildă, cînd Hartmann, în continuarea celei 
de a doua analize citate de noi, scrie că întregul construcţiei este, ce-i drept, „real ontic", 
dar nu poate fi perceput senzorial dintr-o singură privire. Ultima remarcă este, desigur, 
justă nemijlocit, însă cu toate acestea, unitatea estetică a unei arhitecturi nu are un caracter 
ontic, ci vizual. Compoziţia constă tocmai în aceea că, din diferite puncte de vedere, se 
constituie pentru spectatorul în mişcare, aspecte diferite ale întregului, dar care neîncetat îl 
împing mai departe, şi care tocmai prin neîntrerupta lor trecere a unora în altele, a 
trimiterii unora la altele, a întretăierii reciproce etc. fac posibilă o sinteză senzorială, o 
trăire senzorială a întregului. O asamblare numai pe bază de reprezentări poate, într- 
adevăr, să aducă completări importante, care sînt importante şi utile atît pentru pregătirea 
viziunii nemijlocite, cît şi pentru reunirea laolaltă a impresiilor, realizată ulterior pe bază 
de memorie, ea nu poate însă înlocui sinteza ce se constituie pe temei senzorial, chiar dacă 
ultima este întotdeauna numai una aproximativă. Arhitectura evocă trăiri spaţiale, a căror 
succesiune necesară, tocmai ca urmare a păstrării lor neîntrerupte de-a lungul schimbării, 
este mai mult decît o simplă perindare de imagini spaţiale senzoriale, independente în 
particularitatea lor. Hartmann subapreciază caracterul dialectic al receptivităţii senzoriale, 
ca şi Edgar A. Poe care — din cu totul alte motive, aproape opuse — neagă existenţa 
estetică a poemelor mai lungi: „Ceea ce numim un poem lung, este, de fapt, numai un şir 
de poeme scurte — adică de efecte poetice scurte"36. 

De aceea, şi afirmaţia lui Hartmann că succesiunea în cadrul receptării este 
arbitrară, este adevărată numai într-o primă nemijlocire. Este exact că, în nici o artă 
spaţială, succesiunea nu poate fi dată prin mijlocirea formei atît de univoc nesuprimabil ca 
în muzică, în literatură, în dans sau în film, unde desfăşurarea temporală însăşi este un 
moment con- stituitiv al compoziţiei. Este de asemenea just că succesiunea urmăririi cu 
privirea în pictură şi în sculptură, este mai prestabilită şi că pare mai diri- jabilă decît în 
arhitectură. Totuşi, şi în aceste arte există pentru fiecare operă un optimum al contemplării, 
ce trebuie creat (fundiert) de fiecare dată din nou şi un asemenea optimum există şi în 
arhitectură, unde e desigur mai greu de descoperit. Chiar dacă aspectele singulare sînt 
numai aspecte, ele sînt totuşi, prin esență, aspecte ale acestui întreg determinat, iar 

existenţa-lor-întocmai-astfel depinde direct de existenţa-întocmai- astfel a întregului. Dar 
această legătură stringentă cu întregul determinat, există nu numai pentru aspectele 
singulare, ci şi pentru trecerea lor a unora în altele, pentru succesiunea lor. în realitate, 
plăsmuirea arhitecturală respectivă este aceea care îndeplineşte aici funcția dirijării, a 
creşterii treptate pînă la constituirea sintezei, pînă la percepţia întregului. 

Faptul de a fi dirijat este de aceea pentru cel ce receptează, singura posibilitate de a 
retrăi intenţionalitatea cuprinsă în compoziţie — într-un mod diferit pentru fiecare gen de 
artă (şi înăuntrul acestuia, într-un mod diferit pentru fiecare operă de artă), de a retrăi deci 
felul în care compoziţia însăşi devine din intenţie realitate şi e capabilă să se revele. Aici 
se dezvăluie cu toată claritatea funcţia formală a mediului omogen, caracterul lui dialectic 
— contradictoriu. Hartmann, în explicaţiile asupra muzicii, citate de noi, scoate în evidenţă 
momentul suprizei. Pe bună dreptate, deoarece o aşteptare mereu adecvat împlinită ar fi, 
din punctul de vedere al conţinutului, goală, formală, lineară şi nu s-ar putea ridica 
niciodată la pluridi- mensionalitatea unei „lumi" configurate şi aptă de a fi trăită. Ba, chiar 
s-ar putea spune că fiecare operă de artă autentică împlineşte şi totodată nu împlineşte 
aşteptările provocate de ea însăşi. Căci nu este vorba numai de faptul că soluţia creată este 
o alta decît cea aşteptată, aşa cum arată Hartmann. Chiar aici ar trebui adăugat, în 
completare, că fiecare gen de surpriză se mişcă, atît în conţinut, cît şi formal, înăuntrul 
unui cadru, pe care mediul omogen al operei (şi al genului de artă) îl prestabileşte impera- 
tiv; desigur, în aşa fel, încît acest cadru, prefigurat, lasă loc liber multor 

posibilităţi de împliniri surprinzătoare. înşelarea aşteptării trebuie deci să posede o 
calitate determinată, care s-o lege de aşteptarea trezită, cu toate că esenţa îi este în plin 
contrast cu aceasta. Dacă ea este trăită ca simplă surpriză crudă, dacă nu e evocat — a 
posteriori — în ciuda eventualei ei irumperi, sentimentul de a o fi aşteptat totuşi cumva, 
atunci continuitatea dirijării este întreruptă, iar unitatea operei, distrusă. Pe de altă parte, şi 
împlinirea aşteptării provocate nu este niciodată o simplă împlinire a ceea ce era aşteptat, 
ci în operele artistice autentice, conţine întotdeauna un moment al neaşteptatului, al 
supraîmplinirii aşteptărilor. Ceea ce, deci, am formulat mai înainte în mod categorial- 
abstract şi anume că fiecare negaţie trebuie să fie propria negaţie specifică a unei anumite 
determinări, apare aici într-o formă mult mai concretă, cu toate că punerea faţă-n față a 
aşteptării şi a surprizei (negația aşteptării) este încă o exprimare — în mare măsură 
abstractă — a stărilor de fapt estetice. Această chestiune ar putea fi tratată cu adevărat 
concret numai în cadrul unei teorii a genului, unde ar trebui arătat cum acea atitudine faţă 
de lume, căreia îi dă naştere mediul omogen al genului respectiv, determină concret cadrul, 
calitatea, intensitatea, frecvenţa etc. surprizelor posibile înăuntrul lui. Atât arată totuşi şi 
aceste consideraţii abstracte, că tensiunea dintre aşteptare şi împlinire depinde de calitatea 
mediului omogen. Originalitatea individuală a oricărei opere de artă autentice nu 
circumscrie numai această calitate în mod precis, ci indică, chiar de la începutul operei, în 
mod intuitiv, cadrul şi calitatea împlinirilor, a surprizelor etc. — în acest sens este valabilă 
pentru toate artele, categoria intonaţiei (lutonation), înainte de toate pentru acelea care se 
desfăşoară temporal — şi evocă, într-un anume sens, o atmosferă care permite infinit de 
multe posibilităţi, dar totuşi numai anumite posibilităţi determinate. 

în aparenţă, avem de-a face aici cu o chestiune pur formală. Totuşi, considerarea ei 
pur formală ne-ar pune din nou faţă-n faţă cu acele antimonii, ar realiza din nou acele 
deformări ale conceptului estetic al formei, cu care ne-am întîlnit pînă acum, în repetate 
rînduri. Nu este nevoie de o reflectare deosebit de adîncă asupra acestei probleme, pentru 
a înţelege că şi chestiunile tratate mai sus au fost, originar, cele de conţinut şi că abia prin 
soluţionarea lor, în sensul principiilor estetice, poate să dea roade in-formarea artistică. 
Dar, dialectica privitoare la conţinut şi formă pătrunde aici cu atît mai adînc, cu cît prin 
mediul omogen nu numai materia crudă a realităţii trăite este transformată, mai întîi într- 
un semifabricat estetic, ci o asemenea prelucrare priveşte şi formele cele mai generale ale 
reflectării ei şi anume, categoriile. în tratarea unor probleme particulare, ne-am lovit şi 
pînă acum de atare transformări, şi în discuţii ulterioare va trebui să ne mai ocupăm încă, 
foarte pe larg, de unele din ele. Baza obiectivă a situaţiei la care ne referim am tratat-o de 
asemenea, la locul cuvenit: viaţa cotidiană, ştiinţa şi arta reflectă aceeaşi realitate 
obiectivă; de aceea, ele nu au în comun numai materialul luat din viaţă (fiecare, după 
nevoile ei, după direcţia şi gradul capacităţii ei de receptare), ci şi categoriile care-i dau 
formă. Sarcinile speciale,care stau totuşi în faţa fiecăruia din aceste domenii (şi în faţa 
domeniilor lor parţiale) aduc, cu ele, obligaţia ca raporturile obiective să fie, ce-i drept, 
formate de aceleaşi categorii, dar ca ele totuşi, în diferitele sfere, să sufere o transformare 
în modul lor de manifestare, — în felul lor de grupare, în faptul de a fi dezvoltate sau 
redtise în raportul proporţional cu alte categorii etc. Transformarea pe care mediul 

omogen o impune reflectării estetice a realităţii trebuie deci, — chiar în mod esenţial — să 
se raporte şi la aceste categorii. Acest act, fireşte, este mai întîi din nou unul formal, totuşi 
numai în sensul cel mai nemijlocit, cel mai general. Deoarece, urmările lui asupra 
dezvoltării concrete din mediul omogen au din punct de vedere estetic — un caracter de 
conţinut: in-formarea specifică, prin mijlocirea unor atare categorii, cu funcţie — într-un 
anumit sens modificată, permite mai întîi constituirea conţinutului artistic, iar sarcina pro- 
cesului artistic de plăsmuire a formei este tocmai in-formarea acestui conţinut. Desigur că 
trebuie să ne gîndim aici că această geneză a formelor obiectuale ale conţinutului estetic, 
înfăţişată filozofic, influenţează pînă în adînc, genul şi acţiunea formelor, ca urmare a 
esenței instituirii (Setz- ung) estetice. 

Această schimbare de funcţie a categoriilor în domeniul estetic care lasă neatins 
ceea ce corespunde în-sinelui lor în realitatea obiectivă, ceea ce ele reproduc în genere ca 
forme, este una din problemele centrale ale cunoaşterii specificului esteticului. Cu toate 
acestea, tratarea ei lipseşte aproape cu desăvârşire în istoria esteticii. De cele mai multe ori, 
se confundă, pur şi simplu, reflectarea ştiinţifică cu ajutorul categoriilor, cu în- sinele 
obiectiv sau — ceea ce se întîmplă, de asemenea, adesea — autorii se mulţumesc să 
atribuie domeniului estetic numai în mod abstract o altă existenţă decît lumea conceptuală 
a ştiinţei: la Hegel, nivelul intuiţiei (Anschauung), la Belinski, gîndirea în imagini. Ca în 
multe alte chestiuni, şi aici, Aristotel este singurul care a văzut clar această problemă, e 
drept — în măsura în care putem şti astăzi cu precizie ce a gîndit, scrierile lui estetice 
nefiind păstrate în întregime — numai întrucît priveşte diferenţa dintre cunoaştere şi 
retorică. Aceasta, însă, nu schimbă nimic din importanţa principială a poziţiei lui, deoarece 
este cunoscut că antichitatea a socotit retorica printre arte, aşa încît Aristotel se putea simţi 
îndreptăţit să afirme aici ceva despre diferenţa dintre categoriile cunoaşterii pure şi acelea 
ale esteticului. Şi aceasta, cu atît mai mult, cu cît, analizînd trecerea maximelor izolate — 
prin legarea lor între ele — în entimeme (aşa numeşte el această formă de manifestare a 
silogismului) el vede caracteristica specifică a celor diutii în aceea că ele „se referă la 
domeniul acţiunilor omeneşti şi la ceea ce avem de ales şi de evitat în acţiunea noastră"? 
Cu aceasta, este clar exprimată linia de separație orientată spre caracterul antropomorfizant 
al artei. Aristotel separă, în fapt, cele două domenii, apodictica şi retorica (locul 
intermediar, pe care-l ocupă la el, aici, dialectica, nu trebuie să ne preocupe acum), din 
punct de vedere obiectiv, prin aceea că prima ai avea de-a face cu adevărul, ultima cu 
verosimilul, iar subiectiv, prin aceea că retorica, „are drept obiect verosimilul şi credibilul 
cu raportare la caracterele şi sentimentele oamenilor (fjSujşi re â&v;)?8. Din toate acestea 
se vede clar că Aristotel trage linia de separație acolo unde în opoziţie cu apodictica 
dezantropomorfizatoare, îndreptată numai spre adevărul obiectiv, retorica are de-a face cu 
caracterele şi convingerile oamenilor şi se străduieşte să acţioneze asupra acestora. Nouă 
ne este clar că în retorică, această raportare este cu mult mai directă, mai nemijlocită decît 


” ARISTOTEL: Retorica, cartea a II-a, cap. 22. Am citat după traducerea în limba germană a lui A. Stahl. Este interesant de remarcat că şi Goethe 
fără a accentua în mod special raportul cu estetica — stabileşte ca specific al acestei categorii faptul că ea determina generalul ca „ceea ce ne aminteşte de 
multe cazuri şi leagă laolaltă ceea ce am cunoscut mai înainte separat”. Maximen und Reflexionen, ed. cit., XXXIX, p. lîl. Goethe vizează deci, de asemenea, 
funcţiile evocative ale sintezei realizate aici. 
2 PRANTL: op. cit., voi, I, p. 103. 

în arta însăşi. Pentru antichitate, această ultimă diferență părea să fie mult mai neînsemnată 
decît pentru noi; nu numai deoarece retorica era socotită ca o artă, ci fiindcă relaţiile artei 
însăşi cu practica socială a oamenilor erau, şi în realitate şi în gîndirea oamenilor, cu mult 
mai nemijlocite decît în zilele noastre. (Dacă intensificarea relaţiilor directe dintre artă şi 
practica socială — în antichitate — înlesneşte conceperea retoricii ca artă, nu trebuie totuşi 
să uităm că o asemenea concepţie despre artă, chiar într-o atare exagerare a implicaţiilor ei 
sociale, sesizează esenţa artei mult mai adînc decît individualismul modern fetişizat.) în 
orice caz, Aristotel porneşte de la două asemenea forme fundamentale ale gîndirii logice ca 
inducția şi silogismul şi aplică astfel acest punct de vedere la retorică: „Numesc însă 
entimemă un silogism retoric, iar exemplu, o inducţie retorică. Toţi oratorii însă, îşi 
dobîndesc mijloacele de persuasiune prin aceea că ei prezintă fie exemple, fie entimeme şi 
se poate spune că domeniul retoricii este epuizat cu acestea două". 
Pentru noi, este important aici, înainte de toate, că avem de-a face cu forme fundamentale 
ale ambelor domenii, care, păstrîndu-şi explicit 
rădăcinile comune înfipte în existenţa obiectivă — nu este hotărîtor în ce măsură vorbea 
aici Aristotel de reflectarea realităţii, de două cazuri diferite ale acesteia — primesc forme 
diferite, conform nevoilor sociale diferite. Şi este deosebit de important că transformarea 
în estetic este orientată, atît în cazul entimemei, cît şi al exemplului, spre aptitudinea de 
evocare a sentimentelor, a pasiunilor etc. Aristotel dă o descriere pregnantă a acesteia, în 
maniera lui practică, grandioasă, de „matter-of-fact“: „în entimeme nu e permis, anume, 
nici să plecăm de la o afirmaţie îndepărtată, nici să prezentăm pe larg toţi termenii 
intermediari; fiindcă prima situaţie duce la neclaritate, intelectul care trebuie să înţeleagă, 
avînd un drum prea lung de făcut, iar a doua devine pălăvrăgeală, fiindcă se spun lucruri, 
care se-nțeleg de la sine"%0. în exemplu (paradeigma) raportarea directă la estetic este şi 
mai vădită. Şi aici, Aristotel porneşte de la faptul că exemplul este un analog al inducției, 
creat pentru retorică. în analiza concretă, el trece foarte curînd însă, dincolo de genul 
oarecum analogizant al exemplului din viaţă şi analizează utilitatea unor forme indiscutabil 
poetice, cum sînt parabola sau fabula. Se vede, deci, că chiar specii categoric poetice pot 
reprezenta în domeniul estetic ceva ce corespunde inducției din procesul de cunoaştere. 
Este caracteristic aici, că paradigma prezintă o oarecare mişcare înapoi către raţionamentul 
prin analogie, pentru că scurtează drumul lung al inducției în interesul pregnanţei intuitive, 
ba chiar fiindcă în locul drumului inducției, în locul procesului ei — care alege din 
diferitele fenomene singulare ceea ce este legic comun — reduce această comunitate la un 
singur caz şi o concentrează în el. Dar paradigma este totuşi mult mai mult decît o 
analogie. în ea trebuie sintetizat ceea ce este tipic pentru un fenomen sau pentru un grup de 
fenomene: forma nemijlocită a exemplului — direct sau schiţat sau prin contrast — trebuie 
să facă evident evocativ tipicul acestui fenomen însuşi sau al altuia. 
Tot aşa, expunerea artistotelică, citată mai înainte, referitoare la acţiunea 
entimemei, explică omiterea mijlocirilor logice din raționament, urmărirea unei concizii 
laconice, arătînd că şi aici trebuie sintetizată dintr-o singură lovitură, cu o evidenţă 


* ARISTOTEL: Retorica, cartea I, cap. 2. 
“ Ibidem, cart, 11, cap. 22. 

nemijlocită, deci evocativ, tipicul unei situaţii, a unui caz, a unui raport etc. Natura 
pseudoestetică a retoricii, domeniu pe care Aristotel I-a abordat cu aceeaşi energie ca pe 
toate formele sau domeniile de obiecte pe care le-a tratat vreodată, şi pe care, în ciuda 
oricărei critici, îl consideră întotdeauna dinăuntrul ei — I-a împiedicat să tragă toate 
consecinţele din această întoarcere — vizibilă puţin şi în retorică — de la ceea ce e 
desfăşurat, discursiv şi caută legitatea, la tipicul ce se manifestă nemijlocit. Această 
rezervă a noastră care nu atinge deloc intenţiile lui Aristotel, — deoarece el, în această 
operă, n-a depăşit inutil retorica — era necesară numai pentru a întări îndreptăţirea 
extinderii de către noi a analizei lui. Căci, în retorică, paradigma şi entimema sînt numai 
mijloace — deşi hotărît importante, — de a atinge, prin mijlocirea vorbirii, scopuri 
concrete. De aceea, ele nu se pot încă desfăşura, aici, pînă la posibilitățile ultime ale 
sîmburelui lor imanent. Desfăşurarea lor deplină este posibilă numai în poezie, unde 
paradigma şi entimema, aşa cum vom vedea mai tîrziu în alte contexte, există pentru ele 
însele, nu folosite în interesul unui scop străin naturii lor, şi de aceea în poezie ele sînt 
capabile şi totodată nevoite de a-şi trăi pînă la capăt esenţa lor proprie. Acest specific 
estetic central este aşadar, după cum s-a arătat, imboldul către tipicul evident în mod 
nemijlocit. în estetic, acest imbold duce nu numai la desăvirşirea adecvată a fiecărei 
paradigme sau entimeme particulare, ci la înlănţuiri, la efecte în lanţ, în care unul îl 
promovează şi îl intensifică pe celălalt. După împrejurări, faptul poate avea loc în forma 
unor contraste nete, dar noi ştim acum că şi contrastele pot deveni momente purtătoare ale 
unei mişcări elementare unitare, cînd această mişcare este construită din capul locului pe 
baza unui atare sprijin reciproc al momentelor între ele, cînd ea se petrece într-un mediu 
omogen sau mai bine spus: cînd această mişcare constituie mediul omogen. 

într-un capitol viitor vom vorbi pe larg despre convergenţa necesară care apare în 
reflectarea estetică între tipic şi transformarea categoriilor şi,totodată, — pentru a anticipa 
într-un cuvînt, esenţialul — vom analiza, în detaliu, convergenţa dintre categoria estetică 
centrală a particularului (Besonderheit) şi conceperea estetică a tipicului. Aici trebuie să ne 
mulţumim de a accentua numai un singur moment hotărîtor al acestui complex, fără a 
putea încă arăta importanţa categoriei particularului. Este vorba, acum, de pluralitatea 
tipicului în artă, în care — corespunzător structurii fundamentale a sferei estetice — 
fiecare operă, în raport cu această problemă, reproduce spontan caracterul pluralist al 
întregului domeniu. Pluralismul tipicului este o formă a reflectării realității, un mod de 
expresie care constituie o opoziţie netă între estetic şi ştiinţific. Lenin, care a realizat 
progresele cele mai radicale în elaborarea caracterului de reflectare al categoriilor şi a 
dezvoltat mai departe — pentru a cita un exemplu foarte semnificativ — intuiţia hegeliană 
privitoare la caracterul obiectiv al silogismului, stabilind că acesta este o reflectare a 
realităţii, Eenin, spuneam, accentuează cu mare claritate şi hotărîre şi diferenţa discutată 
aici, dintre tipicul din ştiinţă şi cel diîn artă. în timpul primului 
război mondial imperialist, într-o scrisoare către Zinoviev, el insistă asupra ideii că 
pentru ştiinţă, în fiecare grup de fenomene nu poate exista, decît un singur fenomen 
tipic. El vorbeşte, despre concepţiile false ale multora dintre tovarăşii săi de luptă de 
atunci, după care îii perioada imperialistă n-ar mai fi posibile războaie naţionale, şi 

adaugă: „Aceasta este o eroare vădită şi, la dreptul vorbind, o eroare istorică, politică şi 
logică (deoarece o perioadă este suma diferitelor fenomene, în care, în afară de tipic, se 
mai află întotdeauna şi altceva)!". Fixarea unei asemenea dualităţi, anume căînrealitatea 
empirică există un fenomen tipic alături de mulțimea fenomenelor atipice exprimă clar 
concepţia justă despre ştiinţă. Şi Hegel accentuase acest lucru: „Nu există decît un tip al 
animalului şi tot ceea ce este diferit de el este numai o modificare a lui.“? Şi chiar acolo 
unde materia impune ştiinţei un număr anumit, limitat, de tipuri (tipuri de 
temperamente, de boli etc.) rămîne totuşi subsistentă pentru ştiinţă opoziţia dintre 
fenomene tipice şi atipice, formulată mai sus de către Lenin. 

Cu totul altfel stau lucrurile în artă! Acolo unde în artă, în configurarea artistică, 
se exprimă asemenea concepţie despre oameni şi despremodul lor de comportare, avem 
de-a face, în cel mai bun caz, cu un naturalism tendenţios, de cele mai multe ori însă cu 
un simplu colportaj, jn care, de fiecare, dată, conform poziţiei sociale a autorului, 
propriile însuşiri bune sînt înfăţişate drept tipice, iar cele rele drept atipice, iar la 
adversar totul trebuie să fie invers. Dimpotrivă, în arta autentică, tot ceea ce obţine un 
loc în plăsmuire, are un caracter mai mult sau mai puţin tipizant. Ceea ce deci, din 
punct de vedere ştiinţific, nu poate fi considerat ca tipic, apare în artă ca tipic. Prin 
aceasta, arta este mai aproape de viaţa cotidiană decît de ştiinţă, fiindcă practica vieţii 
cotidiene impune oamenilor, în relaţiile lor reciproce, şi necesitatea unei tipizări 
neîntrerupte. Numai că aceasta este realizată, de cele mai multe ori, numai ca o 
subsumare şi are de aceea, de cele mai multe ori, un caracter schematic, care 
violentează specificul individual. în artă, tendinţele eronate în conceperea tipicului se 
sprijină de aceea, foarte adesea, pe aceste tendinţe opuse, dar la fel de nocive din punct 
de vedere artistic, anume artei îi sînt impuse fie principii preluate din ştiinţă şi aplicate 
direct, fie concepţii corespunzătoare practicii vieţii de toate zilele. Eenin s-a abținut de 
la atare amestecuri arbitrare unor domenii eterogene, în opoziţie strictă cu mulţi dintre 
pretinşii săi discipoli. Este, de exemplu interesant să citim că el, în primul război 
mondial, a purtat o discuţie fundamentală cu prietena sa apropiată, Inessa Armând, 
relativ la o broşură proiectată de ea, care trebuia să trateze pro- 

! LENIN: Brief an Sinowiew, August 1916, în: Werkt, ed. a IV-a, voi. XXXV, p. 209. (ediţia maghiara). 

* HEGF.L: Enciclopedia ştiinţelor filozofice — Filozofia naturii, § 370. Adaos. 
blema sexuală. El a insistat, cu pasiune, ca scrierea să se concentreze asupra a ceeace este 
tipic din punct de vedere al claselor sociale. Iar cînd interlocutoarea lui din această 
discuţie a vrut să treacă cu orice preţ, în centrul studiului ei contrastul dintre săruturile 
murdare din multe căsnicii şi cele curate din unele relaţii trecătoare, Lenin i-a propus să 
scrie un roman. „Deoarece" aşa explică el, „în roman,situaţia individuală, analiza 
caracterului şi reliefarea tipurilor respective constituie esența cazului integral."?! în 
aceasta este cuprinsă o recunoaştere clară a opoziţiei dintre tipizarea estetică şi cea 
ştiinţifică. 

Din punct de vedere formal, toate acestea sînt corelate cu natura evocativă a 
compoziţiei artistice. Deoarece cazul pur singular rămîne mut sub raportul oricărei 
comunicări senzorial-intuitive nemijlocite. Opera plăsmuită poate trezi un ecou în 
spectator numai cînd ea apelează la lumea propriilor lui reprezentări, sentimente, 


* LENIN: Brief an Intssa Armând, 1916 ed. cit., p. 162 

experienţe etc. oricît ar fi de mijlocit acest apel, oricît ar lărgi el cercul acestor mijlociri, 
oricît de imens ar adînci intensitatea momentelor subiective. Chiar această voinţă formală 
îndreptată spre efect — a cărei direcţie şi al cărei conţinut sînt diferite, după fiecare gen de 
artă — tinde spre o configurare, care va fi dominată de principiul tipicului. Fireşte că 
aceste tipuri — şi prin aceasta se impune prioritatea conţinutului — sînt extraordinar de 
diferite între ele din punct de vedere al genului şi gradului, al calităţii şi al intensității 
tipicităţii lor. Totuşi, oricît ar fi de grotescă sau de bizară o iigură care se iveşte în artă, 
bizareria ei va fi întotdeauna ridicată pînă la tipic, dacă ea va trezi evocativ trăirea că 
reprezintă tendinţe determinate din viaţa socială a oamenilor, pe o treaptă determinată a 
acesteia. Abia astfel, poate ea să fie înţeleasă în sens artistic — şi numai o asemenea 
înţelegere o face aptă de a fi retrăită. Deoarece, în acest mod, în fiecare operă de artă care 
leagă unele de altele mai multe figuri, se constituie o ierarhie a tipurilor, din care devin 
nemijlocit evidente rangul lor, importanţa lor, ceea ce este demn de aprobare sau de negare 
în existenţa lor, arta dă o imagine cuprinzătoare a lumii omului, înfăţişează o lume a 
oamenilor, care, pe de o parte, este mai bogată în determinări sesizabile ale vieţii 
omeneşti, decît este aceea percepută de către omul cotidian în viaţa cotidiană, iar, pe de 
altă parte, este totodată mai clară, mai ordonată, mai sinoptică. Bogăţie şi ordine sînt 
determinări cu caracter de conţinut, care sînt condiţionate de concepţia despre lume a 
artistului, revărsată în operă; ele, însă, pot fi aduse, într-o oarecare măsură, la un numitor 
comun, la o calitate comună numai prin mediul omogen şi pot astfel alcătui între ele o 
ierarhie atît de bine construită. Principiile generale ale acestei transformări le-am 
menţionat mai sus pe baza analizei lui* Brueghel făcuta de I,eo Popper. Dacă ne gîndim 
acum la Hamlet al lui Shakespeare şi considerăm acordarea reciprocă dintre Hamlet, 
Horatio, Fortinbras şi Daerte, produsă adesea prin puternice contraste, atunci avem în faţa 
noastră o atare sinteză a ordinii şi a bogăției, determinată formal de mediul omogen, iar, în 
conţinut, de pluralitatea şi universalitatea tipicului; aceasta, fireşte, pe baza acelui 
pluralism al operei care constituie o caracteristică decisivă a instituirii estetice. 

Oricît ne-am fi îndepărtat, în aparenţă, de observaţiile adînci şi pline de consecinţe 
ale lui Aristotel, este vorba, în permanenţă, de problema lui: de transformarea obiectivitâţii 
categoriilor realităţii obiective într-un sistem de evocări, în care conţinutul decisiv al 
obiectivitâţii se păstrează, dar într-o formă, care este raportată, neîncetat şi nemijlocit la 
om şi care îi reflectă realitatea ca pe o lume a lui. Toată bucuria pe care ne-o provoacă arta 
îşi are rădăcinile — în ultimă analiză — în aceea că în ea este trăită tocmai această lume 
ce aparţine omului şi este pe măsura lui. Aceasta — privind obiectiv — nu are nimic de-a 
face cu bucuria directă pricinuită de conţinutul prezentat. Acolo unde arta îşi propune o 
asemenea sarcină, cu voie sau de nevoie, este pierdută, ca artă, — lăsînd la o parte cazuri 
excepţionale, foarte specifice —: şi aceasta se întîmplă, indiferent dacă conţinutul este 
cernut, conform acestor cerinţe, sau dacă li se acomodează un conţinut oarecare. Chiar 
Aristotel"? a afirmat, în altă parte, că bucuria artistică stîrnită de un obiect, trăirea lui cu 
plăcere în momentul receptării nu are nimic de-a face cu întrebarea dacă noi am accepta ca 
realitate realizarea lui concretă în viaţă (ca om, ca situaţie, ca eveniment etc.) Tocmai 


32? ARISTOTEL: Poetica, cap. IV 

faptul că omul primeşte în plăsmuirea artistică, fără împotrivire, ba chiar entuziasmat, ceea 
ce el respinge în viaţă, de care fuge, faţă de care simte dezgust sau spaimă etc. contituie 
esenţialul creaţiei estetice şi al efectului ei. Transformarea categoriilor, descoperită de 
Aristotel, este cauza cea mai profundă a capacităţii operelor de a dirija pe cel ce 
receptează. Ele îl introduc într-o lume, îl lasă să se mişte în ea liber, în aparenţă, cu toate 
că fiecare pas al trăirilor lui este îndrumat de mediul omogen al operei. Adecvarea la 
formă a conţinutului plăsmuit îi apare atunci ca o adecvare a lumii operei la el însuşi, la 
exigenţele pe care omul le ridică involuntar şi fără întrerupere faţă de mediul său. De aici 
se naşte bucuria de a putea trăi cu participare totală o asemenea lume (chiar dacă e una 
tragică). 

Cea mai adîncă problematică a artei din anumite epoci, printre care şi a epocii 
noastre, constă în aceea că nici artiştii nu pot găsi în lume ceva a cărui reflectare estetică 
să radieze această bucurie a adecvării, această linişte a posibilităţii retrăirii cu participare, 
nici receptorii nu posedă disponibilitatea de a se dărui bucuros unor atare posibilităţi de 
trăire. Deoarece astăzi această problematică este preamărită de către foarte mulți drept 
bază sufletească tilozofică a unei concepţii estetice radical noi, deoarece, în acest mod, 
criza socială a artei este transformată într-o nouă virtute estetică, nu este poate inutil de a 
cita o remarcă autocritică a lui Robert Musil, preamărit tocmai ca un atare înnoitor, 
remarcă în care acest scriitor — întotdeauna cinstit, şi care s-a amăgit cît mai puţin cu 
putință — a caracterizat problematica indicată aici drept ceea ce este, adică drept eşec 
artistic al mijloacelor artistice „moderne". în jurnalul lui stă scris: „Despre tehnică: Noi 
am uitat astăzi aproape de tot ceva ce romancierii mai vechi ştiau foarte bine: a ţine în 
tensiune. Noi captivăm numai pe auditorii noştri. Căutăm, adică, să scriem spiritual şi să 
evităm pasajele plicticoase. îl tragem pe auditor după noi, pe toate cărările. A ţine însă în 
tensiune înseamnă să-i faci pe auditor să aştepte ceea ce vine. Să-I faci să gîndească cu 
tine, să-i laşi să meargă singur pe drumul indicat. Să-i dai un anumit sentiment de linişte 
de a fi implicat în ceea ce se-ntîmplă. Romanul umoristic trăieşte din asemenea 
sentimente. Se indică o situaţie ce urmează să apară, şi se iveşte gîndul: ce isprăvi va mai 
face acum bunul nostru X? Această manieră cere multă pictură miniaturală în crearea tipu- 
rilor. Dar oricît ar arăta de învechit, este totuşi o bucată cu efect artistic în opoziţie cu 
efectele filozofilor şi eseiştilor?." Este instructiv, din punctul de vedere al celor expuse 
aici, că Musil vede clar corelaţia dintre dirijarea justă a receptivităţii şi sentimentul de 
„linişte" ce rezultă din ea şi că, în acelaşi timp, descoperă în metodele moderne o cădere 
din estetic în efectele eseiştilor. în analiza cauzelor mai profunde ale acestei problematici, 
care, din punct de vedere al reflectării sînt corelate, de asemenea, cu probleme categoriale, 
vom putea intra, mai în amănunt, abia în ultimul capitol al acestei părţi. Este vorba, aici, 


despre acţiunea pe care — din motive sociale— perfecţionarea crescîndă a esenței 
dezantropomorfizante a reflectării ştiinţifice o exercită asupra concepţiei artistice. I,a 
începutul veacului trecut, Goethe şi romanticii — în felul lor — s-au apărat faţă de 


începuturile unor atare tendinţe. în prezent şi în trecutul apropiat, se petrece în această 
chestiune, o capitulare a multor artişti şi a multor curente artistice, o părăsire a specificului 


° R. MUSIL: Tagebiicher, Aphorismtn, iissays and Reden, Hamburg, 1953, p. 71. 

şi a autonomiei reflectării estetice de dragul himerei unui scientism modern. 


Capitolul IX 


PROBLEME AL.E MIMESIS-ULUI. V. 
MISIUNEA DEFETIŞIZANTĂ A ARTEI 


în Capitalul, Marx a expus cu exactitate procesul de constituire a fetişismului 
mărfii, care porneşte de la tendinţele sociale de dezvoltare, necesare, şi de la structurile 
sociale produse de ele: „Misterul formei marfă constă, prin urmare, pur şi simplu în faptul 
că în această formă caracterul social al muncii oamenilor se reflectă ca caracter obiectual 
al produselor muncii, ca însuşiri sociale pe care aceste lucruri le au de la natură. în 
consecinţă şi relația socială dintre producători şi ansamblul muncii, le apare acestora ca o 
relaţie socială între obiecte, existentă în afara lor. Prin acest quid pro quo, produsele 
muncii devin mărfuri, devin lucruri care pot şi totodată nu pot fi percepute prin simţuri, 
adică lucruri cu caracter social. ... Ceeace capătă în ochii oamenilor forma fantastică a unei 
relaţii între oameni"3%. Ceea ce aici este hotărîtor, pentru scopurile urmărite de noi, este că 
acţiunea cunoaşterii defetişizante retransformă ceva, ce conform aparenţei lui nemijlocite 
este reificat, în ceea ce este în sine: într-o relaţie între oameni. Mişcarea realizată aici, care 
repune în drepturile ei adevărata stare de fapt, este aşadar una dublă: întîi ea este 
demascarea unei aparenţe derutante, care cu toate că s-a constituit social în mod necesar, 
— în cazul de faţă ca urmare a unei economii superior dezvoltate, în altele ca urmare a 
unei înapoieri —, falsifică totuşi adevărata esenţă a realității. în al doilea rînd, această 
restabilire a situaţiei reale este totodată salvarea rolului omului în istorie. Aparenţa a 
coborit însemnătatea omului. „Pentru ei propria lor mişcare socială ia forma unei mişcări a 
lucrurilor, sub al cărei control se află ei, în loc ca ei să o controleze“. Lucruri aparent 
existente şi dominante sînt transformate, prin adevărata lor cunoaştere, în relaţii ale 
oamenilor între ei, pe care ei — în cazuri determinate — pot fi capabili de a le controla şi 
de a le stăpîni; totuşi, chiar cînd aceasta nu este posibil, „un destin”, care, în aparenţă, 
rezultă din natura lucrărilor, apare acum ca produs al dezvoltării omenirii însăşi, deci, din 
acest punct de vedere, ca un destin al oamenilor produs de ei înşişi. Pentru cunoaşterea 
ştiinţifică, ambele momente ale acestei mişcări a gîndirii sînt la fel de importante în 
reflectarea realităţii, dacă unul din momente ar putea avea pretenţii la supremație, ca fiind 
general şi fundamental, acesta ar fi primul, adică reducerea reificărilor la relaţii între 


* K. MARX: Capiului, voi. I, ed. a IV-a, Buc. 1960, p. 109 şi urm. 
35 Ibidem p. 112. 


674 Estetica 


oameni. 

Pentru artă se constituie o situaţie întrucîtva schimbată. Primul moment îşi 
păstrează, ce-i drept, caracterul său fundamental, fiindcă fără o anumită cercetare a acestei 
stări de fapt fundamentale toate concluziile ar pluti în aer. Totuşi al doilea moment este 
acela care capătă în reflectarea estetică importanţa decisivă. Fiindcă centrul mişcării pe 
care o săvîrşeşte esteticul pentru a reproduce realitatea îl constituie, în permanenţă, sesi- 
zarea omului, a omenescului, la nivelul omenirii (des Menschheitlichen), revendicarea 
drepturilor sociale şi naturale ale omului. Această mişcare se poate limita la simpla 
reproducere a realităţii; dar şi în acest caz, conţinutul şi larma reproducerii implică o luare 
de poziţie din punct de vedere al umanului; fireşte, această luare de poziţie se poate 
transforma într-una făţişă şi o şi face, foarte adesea, tocmai în cele mai de seamă dintre 
operele de artă. M. Arnold are deci deplină dreptate cînd spune că poezia, în fond, este o 
„critică a vieţii! .356 Această critică are diferite conţinuturi şi diferite moduri de expresie, 
conform genului artistic, epocii, naţiunii şi clasei. Dacă vrem, însă, să concentrăm ceea ce 
este mai general în această atitudine, ajungem la revendicarea drepturilor omului, indicată 
mai sus. Din acest punct de vedere, descoperirea lui Marx are o însemnătate uriaşă pentru 
teoria artei. Aproape fiecare artist important al secolului al XIX-lea şi al XX-lea s-a luptat, 
într-un fel oarecare, cu această problemă; desigur — ceea ce din nou este semnificativ 
pentru raportul dintre teorie şi artă — fiecare artist a făcut-o, aproape întotdeauna, fără a 
cunoaşte măcar prima tendință de demascare menţionată, din gîndirea lui Marx, iar pe a 
doua a sesizat-o, în mare parte, spontan, în consecinţele ei omeneşti. în acest fapt nu e 
nimic surprinzător; arta urmează aici, simplu, cursul normal al vieţii. Marx spune chiar şi 
despre cunoaşterea ştiinţifică a acestui fenomen: „în general, reflectarea asupra formelor 
vieţii omeneşti, deci şi analiza ştiinţifică a acestor forme, urmează o cale opusă dezvoltării 
reale. Ea începe post festmn, adică porneşte de la rezultatele finite ale procesului de 


dezvoltare"?. 


"ÎVi. AANOLO: iissays m Criticism, Londra, 1905, voi, îi, p. 4* 
* MARX: Capitalul, voi. 1, ed. cit., p. 112. g . 


Balzac şi Tolstoi (acesta din urmă cu privire la anumite domenii ale vieții) fac 
parte dintre puținii artişti, la care tendința de care vorbim pătrunde întreaga operă. Lupta 
pentru integritatea omului, împotriva oricărei false aparențe şi a oricărui mod de 
manifestare a deformării omului, alcătuieşte conținutul esențial al operei lor, — ca şi, 
desigur, al operei altor artişti importanți. Abia unde apare o capitulare în fața fetişismului, 
cum se întîmplă într-o bună parte a artei burgheze tîrzii din epoca imperialistă, arta 
trebuie să renunțe la conținutul ei principal, la această luptă pentru integritatea omului, la 
critica vieții făcută din acest punct de vedere. Luarea de poziție față de fetişism — 
indiferent dacă acesta este recunoscut ca atare sau nu — devine criteriul ce desparte 
practica artistică progresistă de cea reacționară. Este caracteristic că T. S. Eliot spune 
următoarele despre definiția poeziei dată de Arnold şi pe care am citat-o mai sus: „Dacă 


% T. S. ELIOT: The Use of Poetry, cd. cit., p. 111. 
! Compară referitor ia -dublul sens al nemijlocirii, apărut aici, corespondența mea cu Anna Se- ghers în: Probleme des Realismus, ed. cit., p. 250 şi 
urm. ca şi primele doua capitole ale cărţii mele: Wider den missverstandenenen Realismus, Hamburg, 1958. 

luăm în considerare viaţa ca întreg ... de sus şi pînă jos, mai poate purta numele de critică, 
ceva din ceea ce sîntem în stare, în cele din urmă, să spunem despre ea, despre acest 
mister înspăimîntător?. Problema centrală a acestei capitulări constă în aceea că ea se 
opreşte la nemijlocirea formelor fetişizante ale vieţii şi, chiar cînd neomenescul acelora 
devine pe deplin evident, nu se îndreaptă către esenţă, spre a dezvălui adevăratele 
corelaţii, ci acceptă fără împotrivire, suprafaţa fetişizată, considerînd-o adevărul ultim. 
Formele de reacţie subiective corespunzătoare acestei atitudini pot fi extraordinar de dife- 
rite; dar dacă în ele se exprimă nihilism, cinism ori deznădejde, angoasă, mistificare, 
prezumție etc. are numai o importanţă secundară pentru chestiunea care e hotăritoare aici. 
Ceea ce ne interesează este dacă, în cazul dat, orientarea mişcării din încercările de 
reflectare a realităţii este una defetişizantă sau una care eternizează în mod pseudo-artistic 
ceea ce în societate are caracter de fetiş.? 

Chiar această aplicabilitate la reflectarea estetică arată că descoperirea de către 
Marx a fetişizării are o importanţă universală. El a expus pe larg universalitatea 
fetişismului mărfii pentru toate formele de manifestare ale societăţii capitaliste. De 
această aplicare vastă a ideii de fetiş nu e nevoie să ne ocupăm aici mai îndeaproape; şi 
nici de faptul că Marx limitează net domeniul de valabilitate social-istoric al fetişismului 
mărfii şi că de exemplu arată clar caracterul nefetişizant al exploatării feudale. Cu toate 
acestea ar fi o eroare — înainte de toate din punct de vedere al cercetărilor noastre — de a 
limita fenomenul general al fetişizării la economia traficului capitalist de mărfuri. Cu 
toate că Marx în Capitalul tratează numai această problemă, desigur în universalitatea ei, 
el dă lămuriri indubitabile asupra faptului că avem de-a face cu o caracteristică a 
reflectării realităţii sociale, a cărei manifestare economică şi ideologică pregnaută în 
capitalism nu dezminte acţiunea ei în întreaga istorie a omenirii. Din acest punct de 
vedere este foarte interesant că Marx ajunge să vorbească tocmai în capitolul referitor la 
fetişism despre înrudirea dintre o asemenea deformare a realităţii şi reprezentările 
religioase. După stabilirea condiţionării treptelor primitive ale reprezentărilor religioase 
de „gradul de dezvoltare scăzut al forţei productive a muncii şi de relaţiile corespunzător 
limitate ale oamenilor în cadrul procesului de producţie a vieţii lor materiale, deci de 
relaţiile limitate dintre oameni şi dintre oameni şi natură”!, Marx face o analiză a 
ansamblului acestor moduri de comportare şi a premiselor sociale ale dispariţiei lor. în 
acest caz, aşadar, ideologii primitive (precapitaliste) şi capitaliste dezvoltate, sînt cuprinse 
cu toată diversitatea lor, dintr-un punct de vedere delimitat, fundat în însăşi esenţa 
lucrului, într-o sinteză unitară privind geneza şi dispariţia lor istorice, ca fenomene 
solitare. 

De aceea, credem că procedăm în sensul metodei lui Marx, dacă în cele ce 
urmează, vom elabora sinteze analoge referitoare la complexe de categorii importante ale 
conceperii lumii de către om, tratîndu-le ca probleme ale fetişizării şi defetişizării şi dacă 
ne vom referi înainte de toate la tendinţa spontană, rar conştientă, a reflectării estetice a 
realităţii: aceea de a dizolva fetişurile sau complexele de fetişuri, care se ivesc în cursul 
dezvoltării omenirii, acţionînd atît în practica vieţii cotidiene, cît şi în ştiinţă şi filozofie, de 
a reda relaţiilor reale dintre obiecte locul ce li se cuvine în imaginea pe care oamenii o au 
despre lume şi de a restabili astfel din punct de vedere filozofic importanţa omului — ce 

fusese micşorată prin atare deformări. Astfel, se constituie, pentru această cercetare, un 
concept mai larg âl fetişizării: el desemnează faptul că — din motive social-istorice de 
fiecare dată diferite — în reprezentările general acceptate sînt introduse obiectualităţi 
devenite independente, care nici în sine, nici în raport cu oamenii nu sînt în realitate 
independente. Fireşte că noi nu vom trata aici întreg acest complex; o asemenea cercetare 
ar trebui să cuprindă părți mari ale istoriei ştiinţei, filozofiei, gîndirii cotidiene, ceea ce ar 
depăşi cadrul cercetărilor de faţă. Noi ne luăm aici o sarcină cu mult mai modestă: vom 
încerca să arătăm că artei autentice îi e inerentă, prin însăşi esenţa ei, o tendință de 
defetişizare — în sensul indicat mai sus — la care ea nu poate renunţa sub pedeapsa auto- 
desființării. Important aici este numai să demonstrăm existenţa acestei tendinţe 
fundamentale, încît va fi suficient să indicăm faptul şi modul de acţiune al valabilităţii ei 
estetice în cazul cîtorva complexe esenţiale, care determină hotărîtor relaţiile omului cu 
mediul lui. 


1. MEDIUL NATURAL AL OMULUI (SPAȚIU ŞI TIMP) 


Arta înfăţişează aşadar mediul „natural" al omului în relaţiile lui „naturale" cu 
omul. Cuvîntul „natural" a trebuit să fie pus aici între ghilimele, deoarece este clar că 
această funcţie a artei o poate pune în conflict cu obişnuinţele, reprezentările etc. ale vieții 
cotidiene şi o şi pune adesea, şi că asemenea opoziții se pot ivi, de asemenea, şi faţă de 
ştiinţă şi de filozofie. Dacă, aşadar, conceptul de natural folosit aici ar căpăta înţelesul unei 
concordanţe cu vreun ideal oarecare, s-ar ajunge la recăderea esteticii în platonism, s-ar 
constitui în ea o definiţie a formei, pe care încă Aristotel a combătut-o convingător în 
polemica referitoare la teoria platonică a ideilor. Naturalul — fără ghilimele — trebuie să 
dobîndească deci un înţeles, care să fie apt de a-l apăra cu succes de atare confuzii şi 
echivocuri. în discutarea realității cotidiene, am vorbit mai sus despre materialismul spon- 
tan al omului, care trăieşte în ea. Am subliniat acolo că acest materialism nu implică încă 
nici un fel de generalizare filozofică. în el se exprimă numai acea necesitate elementară a 
practicii zilnice, în virtutea căreia, pentru a se putea afirma şi a putea acţiona cu succes în 
mediul său, ba chiar pentru a nu fi nimicit în şi prin acest mediu, omul trebuie să înveţe să 
distingă, cît mai precis cu putinţă, ceea ce există numai în reprezentarea sa şi ceea ce există 
independent de conştiinţa sa. 

Fireşte, aceasta se referă numai la viața cotidiană în înţelesul ei cel mai restrîns. De 
îndată însă ce se efectuează generalizări, se caută cauzele mai îndepărtate sau mai aduci, 
de îndată ce se cercetează sensul vieții şi al destinului omului, acest materialism spontan al 
vieţii cotidiene trebuie să devină nesatisfăcător, iar încercărilor de soluţionare pe planul 
conştiinţei ale unor atare probleme le este atribuită o existenţă reală, care pentru omul 
cotidianului pare a fi tot atît de solid întemeiată ca şi aceea a lumii exterioare obiective. 
Modul în care atare reprezentări se consolidează devenind credinţe în ani-mite realităţi, 
cum ajung ele să fie înconjurate chiar cu nimbul unei transcendenţe mistice, l-am atins în 
treacăt, în unele aspecte, în discutarea epocii magice, şi ne vom ocupa de el, sub alte 
aspecte, în ultimul capitol. Este clar că fiecare artist este fiul epocii sale, al clasei şi al 

naţiunii sale, şi, de aceea, numai în cazuri cu totul excepţionale poate adopta faţă de aceste 
complexe de probleme, poziţia unei soluţionări critice. Prin aceasta nu trebuie să se 
înțeleagă nicidecum că arta ar lua o poziţie materialistă din punct de vedere filozofic. 
Avem de-a face numai cu faptul că, — înăuntrul graniţelor a ceea ce este de fiecare dată 
posibil din punct de vedere social-is- toric, — în practica artistică autentică se exprimă o 
tendință spontană de defetişizare care urmăreşte de a recunoaşte numai lumea exterioară 
reală, existentă obiectiv ca atare şi de a desfiinţa reprezentările proiectate în eafetişist, 
înfăţ;işîndu-le drept ceea ce sînt. Pe de altă parte, avem de-a face cu faptul că modul de 
înfăţişare pur artistic, dar consecvent sieşi — fără voia artistului, ba uneori împotriva 
voinţei conştiente care-i stă la bază — are tendinţa de a proiecta pe un plan pămîntesc tot 
ceea ce plăsmuieşte şi de a transforma orice transcendenţă într-o imanenţă omenească. încă 
din antichitate, epopeele homerice au fost criticate de unii gînditori, din pricina acestui 
specific al lor. Dar şi dacă ne gîndim la Dante, la pictura din Trecento sau din Quattrocento 
(chiar la Simone Martini sau Fra Angelico), devine evidentă această orientare 
umanizatoare a artei, care proiectează cerul pe pămînt. Cu toate că filozofii presocratici au 
criticat adesea modul cum erau înfăţişaţi zeii de către poeți, este clar că acea tendinţă 
antropo- morfizantă, pe care Xenofan a criticat-o în modul cel mai ridicai, se revelă cu 
mare pregnanţă şi plasticitate tocmai în operele poetice şi în acelea ale artei plastice a 
epocii lor. 

Tot atît de important ca materialismul spontan al artei este caracterul ei dialectic 
spontan. Pentru a-l înţelege, trebuie să pornim iarăşi de la viaţa cotidiană. Am văzut: pe cît 
e posibil, situaţia aici se înfăţişează şi mai clară în sensul arătat de Engels cînd a spus că 
oamenii au gîndit încontinuu dialectic, fără ca s-o ştie, ca şi Monsieur Jourdain al lui 
Moliere, care a vorbit o viaţă întreagă în proză, fără a deveni conştient de aceasta. Dar şi 
aici, practica artistică este tot atît de puţin o simplă continuare a aceleia din viaţa cotidiană 
ca şi în cazul analizat mai sus. Pur practic, mai ales cînd se află față-n faţă cu o realitate 
cunoscută lui, omul vieţii cotidiene aplică spontan dialectica şi în cazurile în care ştiinţa 
vremii lui este încă stăpînită de prejudecăţi metafizice. Desigur că şi această spontaneitate 
îşi are limitele în aceea că se opreşte la o valorificare practică a stărilor de fapt dialectice şi 
că, adesea, în acelaşi timp, recunoaşte, cu privire la acelaşi obiect, teoriile generalizate ale 
gîndirii metafizice . (Să ne gîndim la nenumăratele exemple pe care Darwin le citează cu 
privire la transformarea speciilor de plante şi de animale, exemple luate din practica 
crescătorilor de animale şi a cultivatorilor, care, în marea majoritate nu s-au gîndit 
niciodată să tragă vreo concluzie teoretică generală din rezultatele obținute de ei înşişi.) 
Aceste limite ale gindirii cotidiene devin cu atît mai solide cu cît, pe de o parte, în anumite 
împrejurări, predominarea modului metafizic de gîndire poate sluji progresului în anumite 
ştiinţe — desigur numai în mod trecător —; şi că pe de altă parte, — aceasta o 
menţionează Engels în legătură cu filozofia — printr-o atare considerare a lucrurilor, se 
ivesc denaturări esenţiale ale adevăratei realități obiectuale, ale adevăratelor corelaţii: „Dar 
acest fel de cercetare!! explică Engels, „ne-a lăsat şi obiceiul de a concepe lucrurile şi 
procesele din natură izolate unele de altele, în afara marii lor conexiuni generale; deci nu 
în mişcarea lor, ci în nemişcarea lor, nu ca realităţi schimbătoare, prin însăşi natura lor, ci 

ca lucruri fixe, imuabile; nu ca ceva viu, ci ca ceva mort/'?7 

Aici, practica artistică are o direcţie de atac univocă, îndreptată împotriva acestui 
fel de concepere a lumii şi a mediului omului. „Naturalitatea" naivă a vieţii cotidiene, care 
percepe spontan lucrurile în conexiunea şi în mobilitatea lor, creşte aici, chiar pînă la o 
„concepţie despre lume", al cărei conţinut este salvarea tocmai a acestor conexiuni, a 
acestei mobilități. Oricât de pătrunsă ar fi viaţa cotidiană însăşi de către fetişizările 
condiţionate social, practica artistică (nu numaidecît concepţia conştientă despre lume a 
artistului) combate cu propriile ei mijloace aceste tendinţe care ameninţă să ducă mediul 
senzorial şi uman al omului la schematizare şi, prin ea, la închistare. Dacă acest specific al 
artei noi îl numim o dialectică spontană, cuvîntul spontan trebuie subliniat în jnod 
deosebit, deoarece este vorba aici explicit de sensul firesc al însăşi reflectării estetice. 
Dialectica subiectivă, ca reflectare aproximativă a realităţii obiective prin mijloacele 
gîndirii, s-a impus numai parţial în filozofie şi în metodologia concretă a ştiinţelor, cu tot 
procesul multimilenar în cursul căieia a devenit conştientă de la Hera- clit la Lenin; chiar 
dacă în problemele concrete ale ştiinţelor particulare s-a impus mai des decît se admite de 
obicei. Deoarece, totuşi, cazul ultim se întîmplă de cele mai multe ori dintr-o anumită 
spontaneitate dictată de mişcarea obiectului, consecinţele unor asemenea realizări, chiar şi 
a celor mai proeminente din punct de vedere metodologic, rămîn necunoscute sau 
neînţelese chiar în domeniile imediat învecinate şi de aceea ajung rareori pe drumul 
generalizării conştiente. Aici, într-o oarecare măsură, se repetă, în ştiinţă, structura gîndirii 
din viaţa cotidiană. Spontaneitatea dialecticii transpuse în practică are însă, pentru sfera 
artei, o altă semnificaţie. Tocmai pentru că aici nu este vorba de a transpune dialectica 
obiectivă a realităţii într-o dialectică subiectivă a conceptelor, a judecăților şi 
raţionamentelor, ci „numai" de a o reproduce cît mai fidel şi mai deplin cu putinţă (chiar 
cînd mediul reflectării este limbajul); tocmai de aceea urmăiirea dialecticii obiectualităţii, a 
conexiunilor etc., nu este atît metodă, cît, mai curînd, rezultat al străduinţei de a reflecta 
realitatea conform adevărului. Tocmai de aceea arta poate merge mult mai departe şi poate 
fi mult mai radicală în rezolvarea datelor închistate, fetişizate ale vieţii, decît ştiinţa şi 
filozofia contemporană ei. Copilul din basmul lui Andersen care exclamă cu o surpriză 
naivă: „împăratul e gol!", este, în această privinţă, un simbol al modului de acţionare al 
artei. Fireşte, este posibil ca această privire a artei, care demască spontan şi distruge 
fetişuri, să dezvăluie ceva pozitiv, o valoare acolo unde modul de considerare al 
cotidianului, orbit de fetişizare, este obişnuit ori să nu perceapă nimic, ori să perceapă ceva 
fără valoare. 

Modul de manifestare cel mai izbitor al unor atare fetişizări este separaţia dintre 
spaţiu şi timp, care a devenit importantă mai ales în dezvoltarea recentă a gîndirii. Fără a 
putea intra aici în istoria acestei probleme, să remarcăm numai că despărțirea fetişizantă, 
metafizică dintre spaţiu şi timp, a devenit dominantă mai ales de la „estetica 
transcendentală" din Critica rațiunii pure a lui Kant. Ceea ce este fetişizant în această 
despărţire ajunge la o rigiditate ce capătă de-a dreptul un caracter mitic, de cînd, la 

sfîrşitul secolului trecut, Bergson, punînd accente de valoare, a transformat formele 
obiective ale existenţei despărțite artificial în forțe cosmice ce se opun duşmănos. Pentru 
problema noastră, detaliile şi transformările acestui mit fetişizant sînt indiferente; dacă la 
Heidegger, la Klages şi la alţii, timpul apare în chip de Ormuz şi spaţiul în chip de 
Ahriman, sau dacă la Moller, van den Bruck şi la Hermann Broch această opoziţie se 
inversează, are, în cazul de faţă, puţină importanţă. Trebuie stabili tnumai că asemenea 
concepții au pătruns şi în gîndirea cotidiană, precum şi în aşa numita artă de avangardă. în 
măsura în care ia forma unei atare tendinţe din viaţă această separare este pentru noi 
demnă de cercetare. 

Să remarcăm aici, din capul locului, că această tendinţă nu ajunge niciodată la o 
dominație absolută, nici în viaţă, nici în gîndirea filozofică. După Kant, Schopenhauer a 
fetişizat într-adevăr separaţia, depăşindu-şi maestrul, dar filozofia lui Hegel s-a declarat 
întotdeauna hotărît împotriva ei. Pentru poziţia filozofiei lui Hegel este caracteristic că 
întreaga problemă a timpului şi a spaţiului nu este tratată ca problemă general 
gnoscologică, — la Kant ea constituie introducerea la teoria cunoaşterii —, ci reprezintă 
partea generală a filozofiei naturii. Aici este, fireşte, imposibil de a reda argumentarea lui 
Hegel, fie şi numai sumar. Pentru noi, important este numai că motivul ei fundamental 
este unitatea dialectic-contradictorie a spaţiului şi timpului şi că această unitate nu poate 
acţiona niciodată despărțită abstract de realitate (ca un apriori formal-subiectiv), ci numai 
în legătura nese- parabilă cu materia şi mişcarea care „de asemenea, nu pot fi despărțite 
una de alta. Hegel spune că: „... materia constituie realul în spaţiu şi în timp. Acestea însă, 
datorită abstracţiunii lor, trebuie să ne apară ca fiind momentul prim; şi apoi trebuie să se 
arate că materia este adevărul lor. Aşa cum nu există mişcare fără materie, tot astfel nu 
există materie fără mişcare. Mişcarea este procesul, trecere de timp în spaţiu şi de spaţiu 
în timp: materia în schimb este relaţia de spaţiu şi de timp, ca identitate nemişcată."58 
Această conexiune inseparabilă între spaţiu şi timp este dialectică. în ea este cu totul 
recunoscută, fireşte, posibilitatea de a trata separat problemele timpului şi spaţiului, din 
punct de vedere ştiinţific, posibilitate ce rezultă din esenţa lucrului. Astfel, Hegel însuşi 
scoate în evidenţă geometria ca fiind un atare caz, dar în acelaşi timp, subliniază:,, știința 
spaţiului, geometria, nu are în faţa ei nici o ştiinţă corespun- zătoate a timpului’, în 
timp ce Kant, construindu-şi mai departe, consecvent, despărțirea fetişizantă, deduce 
numărul (şi prin asta aritmetica) din timpul izolat.“ 

Aici este evidentă convergenţa firească dintre dialectica spontană din viaţă şi cea 
conştientă din gîndirea filozofică. Căci este clar, fără altă discuţie, că practica zilnică şi de 
aceea şi gîndirea cotidiană ce râmîne strîns legată de ea, se găsesc într-o lume a materiei în 
mişcare, a obiectelor mişcate şi fără a reflecta în mod special la aceasta, ea acceptă 
conexiunea lor ca firească, evidentă în mod indiscutabil. Aceasta s-ar putea indica uşor în 
cele mai simple fapte ale vieţii cotidiene. Să luăm un atare proces, descris clar de către 
Marx: „Dacă vom considera o anumită cantitate de materii prime, de pildă de cîrpe în 


38 HEGEL: Enciclopedia ştiinţelor filozofice — Filozofia naturii, ed. cit., ' § 261, Adaos, p. 59. 
* Ibidem, $ 259, p. 51. 

manufactura de hîrtie sau de sîrmă în manufactura de ace, vom vedea că pînă ajung la 
forma lor finală, ele parcurg în timp în mîinile diferiților muncitori parţiali o serie de faze 
succesive ale producţiei. Dacă vom considera însă atelierul ca un simplu mecanism total, 
vom constata că materiile prime se află simultan în toate fazele de producţie deodată. Cu o 
parte din numeroasele sale mîini înzestrate cuinstrumente, 
muncitorul colectiv, format prin combinarea muncitorilorparţiali, aşază 
sîrma, în timp ce, concomitent, cu alte mîini şi instrumente, el o întinde, o taie, o ascute, 
etc. Succesiunea temporală a diferitelor faze ale procesului s-a transformat într-o alăturare 
spaţială. De aici şi cantitatea mai mare de marfă livrată în acelaşi interval de timp.“+! Se 
vede clar că scopul acestei expuneri nu e nicidecum dovedirea filozofică a unităţii 
dialectice a spaţiului şi timpului, ci explicarea măririi producţiei şi a productivităţii muncii 
prin diviziunea muncii în cadrul manufacturii. Totuşi, în măsura în care un atare proces 
este redat şi analizat just, în gîndire se constituie de la sine reproducerea acelei conexiuni 
dialectice dintre spaţiu şi timp, pe care Hegel a analizat-o filozofic. Şi este de la sine 
înţeles că această stare de fapt devine în mod tot atit de spontan, pentru fiecare părtaş la un 
atare proces al muncii, baza activităţii lui obişnuite, chiar dacă el nu este în stare şi nici nu 
simte nevoia de a merge conceptual atît de departe cu lămurirea ei, cum a făcut-o Marx. 
Această permanentă co-existare a spaţiului şi timpului, obişnuinţa 
— chiar dacă devine rar conştientă — de a avea o atare bază pentru existenţă, devenire şi 
acţionare, lasă în urma ei, fireşte, urmele cele mai adînci în viaţa afectivă a oamenilor. 
Iarăşi, fără conştiinţa celor mai fundamentale stări de fapt şi relaţii reciproce, această 
conexiune pătrunde şi reflexiunea asupra fenomenelor vieții şi îi provoacă pe oameni să-şi 
lărgească concepţiile lor despre spaţiu şi timp, să le confere un înţeles mai figurat, fără a 
trebui, prin aceasta, să violenteze prin gîndire, ceea ce în spaţiu şi timp este esenţial şi 
adevărat. Astfel se constituie, chiar în vorbirea uzuală din viaţa cotidiană şi în terminologia 
ştiinţelor sociale, reflectări ale unor stări de fapt importante ale vieţii, pe care — după 
părerea noastră — le-am putea exprima cel mai just prin termenii de cvasi-spaţiu şi cvasi- 
timp. Să ne fie, şi aici, îngăduit, de a cita o asemenea stare de lucruri în formularea lui 
Marx: „Timpul este spaţiul în care se desfăşoară dezvoltarea omului. Un om care nu 
dispune de nici un moment liber, a cărui viață întreagă — dacă nu socotim pauzele 
determinate de necesităţile pur fizice, pentru somn, mese etc. — este absorbită de munca 
pentru capitalist ajunge într-o situaţie mai proastă decît a unei vite de povară. Istovit 
fiziceşte şi abrutizat spiritualiceşte, el nu este decît o maşină care produce avuţii pentru 
alţii." Cuvîntul „spaţiu“ este oare, aici, numai o metaforă? Cu siguranţă, el este mai mult 
decît atît, fiindcă expresia întreagă, de asemenea figurată „spaţiul pentru dezvoltarea 
omului" se referă la cele mai esenţiale determinări obiective ale timpului, desigur nu ale 
timpului aşa cum e în sine, după ce a fost izolat artificial, ci aşa cum, acest în-sine, raportat 
la lumea oamenilor, îşi produce efectele. Prin aceasta, nu are loc nici o subiectivizare a 
conceptului de timp; nu numai fiindcă în-sinele timpului rămîne nedeformat în cazul unei 
asemenea îmbogăţiri, ci fiindcă întregirea şi lărgirea lui petrecută astfel, este întemeiată pe 
o stare de fapt obiectivă a vieţii. Este vorba, pur şi simplu, de faptul că conceptul de miş- 


* MARX: Capitalul, voi. I, ed. cit. p. 355. 
#2 MARX: Salariu, preț, profit, în: Opere ulese, voi. I, ed. IU, Buc. 1966, p. 589- 

care a materiei, de a cărui importanţă pentru cunoaşterea justă a esenței obiective a 
spaţiului şi timpului am luat chiar acum cunoştinţă de la Hegel, cînd e aplicat la omul 
social, suferă obiectiv o extindere de conţinut, deoarece mişcarea materiei care are loc în 
societate, are o alcătuire mult mai complexă decît, de exemplu aceea din fizică. Asemenea 
complicaţii nu modifică esenţa în-sinelui spaţiului şi timpului. Totuşi, este necesar şi 
îndreptăţit să le luăm în considerație cînd înfăţişăm raporturile social-umane. Este 
important în acest caz, de a scoate în evidenţă obiectivitatea spaţiului şi timpului. Căci 
viaţa socială produce încontinuu şi cu necesitate şi reflexe subiective ale relaţiilor dintre 
spaţiu şi timp, care nu mai privesc adevăratul lor în-sine, sau nu-l privesc cu totul, şi al 
căror adevăr poate sta numai în necesitatea lor umană, subiectivă. Aici trebuie să se 
petreacă, în cazuri concrete, o separație critică precisă, căci pe terenul subiectivităţii — 
desigur condiţionate social — o tendinţă fetişizantă este tot atît de posibilă ca una 
defetişizantă. Această scală mare a diferenţelor trebuie luată în consideraţie cu grijă cînd 
trecem în domeniul esteticului şi cînd cercetăm semnificaţia în acest domeniu a unor 
categorii cum este cvasi-timpul şi cvasi-spaţiul spre a determina rolul pe care-l joacă ele în 
reflectarea realităţii ce se organizează în chip de operă artistică. în perioada în care 
separația kantiană, fetişizantă şi metafizică, dintre spaţiu şi timp, domina filozofia, era 
obiceiul de a împărţi artele conform acestei scheme, în arte ale spaţiului şi arte ale 
timpului. O polemică împotriva acestei împărțiri ar fi de prisos aici, chestiunea trebuie 
menţionată numai fiindcă, mai ales pentru o privire superficială, putea să rezulte impresia 
că importanţa pe care noi o atribuim mediului omogen în procesul în care reflectarea 
estetică a realităţii devine operă artistică, ar avea ceva de-a face cu un atare principiu de 
sistematizare al artelor. 

Este desigur adevărat că fiecare mediu omogen are în întregime sau numai ca 
trăsătură predominantă, fie un caracter spaţial, fie unul temporal. Ba chiar procesul de 
curăţire pe care acest mediu îl realizează cu privire la percepțiile nemijlocite ale omului 
întreg din realitatea cotidiană acţionează 
— nemijlocit şi în primul rînd — în această direcţie. Totuşi, noi am criticat reprezentanţii 
kantieni ai unor atare concepţii, cum e Fiedler, tocmai de aceea, fiindcă s-au oprit la 
această nemijlocire a mediului omogen şi au făcut ca nemijlocirea lui iniţială să 
înţepenească sub forma de principiu ultim. Dacă polemizînd cu atare concepţii, am vorbit 
de o revărsare în mediul omogen a totalităţii concrete posibile a conţinuturilor şi cate- 
goriilor, ne gîndeam si la acest moment — şi nu în ultimul rînd; ne gîndeam anume că, de 
pildă, omogenitatea spaţial-vizuală a mediului pictural sau aceea temporal-auditivă a 
mediului muzical, nu implică o opoziţie rigid-meta- fizică între spaţialitate şi 
temporalitate, în aşa fel, încît, cînd una este pusă la 

baza omogenităţii, cealaltă, prin aceasta, să iasă cu totul din sfera plăsmuirii respective. 
Dimpotrivă. Cerinţa principală faţă de toate artele neîntemeiate pe principii formale 
abstracte, aşadar nu pur decorative, este crearea unei „lumi", adică o atare fixare a realităţii 
reflectate, încît determinările ce clădesc, ce desăvîrşese opera, să devină o reproducere 
încheiată şi rotunjită, concretă şi senzorial-perceptibilă a totalităţii determinărilor obiective 
ale realităţii. Fireşte că mediul omogen al fiecărui gen artistic duce la o selecţie cantitativă 
şi calitativă, care exclude reproducerea anumitor determinări sau le atribuie funcţiii 
diferite. (Să ne gîndim la rolul diferit al hazardului în nuvelă, faţă de acela din dramă.) 
Această posibilitate a selecţiei, a eliminării şi a scoaterii în relief, are însă, în fiecare 
ramură artistică, pe de o parte, un cadru concret diferit alcătuit şi pe de altă parte, există 
anumite categorii fără de care n-ar j^utea fi plăsmuită o „lume“; de aceea, aceste categorii, 
cu toată diversitatea lor din punct de vedere al accentului, al funcţiei, al locului lor ierarhic 
etc. nu pot fi eliminate cu totul din nici un mediu omogen. De asta se leagă şi caracterul 
spaţio- temporal al realităţii obiective. Aşadar, există o contradicţie dialectică rodnică 
potrivit căreia orice mediu omogen, care iniţial şi nemijlocit este spa- ţio-vizual, trebuie să 
includă şi un cvasi-timp în totalitatea „lumii" sale, după cum nu există nici un mediu 
temporal care să fie capabil de a-şi clădi „lumea" cu excluderea oricăror urme ale unui 
cvasi-spaţiu. 

în Laocoon, Lessing a pus această problemă pentru pictură şi sculptură. El 
porneşte, aici, de la contradicţia rodnică a artelor plastice, manifestată în faptul că ele nu 
pot reda „din natura mereu schimbătoare niciodată mai mult de cît o singură clipă”. El 
tratează aici două teme — corespunzător scopului lui concret. Prima este respingerea 
momentului împlinirii ca obiect al înfăţişării artistice. Această chestiune extrem de 
interesantă ne va mai preocupa şi în alte contexte; ea şi este mult mai generală decît aceea 
cu care avem acum de-a face. (Goethe o discută ca obiect al poeziei şi, în mod 
semnificativ, cu totul în acelaşi sens în care o tratează Lessing în plastică.) A doua temă 
este însă cea de faţă, a noastră. Lessing spune: „Deoarece această clipă unică, datorită 
artei, devine permanentă şi invariabilă, arta nu trebuie să înfăţişeze nimic din ceea ce 
poate fi conceput doar ca ceva trecător. Unitatea contoriilor pe care o realizează pictura şi 
sculptura în cosmogeneza lor, este aşadar o atare suprimare a temporalităţii, încît în 
prezentul care este singurul configurat plastic se păstrează existenţa ei concretă ca rezultat 
al trecutului şi ca punct de plecare pentru viitor. 

în gîndirea filozofică, această problemă s-a ivit la eleaţi în antinomiile lui Zenon, 
în care Hegel a văzut, pe drept, începutul dialecticii, al recunoaşterii caracterului 
contradictoriu al mişcării. Problema a dobîndit în gîndire o formulare dialectică lămurită 
abia cînd Zenon a ridicat-o pe culmea filozofiei, iar istoria filozofiei arată cît de des a fost 
tîrită, mai tîrziu, în rigidizare metafizică. Dar şi din punct de vedere al vizualităţii 
nemijlocite, problema nu e nicidecum atît de simplă şi de firească cum şi-o reprezintă, de 
cele mai multe ori, viața noastră cotidiană practică. Întrucît în viaţa cotidiană avem de-a 
face peste tot cu obiecte în mişcare, întrucît de la o clipă la alta trăim trecerea trecutului, 
prin prezent, în viitor, nu vedem contradicţia ce apare în cadrul nemijlocirii vizibile a 
clipei. în expuneri anterioare, arătînd că nici măcar în viaţa cotidiană nu are loc o simplă 
reflectare fotografică, am menţionat cît de străine, de rigide, de lipsite de viaţă, ba chiar 

neadevărate, apar cele mai multe fotografii, deşi ele — ca şi imaginile ce se oglindesc pe 
retină — sînt copii mecanic fidele ale momentului respectiv. Ivucrul devine şi mai vizibil 
dacă ne gîndim la instantaneele mişcărilor rapide, care în majoritate produc de-a dreptul 
efectul a ceva grotesc, „imposibil", cu toate că nici o îndoială nu e posibilă cu privire la 
fidelitatea mecanică a reflectării. Acesta este aspectul nemijlocit senzorial, aspectul vizual 
al afirmației lui Zenon: „Săgeata care zboară stă pe loe“. 

Caracterul abstract al nemijlocirii senzoriale, mereu subliniat de către Hegel, se 
manifestă aici în faptul că clipa singulară, percepută numai nemijlocit vizual, nu este în 
mod necesar capabilă, cu necesitate, de a revela, în această nemijlocire a sa vizibilă 
senzorial, determinările sale obiective esenţiale, geneza ei pornind din trecut, funcţia ei 
genetică pentru viitor; ceea ce înseamnă că este o pură întîmplare dacă aceste determinări 
ies în evidenţă în manifestarea ei vizuală nemijlocită sau dacă rămîn ascunse. Din punctul 
de vedere al reproducerii totalității fenomenului, în cazul de faţă a clipei ca moment al 
mişcării, fotografia face să dispară tocmai componentele obiective hotăritoare, cu toată 
fidelitatea ei mecanică şi exactitatea ei în fixarea imaginii. (Aşa-numita fotografie artistică 
este preocupată de a selecţiona şi a fixa acele clipe — mai mult sau mai puţin rare — în 
care această mişcare devine vizibilă senzorial.) Dacă arta plastică vrea să ajungă la o 
reflectare a realităţii obiective, atunci, în clipa vizibilă reprodusă, trebuie să fie cuprinsă 
totalitatea acelor determinări care constituie mişcarea, adică în mediul omogen al 
vizualităţii pure trebuie găsită o depăşire corespunzătoare a contradicţiei. Mişcarea trebuie 
aşadar să dobîndească o reprezentare, în care „de unde“-le şi „încotro“-ul ei să poată 
deveni obiectul unei trăiri nemijlocite fără a distruge din clipă aspectul momentan, 
singurul apt de a fi configurat şi în care calitatea, direcţia şi esenţa mişcării să devină 
senzorial evocative. Abia cînd toate aceste determinări afluează în mediul omogen al 
vizualităţii şi sînt prelucrate de el sub forma unor componente organice proprii, poate el să 
creeze — după depăşirea primei nemijlociri — acea a doua nemijlocire estetică, în care 
sînt nimicite, în raport cu mişcarea, toate formele fetişizate ale cotidianului şi ale gîndirii. 
Faptul că Lessing, în descrierea acestui fenomen, lucrează cu categoriile gnoseologice şi 
psihologice ale secolului al XVIII-lea, nu-i scade meritul de a fi pus clar această problemă; 
pînă şi termenul lui de „clipă rodnică" rămîne şi azi utilizabil şi normativ.* Căci rodnicia 
clipei configurate — şi anume atît pentru creator, cît şi pentru receptor — este numai 
latura subiectivă a totalităţii determinărilor, ce trebuie atinsă, obiectiv, în operă. în această 
totalitate a determinărilor însă, transpunerea cvasi-timpului în mediul omogen al 
vizualităţii pure joacă un rol considerabil, aşa cum a arătat-o analiza noastră. 

Aceasta este latura obiectivă a problemei noastre. Artele plastice mai prezintă, 
însă, şi un aspect subiectiv, care este atît de strîns corelat cu structura operei, cu funcţia ei 
de a dirija evocarea, încît trebuie să-i acordăm aici, neapărat, cîteva cuvinte. Şi Lessing se 
referă la acest aspect cînd spune, în pasajul citat de mai multe ori, că operele de artă 
plastică nu sînt numai văzute, ci contemplate îndelung şi în repetate rînduri. Chiar 
termenul contemplat introduce un moment al temporalităţii, cel puţin în acea receptivitate 
care e necesară din punct de vedere estetic. Hemsterhuis, contemporanul lui Lessing, 


+3 „Cu cât vedem mai multe într-o operă de arta, cu atît e nevoie să ne închipuim Si mat multe și cu cît ne închipuim mai multe, cu atît trebuie să ni se pară ca vedem 
mai multe. lIndem. (v, trad Lucian Blaga, p. 25). 
* HEMSTERHUIS: op. cit, voi. I, p. 17 

analizează, în cazul operelor de artă plastică, necesitatea fiziologico-psihologică a unui 
atare mod de comportare receptivă, care include temporalitatea. „Ştiţi, domnul meu", scrie 
el în Scrisoare despre sculptură, „că în urma aplicării legilor opticii la structura ochiului 
nostru, noi putem avea într-o singură clipă, o idee distinctă aproape numai despre un 
singur punct vizibil, care se reproduce clar pe retina noastră; dacă deci vreau să am o idee 
distinctă despre un obiect întreg, trebuie să las ca ochiul meu sa alunece de-a lungul 
conturului obiectului respectiv pentru ca ochiul să poată percepe succesiv, cu claritate, 
toate punctele care alcătuiesc acest contur; la sfîrşit, sufletul leagă toate aceste puncte 
elementare şi dobîndeşte ideea conturului complet. Este sigur însă, că această legare este 
un act pentru care sufletul are nevoie de timp şi anume, de un timp cu atît mai lung cu cît 
ochiul este mai puţin exersat de a percepe obiecte în acest fel."? 

Faptul că Hemsterhuis descrie procesul de faţă oarecum simplifi- cîndu-l (într-o 
oarecare măsură, geometric), că el recunoaşte o sinteză numai în final şi că neglijează 
permanenta sintetizare din timpul viziunii etc. nu schimbă faptul că esenţa centrală a 
fenomenului fundamental relevat de Lessing este descris aici în mod adecvat. 

Dar cu mult înaintea celor doi, Leonardo da Vinci s-a preocupat de această 
problemă, desigur din punct de vedere al creatorului şi nu al receptorului. El dă 
„ucenicului pictor" următoarea învăţătură; „Noi ştim lămurit că vederea este una din 
activităţile cele mai rapide din cîte există şi că ea percepe într-un singur punct nenumărate 
forme; cu toate acestea, ea nu cuprinde decît un singur lucru deodată ... De aceea îţi spun 
ţie, celui pe care natura îl înclină spre această artă, că dacă vrei să ai o cunoaştere 
adevărată a formelor lucrurilor, începe cu detaliile lor, şi nu te du la al doilea detaliu 
înainte de a-l avea pe primul bine în memorie şi a te fi exersat destul cu el; iar dacă faci 
altfel, vei risipi timpul şi într-adevăr îţi vei lungi foarte mult durata studiului". Cu toate 
că aici este vorba de aceeaşi problemă a relaţiei vizualităţii omeneşti cu reproducerea 
fixată a unei clipe, s-ar putea, eventual, obiecta: opera eternizează tocmai o atare clipă, iar 
din punct de vedere estetic este cu totul indiferent cum s-a constituit; s-ar putea, ce-i drept, 
stabili empiric, că naşterea fiecărei opere cere timp; aceasta însă n-ar avea nimic de-a face 
cu esenţa estetică a operei. Asemenea obiecţii se dovedesc totuşi nevalabile dacă ne 
gîndim că în procesul creator se exprimă aceeaşi relaţie a omului cu realitatea vizibilă ca şi 
în procesul receptării şi că, aşadar, aceeaşi stare de fapt fundamentală stă la baza atît a 
descrierilor lui Leonardo, cît şi a celor ale lui Hemsterhuis, făcute din punctul de vedere al 
unor aspecte opuse, dar eompletîndu-se reciproc. De aceea, compoziţia operei însăşi 
trebuie nu numai să ia în consideraţie acest proces, ci să-şi întemeieze pe el întreaga ei 
construcţie, întregul ei sistem relaţional. 

Am atins mai înainte această problemă cînd am vorbit despre corelaţia profundă 
dintre compoziţie şi funcţia ei de a dirija corespunzător, în receptor, efectul evocativ. Să ne 
amintim de ceea ce am spus atunci despre arhitectură şi anume că, principial, întregul unei 
opere arhitecturale nu este perceptibil simultan, dintr-o singură privire, şi că aşadar, 
compoziţia artistică (nu aceea pur şi simplu tehnică, pe care o putem studia în schiţe etc.) 


“4 Leonardo da Vinci, der Denker, Forscher und Poet, Jena,1906, p. 164 şi urni. 

şi configurarea vizuală a unui spaţiu exterior şi interior, precum şi a relaţiei lor organice 
reciproce, nu se poate asambla decît prin continuitatea şi sinteza unor atare acte receptive 
ce se succed în timp. De aceea — o repetăm — nu este o consecinţă exterioară sau chiar 
întîmplătoare a compoziţiei arhitectonice faptul că nu ne-o putem apropria decît astfel, ci 
alcătuirea ei esenţială este concepută tocmai pentru a evoca o atare succesiune de trăiri 
spaţiale singulare, care trec unele în altele, se întăresc, se adîncesc reciproc, precum şi 
pentru a dirija aceste trăiri, din oricare punct singular, în aşa fel încît sinteza senzorială a 
întregului, ca configuraţie a unui spaţiu exterior şi interior, să se nască în receptor sub 
forma unei calităţi vizual-emoţionale determinate şi a unei anumite unicităţi. 

Această recunoaştere a rolului dirijării trebuie adăugată şi consideraţiilor lui 
Lessing şi celor ale lui Hemsterhuis referitoare la pictură şi sculptură, pentru a rotunji 
fundamentul just pe care îl constituie observaţiile lor. Ba chiar se poate spune că în aceste 
arte funcţia dirijării iese la iveală mai clar — dacă e cu putinţă — decît în arhitectură. Căci 
ține de esenţa arhitecturii, care leagă întotdeauna plăsmuirea artistică a spaţiului de 
crearea unui spaţiu real cu scopuri sociale concrete, că operele ei, plivite din punctele cele 
mai diferite şi limitîndu-se uneori la aspecte parţiale foarte deosebite, pot totuşi produce 
efecte evocative. Tabloul şi sculptura, însă, impun receptorului, mult mai imperativ, felul 
în care să se apropie de ele şi această determinare a aspectului lor general dictează 
totodată o succesiune mai determinată — chiar dacă nu una ce poate fi cuprinsă în reguli 
generale — a acelor acte singulare ale contemplaţiei, care sînt ridicate vizual-sintetic pînă 
la unitate în trăirea de ansamblu evocată de aceste opere, pentru a se ajunge la 
reproducerea receptiv-estetică a compoziţiei obiective, proprie operei respective. 

în consideraţiile noastre de pînă acum am cercetat, de fapt, numai mişcarea simplă 
în structura ei obiectiv dialectică; totuşi, este evident în mod indiscutabil că în complexele 
şi sistemele mai complicate, alcătuite din mişcări raportate unele la altele, domină în 
ultimă analiză, aceeaşi contradicţie rodnică şi că, aşadar, analizînd mai de aproape atare 
structuri mai complexe, nu rezultă pe plan filozofic nimic esenţial nou pentru unicul punct 
de vedere care ne interesează acum. Fireşte că de aici porneşte o problemă centrală a 
cercetării concrete a diferitelor genuri artistice vizuale, problema diferenţelor specifice 
dintre pictură, ronde-bosse, reliefuri etc., a legilor speciale ale dirijării, valabile pentru 
fiecare dintre aceste genuri în parte; în cadrul problemei noastre de faţă, este totuşi 
suficientă simpla menționare a unor atare diferențieri. Pentru a indica numai printr-un 
singur exemplu, conţinutul şi direcţia unor atare diferențieri, să ne reamintim de 
examinarea de către Wolfflin a problemei „stînga-dreapta“ în pictură, citată de noi în alte 
contexte. 

Trebuie reliefat, mai departe, că acest întreg complex de puncte de vedere se 
referă la arta plastică, care reproduce obiectualităţi şi creează „lumi". Cvasi-timpul 
subiectiv, dar necesar în subiectivitatea lui, fundat pe structura obiectivă a operei, aparţine 
prin esenţă, acestui domeniu. 

Plăsmuirile abstracte ale vizualității — geometrice sau bazîndu-se pe dezvoltarea 
geometricului — se îndreaptă, în esenţă, către un efect, mai mult sau mai puţin pur 
decorativ. într-un atare efect, sesizarea simultană a operei în întregul ei este posibilă într- 

un mod calitativ rnult mai de- săvirşit decît în efectul produs de o „lume" creată din 
obiecte şi din relaţiile obiective reale ale acestora. în cazul ornamentelor geometrice 
aşadar, urmărirea detaliilor singulare, care şi aici este fireşte necesară şi îndreptăţită, nu are 
un caracter de cvasi-timp. Atât întregul, cît şi părţile lui, prin însăşi calitatea lor esenţială 
de a fi întemeiate pe geometric, prin natura decorativă a înlănţuirii şi a totalităţii lor, sînt 
scoase din curgerea timpului. Faptul că o atare tendinţă spre efectul decorativ, mai mult 
sau mai puţin marcată, este inerentă oricărei creaţii a artelor vizuale, complică desigur, în 
cazul lor, problema dirijării, deoarece ambele aspecte, cel decorativ şi cel cosmogenetic, 
creator al unei „lumi" de obiecte, trebuie să convergă spre constituirea unei unități depline; 
analiza concretă a acestor conexiuni îşi are locul însă în teoria acestor arte şi acolo ea 
trebuie să fie pusă şi soluţionată special pentru fiecare artă în parte. Aici ne-a interesat 
numai formularea generală a acestei probleme, menţionarea existenţei unui cvasi-timp, atît 
obiectiv, cît şi subiectiv, funcțiunea lor în cosmogeneza acestor arte, participarea lor — 
desigur, înainte de toate, a cvasi-tim- pului obiectiv — la acţiunea defetişizantă a artei. 
Problema dirijării receptivităţii ridică problema cvasi-spaţiului pentru artele al 
căror mediu omogen este temporal. La prima vedere s-ar părea că, în opoziţie cu situaţia 
discutată mai sus, unde există atît un cvasi-timp obiectiv, cît şi unul subiectiv, aici am avea 
de-a face numai cu un cvasi- spaţiu subiectiv. Credem totuşi că în asemenea cazuri nu ne 
putem lăsa conduşi de analogii şi nu ne putem permite să exagerăm mecanic corespon- 
denţele, chiar cînd apar sub_ forma unor contraste. Deoarece faţă de timp, contradicţiile 
mişcării nu “par a se .manifesta, trebuie să lipsească aici corespondentul cvasi-timpului 
obiectiv al artelor plastice, stabilit de noi. Să observăm “acum, numai ca o completare, că 
în nici o artă, al cărei mediu omogen este, în esenţă, temporal, nu se poate găsi ceva analog 
ornamenticii geometrice. Cvasi-spaţiul, cu care avem aici de-a face, poate poseda deci, 
conform celor spuse, numai un caracter subiectiv: el este un rezultat necesar al acelei 
dirijări a receptivităţii, cu care trebuie să opereze o compoziţie artistică ce se mişcă în 
mediul omogen al timpului. Totuşi această contradicţie n-a dispărut complet nici aici. 
Contradicţia nemijlocită dintre repaos şi mişcare dinăuntrul mişcării, formulată de Zenon, 
este o stare de fapt atît de fundamentală, încît trebuie să rămînă perceptibilă şi din punct de 
vedere temporal. Diferenţa ar putea fi formulată poate cel mai bine astfel: privit din 
punctul de vedere al spaţiului, momentul repaosului, al inerţiei, pare a avea preponderența, 
iar unitatea dialectică îşi poate dobîndi înfăţişarea conformă adevărului, abia prin introdu- 
cerea artistică a momentului anterior şi a celui ulterior. Dimpotrivă, privită pur temporal, 
mobilitatea este cea care atinge o valabilitate absolută, nelimitată. în acest caz al reflectării 
estetice a realităţii, ne lovim de contradicţia lui Heraclit: „Nu putem intra de două ori în 
acelaşi rîu”. Sarcina reflectării estetice este aici să ajute momentelor de repaos (de 
stabilitate, de continuitate) să poată, în cadrul schimbării, să reintre iu drepturile lor. 
Deosebirea dintre punctele de vedere şi dintre mediile omogene, în cadrul cărora 
reflectarea estetică face perceptibilă contradicţia şi rezolvarea ei, are drept urmare, că 
privind spaţial, se constituie un cvasi-timp obiectiv, pe cînd modul ei de apariţie în 
temporalitate capătă un caracter subiectiv. Originea obiectivă se păstrează totuşi: această 
subiectivitate se referă la principiile ultime compoziționale, obiective, ale operei însăşi, pe 
cînd cvasi-timpul obiectiv este numai o apropriere pur receptivă a structurii terminate a 
operei. Solidaritatea interioară dintre cvasi-spaţiul subiectiv şi temporalitatea pură, ca şi 

dintre cvasi-timpul obiectiv şi spaţialitatea corespunzătoare în care apare, se-ntemeiază pe 
aceea că cele două contradicții formulate în mod contrariu de către Zenon şi Heraclit sînt 
— în ultimă analiză — orientate spre acelaşi conţinut obiectual şi că ele, din puncte de 
vedere opuse, cu premise opuse, dizolvă dialectic totuşi aceleaşi fetişizări ale nemijlocirii. 
O sarcină analogă — mărşăluind despărțiți să lovească uniţi — este dată mediului omogen 
paţial şi celui temporal în reflectarea estetică a realităţii. 

Faptul fundamental aici şi anume că receptarea unei arte temporale — să luăm, 
înainte de toate, muzica, dar ceea ce vom expune aici, poate fi aplicat mutatis mutandis, şi 
literaturii — nu poate consta dintr-o simplă succesiune a trăirilor, este de la sine înţeles şi 
a fost, în mod corespunzător, aproape întotdeauna reliefat. Reamintim numai referirea 
noastră la concepţiile lui N. Hartmann, care ia în consideraţie, cu mare precizie, problema 
dirijării receptării tocmai în muzică, şi de aceea situează just, pe primul plan, acea 
caracteristică a elementelor ei momentane singulare, de a trimite, mereu, spre ceea ce 
urmează şi totodată spre ceea ce a precedat. Fireşte că el caută şi unitatea ce se constituie 
aici cu necesitate; ca idealist însă, nu vrea să recunoască, aşa cum am văzut, că această 
unitate ar putea avea ceva de-a face cu audierea senzorială. Cînd el spâne: „această unitate 
mai este încă una temporală, dar ea nu este o concomitenţă"“, atinge just o latură 
determinată şi importantă a fenomenului. El recunoaşte pe drept că unitatea trebuie să 
rămînă una temporală — şi cvasi-timpul artelor plastice se mişcă în mediul spaţialităţii şi-i 
rămîne inerent, dar negarea categorică a concomitenţei îndepărtează din expunerile lui 
dialectica dătătoare de viaţă: este vorba aici anume, de unitatea dintre concomitentă şi 
neconcomitenţă. Pentru subiectul ce se lasă astfel dirijat temporal de către operă, apar, 
corespondențe, care indică paralelisme foarte adînci, al căror caracter nu se poate impune 
oa întărire, slăbire, sau rezervă, ca patos sau ca ironie etc. decît în cea mai strictă raportare 
reciprocă a momentelor separate temporal, (şi anume astfel, încît separaţia temporală, 
succesiunea momentelor, locul fiecăruia în această succesiune să aparţină esenței lor tot 
aşa ca şi alăturarea creată prin această raportare intimă) în calitate de corespondențe, 
aceste contradicții trebuie să producă, neîntrerupt, o sinteză cu caracter contradictoriu a 
succesiunii şi a alăturării şi s-o facă evocativă. Faptul că în această unitate a 
contradicţiilor, momentul succesiunii este cel precumpănitor, că pentru a nu distruge 
esenţa acestei unităţi, anterioritatea şi ulterioritatea momentelor trebuie să rămînă de 
nesuprimat, şi cu neputinţă de intervertit, confirmă tocmai că această alăturare 1111 poate fi 
reflectarea unui spaţiu real, ci numai unui cvasi-spaţiu, înăuntrul mediului omogen 
temporal al muzicii. 

Credem că ar fi util să lămurim această contradicţie, referindu-ne la o încercare de 
soluţionare, cu totul opusă. Hermann Broch consideră că sarcina lui de gînditor este de a 
nimici timpul, pe care îl concepe ca fiind legat de moarte. Această aspirație, care după 
părerea lui, este cea mai adesea în om, o exprimă şi muzica: „Căci tot ceea ce face omul, o 
face pentru a nimici timpul, pentru a-l suprima, şi această suprimare se numeşte spaţiu. 

Chiar şi muzica, artă care există numai în timp şi umple timpul, transformă timpul în 
spaţiu ...““ Importanţa muzicii se întemeiază pe aceea că „aici, ne dăm seama mai acut 
decît oriunde de transformarea nemijlocită a timpului în spaţiu, de transformarea curgerii 
timpului într-o plăsmuire spațial- arhitectonică”. Această abolire atimpului „este centrul 
cunoaşterii muzicii. Căci transformarea curgerii timpului, într-o arhitectură aşa cum este ea 
îndeplinită în muzică, această abolire nemijlocită a timpului ce zoreşte spre moarte, este şi 
suprimarea nemijlocită a morţii în conştiinţa omenirii". Nu este aici sarcina noastră să 
combatem concepţia despre lume a lui Broch. Putem numai stabili că tendinţa lui de a 
interpreta muzica din punct de vedere filozofic ca spaţia- litate pură este un punct 
culminant al tendinţelor moderne fetişizaute. 

Fiindcă ceea ce numim cvasi-spaţiul muzicii vrea tocmai să evidenţieze universalitatea 
muzicii în reflectarea realității, vrea să arate că muzica, deşi construită nemijlocit pe 
audiere pură, pe temporalitate pură, este prin esenţa ei totuşi o reproducere a totalității 
realităţii, o „lume" în sensul strict estetic. Cvasi-spaţiul în muzică (şi în literatură), cvasi- 
timpul în artele plastice, distrug deci despărțirea fetişistă dintre spaţiu şi timp, care tocmai 
în zilele noastre, ca urmare a tendinţelor structurale şi de mişcare ale societăţii capitaliste, 
sînt împinse la extrem; iar distrugerea acestei despărţiri fetişiste se petrece chiar din 
anticamera de unde începe desfăşurarea lumii artistice în ansamblul ei, în reproducerea 
estetică a raportului în care se află omul, prin simţurile sale, cu mediul, cu înrîuririle 
acestuia asupra inferiorităţii sale. Aparenta profunzime de gîndire a lui Broch nu este decît 
reversul avangardist al acelui formalism academic, care vrea să îndepări- teze din muzică 
orice conţinut. După cum în viaţă se învîrtesc filistini, unii trezi, alţii beţi — şi nici unul nu 
e mai bun decît altul — aşa cum spune Gottfried Keller, tot astfel, iu teoria actuală a artei 
academismul şi avangardismul se întîlnesc ca aliaţi obiectivi în tendinţa de a introduce 
fetişizări în gîndirea estetică. 

Ideea cvasi-spaţiului în muzică şi în literatură nu are aşadar nimic de-a face cu 
acele tendinţe străvechi, care pornind de la anumite elemente matematice din teoria 
muzicii, îi caută esenţa într-o geometrizare mistică. Dezvoltarea acestei teorii de la 
Pitagora la Kepler este lesne de înţeles din punct de vedere istoric, al condiţiilor dezvoltării 
muzicii în acele vremuri; se căuta o fundamentare cosmică pentru obiectivitatea muzicii, 
care era simțită puternic, dar nu putea să fie fundată filozofic. Chiar la Schelling, 
comparații ca: „Arhitectura creează cu necesitate, conform unor raporturi aritmetice, sau, 
fiindcă ea este muzica în spațiu, conform unor raporturi geometrice”, nu constituie altceva 
decît un joc de idei, ingenios dar lipsit de conţinut , care culminează iu aforismul cunoscut 
după care arhitectura este „muzică încremenită"5. Hegel a arătat just că pentru timp nu este 
posibilă nici o geometrie care să constituie o reflectare dezantropomorfizantă şi prin 
aceasta a luat unei atare analogizări orice bază filozofică. Faptul că astăzi ideea se iveşte 
mereu, îşi are cauzele sociale menţionate mai sus. Iar, pentru autor, este o mare bucurie de 
a putea arăta că Thomas Mann în Faustus, tratează întotdeauna cu o ironie superioară atare 


46 SCHELLING: System des transzendentcilen Idealismns, în: Werke, Stuttgart şi Augsburg, 1958, 
voi, I, p. 576 şi 593. 
* Ibidem, p. 99. 

experimente ale personajului principal, ca de exemplu acelea ale unei „ordini cosmice" 
concepute ca o muzică inaudibilă, socotindu-le simptome ale unor asemenea tendinţe 
moderne eronate. 

Cvasi-spaţiul muzicii poate deci dobîndi un sens estetic, îşi poate îndeplini 
misiunea de a distruge fetişurile în domeniul său numai atunci cînd alăturarea creată de el 
acţionează numai ca moment al succesiunii temporale. O asemenea limitare înseamnă însă 
incomparabil mai mult decît simplul moment al locului ocupat în desfăşurarea temporală, 
menţionat de noi la început, adică manifestarea efectivă a ireversibilităţii timpului. Mai 
înainte, în alte contexte, am citat afirmaţia lui Marx „timpul este spaţiul pentru dezvoltarea 
omului" şi am subliniat că aici nu avem de-a face numai cu o metaforă. Direcţia univocă 
inerentă timpului implică cliiar pentru natura anorganică ireversibilitatea anumitor 
procese; în natura organică, şi cu atît mai mult în lumea omului, această tendinţă se 
transformă calitativ: ceea ce este ulterior din punct de vedere temporal cuprinde în sine 
determinările anteriorului, dar într-un mod prelucrat, sporit, adîn- cit, aşa încît 
reîntoarcerea efectivă sau doar amintită a unui moment anterior, punerea în contrast a ceea 
ce a trecut cu ceea ce e prezent, dobîndeşte conţinutul specific al unei dezvoltări în 
opoziţie cu simpla mişcare. Acest fapt fundamental, rolul timpului în viaţa oamenilor, se 
răsfrînge în artele cu un mediu omogen temporal, şi anume în muzică şi în literatură. în 
această desfăşurare, aşadar în curgerea timpului, constă momentul precumpănitor al 
reflectării, deoarece el este un factor determinant al vieţii. Pentru a putea face conştientă o 
asemenea desfăşurare — şi, doar, conştiinţa ei de sine o configurează arta — trebuie ca 
jaloanele şi cotiturile acestui drum să iasă în evidenţă în mod senzorial-evocativ. Deoarece 
cvasi-spaţiul acestor arte, care, repetăm, rămîne un simplu moment al temporalităţii, al 
desfăşurării emporale a dezvoltării, face ca înăuntrul domeniului său succesiunea tem- 
porală să apară ca o alăturare, el creează acele posibilități de comparare, acele contraste 
între anterior, prezent şi perspectiva viitorului, prin care putem recunoaşte şi trăi ca atare, 
cu adevărat şi pe toate laturile, esenţa noului izvorit din dezvoltare. Aşadar cînd, în 
muzică, un motiv, o melodie revin, niciodată aceasta nu este pur şi simplu o revenire; 
dimpotrivă, reactualizarea modului ei anterior de manifestare este numai o trambulină 
pentru a face să apară, neechivoc, noul şi modificarea radicale din noua situaţie creată. 
Adorno a descris bine acest caracter al cvasi-spaţiului în muzică, fără a folosi acest termen: 
„Dar, atîta vreme cît muzica se desfăşoară, în genere în timp, ea este dinamică, în aşa fel, 
încît identicul, prin desfăşurarea lui, devine neidenticul, după cum invers, neidenticul, de 
exemplu o reluare prescurtată a unui motiv, poate deveni identicul. Ceea ce se numeşte 
arhitectură în muzica mare, tradiţională, se întemeiază tocmai pe aceasta, şi nu pe raporturi 
de simetrie, pur şi simplu, geometrice. Cele mai puternice efecte formale beethoveniene 
depind de faptul că prin revenire, ceva care înainte era pur şi simplu prezent ca temă, se 
dezvăluie acum ca rezultat şi capătă astfel un sens cu totul schimbat. Adeseori, printr-o 
atare revenire, chiar înțelesul a ceea ce precede se constituie abia ulterior”48. 

Prin acestea, devine evident ceea ce este comun cvasi-spaţiului şi cvasi-timpului 
— indiferent dacă ele sînt subiective sau obiective. Pentru fiecare artă cosmogenetică este 

o chestiune de o importanţă decisivă ca ea să reflecte cu adevărat lumea ca întreg, ca 
unitatea dialectică şi diversitatea lumii să ajungă pînă la expresie nu numai în conţinutul 
plăsmuit, ci şi în formele plăsmuitoare; este decisiv ca opera care îşi revendică dreptul de a 
fi „o lume" să nu se limiteze la un fragment fetişizat în conţinutul lui sau la un aspect 
fetişizat în forma lui. Despre anumite categorii complexe, a căror transformare estetică 
garantează operei o atare funcţie, am vorbit mai înainte, chiar dacă nu explicit, în raport cu 
această problemă, şi vom mai vorbi, pe larg, în consideraţii viitoare. Aici să mai subliniem 
numai că, prin faptul că arta, în tendinţele ei cosmogenetice, trebuie să fie axată pe 
evocare senzorială, tocmai atare categorii elementare ca spaţiul, timpul şi mişcarea sînt de 
luat în consideraţie drept condiţii preliminare neapărat necesare ale oricărui efect posibil. 
Fiecare artă este reproducerea vieții omeneşti, a dezvoltării omenirii. lar, deoarece 
determinaţia spațial- temporală a existenţei, coexistenţa acestor ambe categorii în orice 
manifestare a vieţii este fundamentul obiectiv al oricărei existenţe umane, deoarece, pe de 
altă parte, mediile omogene ale artelor impun imperativ o diferenţiere conform spaţialităţii 
şi temporalităţii, însăşi aceste medii trebuie să aibă grijă ca diferenţierea lor să nu 
degenereze din nou într-o separație cu caracter de fetiş. 


2. OBIECTU ALITATEA NEDETERMINATĂ 


Caracterul mult mai precis al conţinutului în literatură face ca modul de apariţie 
concret al cvasi-spaţiului să fie în ea mult mai complex. Deoarece totuşi, privind din punct 
de vedere filozofic, aici nu se ivesc principial noi probleme, renunțăm la analiza lui şi ne 
întoarcem către acea problemă, pe care am indicat-o mai sus cînd formulam această 
diferență, către problema caracterului determinat sau nedeterminat al obiectualităţii în 
sfera estetică. Problema însăşi, formulată în modul cel mai general, nu este nici aici una 
specific estetică, ca în toate cazurile importante cu privire la conţinut. Pentru gîndirea coti- 
diană şi chiar pentru cea ştiinţifică, fiecare determinare sau definiţie are un caracter dublu: 
pe de o parte, ea trebuie să reflecte în mod aproximativ just momentele esenţiale ale 
obiectului respectiv şi să-i conceptualizeze cît mai univoc cu putinţă, iar pe de altă parte, 
printre nenumăratele proprietăţi etc. ale obiectelor, se efectuează o selecţie, nu numai 
conform ponderei lor real- obiective. Selecţia va fi determinată şi de acel scop practic sau 
cu caracter gnoseologic, căruia trebuie să-i servească determinarea respectivă. Fireşte că 
justeţea determinării depinde înainte de toate de împlinirea primei condiţii, dar practica 
ştiinţelor arată, în mod repetat, că ele pot fi obligate de a transforma şi determinări juste 
obiectiv, fiindcă ele, pentru ştiinţa respectivă, cuprind trăsături, caracteristici etc. în parte 
de prisos, iar în parte le conturează insuficient tocmai pe acelea care sînt decisive pentru 
complexele de probleme, importante de fiecare dată. în gîndirea cotidiană, care este 
obligată prea adesea de a lucra cu definiri ad-hoc, această componentă iese, fireşte, şi mai 
clar la iveală. 

Recapitulînd toate acestea, înseamnă că fiecare determinare justă trebuie să aibă în 
sine şi elemente ale nedeterminării, fără a-şi pierde din claritate şi din univocitate, ba 
tocmai ca o apărare a acestora. Determinarea excesivă poate deveni foarte bine o piedică a 

teoriei şi a practicii, în timp ce o nedeterminare adecvată scurtează, e drept, căile erorii, dar 
prin acelaşi act creează pentru dezvoltări viitoare, un cadru de acţiune altfel greu de 
realizat şi împiedică o încremenire fetişistă în dogmă şi prejudecată. în Empiriocriti- cism, 
Lenin a vorbit foarte clar despre acest gen de determinare. El rezumă apoi consideraţiile 
sale asupra adevărului relativ şi absolut şi trage din ele concluziile, atît de importante 
pentru noi aici din punct de vedere metodologic: „într-un cuvînt, condiţionată din punct de 
vedere istoric este orice ideologie, dar necondiţionat e faptul că oricărei ideologii ştiinţifice 
spre deosebire, de pildă, de cea religioasă) îi corespunde adevărul obiectiv, natura 
absolută. Veţi spune: această distincţie între adevărul relativ şi cel absolut e nedefinită. Vă 
răspund: este tocmai îndeajuns de „nedefinită” pentru a împiedica transformarea ştiinţei 
într-o dogmă în sensul rău al acestui cuvînt, în ceva mort, încremenit, osificat, dar este în 
acelaşi timp îndeajuns de «definită» pentru a se delimita în mod cu totul categoric şi 
irevocabil de fideism şi de agnosticism, de idealismul filozofic şi de sofistica adepților lui 
Hume şi Kant."! 

Din cele de mai sus se vede că aici este vorba de un fapt fundamental al reflectării 
realităţii, fapt rezultat din contradicţia dintre numărul infinit de determinări ale obiectelor 
şi relaţiilor existînd obiectiv şi raportarea lor la acele limitări pe care le dictează omului 
atît limitele propriei lui naturi, 

cît şi limitările scopurilorilor lui practice. Este de asemenea de la sine înţeles că o 
constelație atît de fundamentală are de jucat un rol corespunzător şi în reflectarea estetică. 
în acest domeniu ea trebuie să devină chiar mai importantă, fiindcă artei îi este închisă din 
principiu calea depăşirii relative a condiţionărilor antropologice ale reflectării umane a 
realităţii prin metoda dezantropomorfizantă a ştiinţelor. Şi aceasta nu constituie o simplă 
slăbiciune faptică, aşa cum e adesea cazul în viaţa cotidiană, ci devine în artă tocmai 
izvorul capacităţii ei specifice de creaţie. Limitele antropologice ale omului trebuie să 
devină în artă forţe pozitive, rodnice; dezvoltarea care a avut loc, fără îndoială, în 
senzorialitatea noastră transformată estetic, prezintă întotdeauna o intensificare etc. 
înăuntrul domeniului ei. Mai departe, trebuie să atragem atenţia asupra caracterului 
principial definitiv al fiecărei opere de artă, ceea ce constituie o diferenţă importantă faţă 
de ştiinţă şi viaţa cotidiană. Determinările din ştiinţă şi din viaţă sînt controlate şi 
corectate, fără întrerupere, de către practică; de aceea fixările au mereu — tot principial — 
un caracter provizoriu, care include posibilitatea unor schimbări parţiale sau radicale. 
Apariţia operelor de artă este şi ea, fireşte, supusă unui atare proces; aceasta însă este o 
problemă specială privind comportamentul estetic creator pe care îl vom cerceta pe larg în 
partea a doua a lucrării noastre. Din momentul însă în care opera de artă a luat fiinţă, ea ori 
este, conform esenței ei, definitivă, ori nici nu există ca operă de artă. înseamnă că 
exigenţe cu privire la funcţionarea precisă a determinărilor sînt în artă mult mai mari decît 
în alte domenii. în sfîrşit, trebuie să privim toată problema şi din punctul de vedere al 
pluralismului artelor şi al operelor de artă. Varietatea calitativă a mediilor omogene din 
diferitele arte, care merge pînă la constituţia lor individuală din fiecare operă de artă 
singulară, produce aici diferențieri specifice. Pentru a recapitula pe scurt în noul context, 
ceea ce am mai expus adesea anterior, putem afirma că felul determinărilor din sfera 
estetică scoate la iveală, într-adevăr, principii precis formulabile, dar nu cunoaşte nici o 
regulă generală, general aplicabilă. 

într-o scrisoare către Goethe, Schiller a ridicat foarte clar această problemă în 
raport cu literatura: „Deocamdată, mi se pare că s-ar putea porni, cu mare folos, de la 
conceptul determinării absolute a subiectului. S-ar vădi astfel că toate operele de artă care 
au eşuat din cauza unei alegeri neîn- demînatice a subiectului suferă de o asemenea 
neprecizie şi de arbitrarul ce rezultă din ea ... Dacă legăm de această teză pe cealaltă, 
anume că determinarea subiectului trebuie să se facă de fiecare dată prin mijloacele proprii 
unui gen artistic, că ea trebuie rezolvată înăuntrul limitelor speciale ale fiecărei specii 
artistice, am avea astfel, cred, eu, un criteriu suficient pentru a nu fi derutaţi în alegerea 
subiectelor"*. Faptul că Schiller vorbeşte aici despre alegerea subiectului, care precede 
procesul creator şi cu atît mai mult opera terminată, nu scade nimic din meritul 
argumentării lui, ci dimpotrivă îl măreşte, deoarece el relevează astfel adevărul că 
reflectarea estetică justă a realităţii trebuie să înceapă înaintea muncii artistice propriu- 
zise; ea trebuie să joace un rol activ încă din momentul alegerii materialului, ba chiar în 


ee 


trăirea „pre-artistică“ a realităţii, pentru ca procesul plăsmuirii să găsească dintru început 


# Schiller către Goethe, Scrisoarea din 15.[X.1797. 

semifabricate folosibile. Ceea ce este important şi înnoitor în aceste observaţii ale lui 
Schiller este, mai ales, că leagă „determinarea absolută a subiectului'! de condiţiile 
specifice ale diferitelor genuri artistice că, adică, după părerea lui „determinarea absolută a 
subiectului" înseamnă calitativ altceva în genul dramatic decît în cel epic, în roman altceva 
decît în nuvelă etc. Este uşor de văzut că regăsim în aceste observaţii aceeaşi structură a 
determinărilor, pe care cu puţin înainte am putut-o stabili în general pentru orice reflectare 
şi pentru orice practică legată de ea. Punînd posibilităţile şi cerinţele diferitelor genuri 
artistice în locul pe care-l ocupă în cotidian momentul teleologic al acţiunii, Schiller a 
conturat precis metodica specifică a determinărilor din sfera estetică. 

Desigur că în această chestiune îl are ca înaintaş pe Lessing. O parte esenţială din 
Laocoon se ocupă de delimitarea — în această privinţă — a literaturii faţă de arta plastică. 
Deşi la el în primul plan se află problema descrierii şi combaterea ei ca mijloc de expresie 
în literatură, nu ne este greu să descoperim aici referirile la ceea ce ne interesează acum. 
Dacă luăm cele mai celebre exemple din argumentaţia lui — sceptrul lui Agamemnon, 
scutul lui Achille, Elena şi bătrînii troieni — , intenţia lui principală se vede foarte clar: un 
obiect, care în pictură ar trebui să apară cu toate particularităţile existenţei lui obiectuale, 
senzoriale, nemijlocite, devine în literatură un simplu element al unei acţiuni determinate. 
Aceasta înseamnă înainte de toate că, în literatură, obiectele n-au voie să apară în simpla 
lor realitate în-sine,ci ca mijlociri obiective ale relațiilor omeneşti, ale acţiunilor ce le 
realizează pe acestea; lucrul este evident mai ales în analiza sceptrului. Este clar că 
Lessing, fără a cunoaşte încă noţiunea noastră de fetiş, luptă aici împotriva fetişizării 
realităţii reflectate literar. Căci în centrul lumii create de literatură stau oamenii şi relaţiile 
omeneşti. Cu toate acestea, esenţa existenţei şi soartei umane dispare în desişul obiectelor 
acţiunii omeneşti, a împrejurărilor din viaţa omului, devenite fetişuri, nu numai în litera- 
tura descriptivă, de mult învechită şi uitată, împotriva căreia îşi îndreaptă Lessing atacurile 
lui imediate, ci şi în naturalismul modern al şcolii lui Zola, de la Adalbert Stifter, pînă la 
campionii avangardişti ai montajului unei lumi reificate, ca Dos Passos şi pînă la cel mai 
recent „roman reist" de tipul celui al lui Alain Robbe-Grillet. Această polemică aşadar 
atinge artisticeşte un punct central al misiunii de defetişi- zare a literaturii. Dar această 
funcţie se leagă nemijlocit, în acelaşi timp de problema determinării sau a nedeterminării 
obiectualităţii plăsmuite, tratată de noi acum. Obiectualitatea senzorială nemijlocită a 
sceptrului lui Agamem- non, rămîne în mare măsură nedeterminată, dar noi, ca urmare a 
istoriei apariţiei lui, a rolului lui în viaţa socială etc. şi al cîtorva lumini care schiţează 
existenţa lui senzorială, avem pentru reproducerea evocativă a stării de ansamblu o 
imagine suficient de clară şi a alcătuirii lui ca obiect. 

Dialectica determinării şi a nedeterminării iese poate mai clar la iveală în scena cu 
Elena analizată de Lessing. Aici el accentuează, mai ales, faptul că la Homer nu găsim 
nimic concret cu privire la înfăţişarea Elenei, acesta arată numai cum acţionează 
frumuseţea ei asupra bătrînilor troieni. Dacă generalizăm oarecum acest fapt — şi vom 
vedea imediat că avem tot dreptul s-o facem — ne dăm seama că ne aflăm în faţa situaţiei 
paradoxale, la prima vedere, că tocmai marele poem al cărui efect durabil se întemeiază cu 
siguranţă în primul rînd pe capacitatea de a face senzorial perceptibilă viaţa interioară 

omenească, poate renunţa pur şi simplu la plăsmuirea înfățişării exterioare, chiar în 
cazurile în care — ca tocmai la Elena — frumuseţea este factorul decisiv al destinului ce 
se întrupează în acţiunea poemului. Acest caracter aparent paradoxal îşi pierde întrucîtva 
din puterea iniţială, dacă ne gîndim că drama, cu excepţia celei din ultima jumătate de 
veac, n-a dat niciodată descrierea personajelor sale, care totuşi au rămas vii în conştiinţa 
omenirii, milenii de-a rîndul. Ba chiar, pentru a nu mai vorbi despre indicaţiile scenice mo- 
derne, în rarele cazuri în care dialogul redă înfăţişarea exterioară a eroilor, ea nu s-a putut 
impune întotdeauna față de aceea care izvora din acţiunea însăşi; regina spune despre 
Hamlet, în ultimul act: „E gras şi cu respiraţia scurtă", fără a putea cîtuşi de puţin influenţa 
astfel imaginea vie a lui Hamlet. în aparenţă, modalitatea modernă a epicului, cu 
descrierile lui întinse şi ample, a depăşit modalitatea proprie lui Homer descris de Lessing. 
Dacă am cerceta însă atent situaţia, am ajunge la rezultate surprinzătoare şi am găsi că, de 
pildă, puterea de atracţie a figurilor din romane, cînd sînt plăsmuite cu adevărat ca nişte 
fiinţe vii, se apropie adesea de aceea a Elenei lui Homer, cu toate că — ceea ce nu 
contrazice cele de mai înainte — sînt făcute plauzibile, în mod mai concret, prin unele 
scurte indicaţii senzoriale. Totuşi, chiar un povestitor ca Thomas Mann, care lucrează atît 
de conştient şi senzorializează atît de puternic, a renunţat cu stricteţe în Doctor Faustus să 
le descrie pe cele două personaje principale aşa încît să poată fi recunoscute după 
înfăţişarea exte- 

rioară. Cu privire la acest lucru el dă o explicaţie, interesantă şi din punct de vedere 
teoretic, în studiul său asupra naşterii acestui roman: în mod 
ciudat nu i-am dat aproape de loc o înfăţişare , o aparenţă, un corp. Ai mei voiau mereu să- 
i descriu şi chiar dacă acceptau ca naratorul din roman să rămînă doar o inimă sensibilă şi 
o mînă care înscrie lucrurile tremurînd, voiau să-i fac cel puţin vizibil pe eroul lui şi al 
meu, să-i individualizez fizic, să-i las să se înfăţişeze concret. Ce uşor ar fi fost! Şi totuşi, 
într-un mod misterios, ce inadmisibil era, imposibil într-un sens încă neauzit pînă atunci! 
Imposibil, în altfel decît ar fi fost descrierea lui de către Zeitblom. Trebuia respectată aici o 
interdicţie —sau, mai bine zis, trebuia să se asculte de porunca celei mai mari rezerve în ce 
priveşte evocarea exterioară, care ameninţa să coboare şi să banalizeze imediat cazul 
sufletesc şi demnitatea lui simbolică, puterea lui reprezentativă".50 Este demn de remarcat 
că Thomas Mann admite pentru personajele secundare ale aceluiaşi roman, o descriere „în 
sensul pitoresc”. 

Nimic nu ar fi mai eronat decît ca din asemenea fapte importante să se conchidă că 
poezia are un caracter de abstracţie nesenzorială. Puținele exemple din poezia cea mai 
importantă, care sînt în adevăr construite astfel (poate Alfieri), nu pot avea forţa unor 
dovezi general valabile. Astăzi fiecare este lămurit că o asemenea concepţie despre 
literatura greacă nu corespunde faptelor estetice . Ar fi ridicol dacă am pune la îndoială 
puterea de plăsmuire senzorială a lui Homer sau a tragicilor. Atunci se ridică totuşi 
întrebarea: de unde vine plinătatea vitală a personajelor, dacă manifestarea lor senzorială 
rămîne neprecizată? Reversul negativ — supradeter- minarea nu răspunde la această 


50 THOMAS MANN: Gesammelte Werke, Berlin, 1955, voi. XII, p. 237. 

întrebare, cu toate că într-un anume grad, cadrul unei asemenea plenitudini devine în acest 
caz mai concret. Secohil al XIX-lea a ridicat în special prezentarea literară a exteriorului 
senzorial la o treaptă superioară de desăvîrşire tehnică. Dacă ne punem totuşi întrebarea 
referitoare la reversul chestiunii, anume care din personajele lui Zola, care era un adevărat 
maestru în descrierea acestei înfăţişări exterioare, mai trăieşte astăzi în conştiinţa 
oamenilor, vom obţine desigur răspunsul: nici una; cel mult Nana rămîne în amintire ca o 
alegorie pitorească şi plată a Parisului celui de al doilea Imperiu. Se vede deci, în primul 
rînd, — ceea ce s-a lămurit şi în cazul „grăsimei“ lui Hamlet şi a respirației lui scurte — că 
în foarte multe cazuri o asemenea prezentare precisă nu este o adevărată determinare, ci 
dimpotrivă, o determinare excesivă, de prisos. 

Asemenea supradeterminări apar, fireşte, şi în viaţa cotidiană şi în ştiinţă. în 
aceasta din urmă, ele pot deveni frînări sau turburări ale cercetării. Şi în cotidian, excesul 
de determinare poate avea repercusiuni negative, de cel mai multe ori însă el devine numai 
un prisos pe care practica îl dă adesea la o parte. Acelaşi lucru se întîmplă şi în literatură. 
Deoarece însă excesul de determinare cu toate urmările elementelor deprisos, constituie o 
componenta stabilă a operei, iar uneori chiar un principiu al modului ei de plăsmuire, 
această problemă nu e nici pe departe atît de simplă ca în cotidian. Ceea ce nu este necesar 
operei — desigur într-un sens foarte larg — este, în majoritatea cazurilor, nu numai de 
prisos, ci constituie un balast, e chiar deranjant. Nici aici, desigur, nu ne putem reprezenta 
o opoziţie închistată metafizic. Anterior, pe baza unei afirmaţii autocritice a lui Musil, am 
vorbit despre diferenţa dintre a ţine în tensiune şi a captiva în cadrul funcţiei operei de artă 
de a dirija pe receptor. Musil însuşi recunoaşte că simpla captivare este mult mai puţin aptă 
de a efectua dirijarea receptorului decît tensiunea. Cauza este şi aici uşor de stabilit: 
tensiunea este foima psihică în care mediul omogen al speciilor poetice ale epicului şi 
dramei îl transpun pe receptor, şi care trebuie să transforme atitudinea lui ca om întreg faţă 
de realitatea obiectivă în atitudinea omului integrat al operei de artă concrete. Dacă el e 
numai captivat de operă, el stă în faţa ei ca în faţa unei bucăţi smulse din realitate, adică el 
nu se dăruieşte fluxului poetic — deoarece un asemenea flux nici nu există în acel caz — 
nu trăieşte o „lume“ a poeticului, o reproducere plăsmuita a realităţii în totalitatea ei (sub 
specie a mediului omogen dat) şi deci nici problema centrală a operei de artă concrete 
respective. Opera se sfărîmă, mai curînd, în bucăţi legate numai cauzal, în mod mai mult 
sau mai puţin lax, la care receptorul — conform nivelului spiritual artistic atins de opera 
dată — reacţionează cu interes, cu indiferență, sau refuzîndu-le. Captivarea de care 
vorbeşte Musil, ar putea obţine, în cel mai bun caz, o permanenţă a interesului 
receptorului, dar nu continuitatea evocativă a efectului artistic autentic. 

Cu aceste consideraţii, ne găsim tot în domeniul problemei determinării sau 
nedeterminării obiectelor în literatură. Numai că conţinutul concret al problemei trebuie 
generalizat încă ceva mai mult. Am pornit de la exemplele lui Dessing în care această 
problemă a fost pusă în termenii reprezentării senzoriale a înfățișării exterioare a 
lucrurilor. Dar este clar, în mod evident, că rezultatele artistice obţinute în exemplele date 
de Dessing sînt valabile pentru întreaga lume de obiecte si forme a poeziei. în perspectiva 
efectuării unei generalizări, avem de-a face cu filozofia detaliilor în literatură şi anume 
atît cu privire la cantitatea cît şi la calitatea lor. Reamintim aici funcțiunea nepreciziunii în 

cadrul unei determinări juste prin esenţa ei, reliefată de Lenin, reamintim nevoia de a 
evita dogmaticul, înţepenirea (fetişizarea) la care ar duce o delimitare precisă, acolo unde 
conţinutul determinării respective prescrie evitarea unei asemenea preciziuui. în artă, 
această situaţie are ca urmare faptul că toate acele chestiuni care nu sînt legate organic de 
intenţia centrală a problemei esenţiale, pur şi simplu nu intră în configurare chiar atunci 
cînd, considerate pur logic sau pur istoric, ele şi-ar avea locul în ea. Această constatare ne 
dă posibilitatea de a lărgi sfera celor tratate, dincolo de exemplele lui Lessing considerate 
pînă acum. Astfel, Hegel îi reproşează lui Shakespeare, după cum am văzut, că lasă la o 
parte dreptul lui Macbetli la tron — menţionat în cronici. Shakespeare, însă, a întruchipat 
în marile sale tragedii descompunerea lumii feudale; nu a prezentat în ele faptele, 
evenimentele, corelaţiile cauzale concrete — acesta era conţinutul ciclului referitor la 
războiul celor două roze — , ci marile tipuri ale decăderii, pasiunile şi soarta lor, fundalul 
şi substratul prăbuşirii, precum şi contururile noului om viitor: deci, filozofia istoriei 
feudalismului în agonie, şi nu cronica lui. De aceea, nu motivele personale minore, pe 
care Hegel i le atribuie lui Shakespeare, determină faptul că drepturile legitime ale lui 
Macbeth rămîn în umbră; ci motivul important filozofico-istoric, că de la înălțimea 
punctului de vedere de la care Shakespeare priveşte acest proces, un punct de vedere 
minor ca legitimitatea nici nu poate interveni. 

Observaţia lui Hegel nu prezintă interes mai ales ca judecată concretă eronată, ci 
mai curînd ca o primă ivire a unei orientări extrem de problematice în gîndirea secolului al 
XIX-lea: supramotivarea. în ce fel şi în ce măsură tendinţele ce se exprimă în ea puteau 
deveni, uneori, rodnice pentru ştiinţă, nu trebuie să ne preocupe aici. Sigur este că 
literatura a fost încărcată cu motivări supradeterminate (şi de prisos din punct de vedere 
poetic), care aveau să dăuneze fluenţei compoziţiei, atît a întregului cît şi a părţilor, fără a 
da, cu adevărat, o mai mare greutate conţinutului poetic. Ne vom limita din nou la un 
singur exemplu. Romeo o zăreşte pe Julieta — şi în acest moment tragedia apare; nici 
unui om nu-i trece prin minte să se întrebe de ce s-a îndrăgostit tocmai de ea. Un 
dramaturg atît de important ca Hebbel ridică totuşi această problemă într-o situaţie 
similară. El iroseşte un act întreg din Agnes Bernauer cu „motivarea" frumuseţii 
irezistibile a eroniei sale, deşi — privind din punct de vedere dramatic — simplul fapt că 
ducele bavarez Albert se îndrăgosteşte de frumoasa fată de burghez şi se căsătoreşte cu ea, 
era o bază cu totul suficientă pentru conflictul respectiv. Şi mai clară este situaţia în 
romanul lui Zola Germinai. Dacă în timpul catastrofei miniere, Etienne Lantier îl omoară 
pe Chaval, rivalitatea dintre ei, distrugerea fericirii lui Etienne de către Chaval ar fi, în 
aceste împrejurări, o motivare cu totul suficientă a actului lui Etienne. Faptul că Zola face 
din alcoolismul ereditar al lui Etienne motivul hotărîtor, transformă tragedia într-un caz 
patologic, clasic tocmai din cauza supradeterminării. De atunci, literatura este plină de 
atare supramotivări, supradeterminări ale obiectualităţii poetice. Cînd spunem că astfel 
fluenţa desenului poetic este alterată, ne exprimăm într-un mod unilateral formal. Lipsa 
acestei fluenţe rezultă din faptul că scriitorii au pierdut puterea de a arunca asupra vieţii 
întregi o privire poetică, defetişizantă, şi că de aceea primesc în rîndul principiilor 

hot.ărîtoare de ordonare ale luminilor din operele lor, determinări care fac parte din 
prejudecățile fetişiste ale vremii lor, — ca atotputernicia eredității patologice la Zola — şi 
care frînează sau chiar împiedică mereu o plăsmuire artistică a lumii reflectate, dusă 
consecvent pînă la capăt. Asemenea prejudecăţi fetişizante sînt fireşte diferite, conform 
fiecărei epoci; în timpul dominaţiei şi al răspîndirii lor generale, ele sînt folosite de-a 
dreptul ca un surogat al plăsmuirii autentice, deoarece simpla lor prezenţă trezeşte iluzia 
unei determinări estetice, care adesea nici nu există. Cu o repeziciune mai mare sau mai 
mică însă, alte fetişuri trec pe primul plan şi atunci arta „mare" sau „avangardistă" de ieri 
pare azi încremenită, lipsită de viaţă şi goală. Fireşte că extremitatea opusă este tot atît de 
dăunătoare. Absența principială şi deplină a motivării, ca în „actul gratuit" al lui Gide, 
provoacă desigur o fluenţă formală, dar în acelaşi timp şi o nedeterminare nihilistă a 
întregii atmosfere a operei din punct de vedere al concepţiei despre lume, o lipsă de 
conturare a personajelor şi a situaţiilor etc. Determinarea şi nedeterminarea sînt deci 
funcțiuni ale totalităţii intensive concrete a operei respective (a genului respectiv) şi, ca şi 
alte categorii estetice autentice, nu se pot reduce la „reguli”, dar prin aceasta ele nu-şi 
pierd legitatea lor univocă. 

Alături de asemenea momente calitative ale determinării sau ale nedeterminării, 
trebuie să ne gîndim acum pe scurt, şi la cele cantitative. Aici, problema detaliului trece şi 
mai evident în primul plan, cu toate că e clar că exemplele citate pînă acum sînt de 
asemenea strîus legate de această chestiune. Căci e suficient să ne gîndim la compararea 
anterioară dintre Shakespeare şi Hebbel pentru a înţelege că modul în care fiecare din ei 
înfăţişează naşterea unei mari iubiri în conflict cu societatea, trebuie să exercite cea mai 
puternică influenţă asupra cantităţii şi calității detaliilor. Intrînd acum în problema 
cantităţii detaliilor, este de asemenea clar că nu poate fi niciodată vorba de o simplă 
comparaţie cantitativă. Stilurile şi personalităţile artistice se deosebesc, în această privinţă, 
într-un mod extrem de marcat, şi există cazuri în care o mare bogăţie de detalii, ca de 
exemplu la Dickens sau la Gottfried Keller, poate fi considerată, în sens artistic, ca fiind 
echilibrată cu exactitate, pe cînd la alţii, care sînt mai rezervaţi cu privire la ele, se poate 
găsi totuşi un exces de detalii, în sensul că ele sînt de prisos, ca la Hebbel şi din cînd în 
cînd la Schiller. Ajungem astfel din nou la filozofia detaliilor. Un detaliu este îndreptăţit, 
din punct de vedere artistic, numai atunci cînd aruncă o lumină asupra unui caracter, a unei 
situaţii etc. dintr-o perspectivă nouă, legată de problema principală, fie chiar în mod oricît 
de mijlocit, cînd scoate la iveală ceva din esenţa ei, care altfel ar fi rămas ascuns. 
Cantitatea deci îşi dobîndeşte un sens estetic numai raportată la intenţiile ultime ale operei. 
în această raportare ea poate fi, foarte bine, discutată esteticeşte, şi judecata privitoare la 
proporţionarea justă, la determinarea prea săracă sau la prisosul dăunător poate decurge, de 
fiecare dată, fără echivoc, din principiile operei. Dar — pentru a repeta ceea ce am spus 
mai sus — tocmai raționalitatea estetică a principiilor include pluralismul stilurilor şi al 
operelor şi exclude tocmai de aceea orice regulă apriori, ab- stract-generală. 

Nu e nevoie de o dovadă mai amplă pentru a afirma valabilitatea şi pentru pictură 
şi sculptură a acestor ultime constatări. Tocmai aici este evident, de la prima vedere, că de 
exemplu la Van Eyck se găsesc tot atît de puţine detalii de prisos ca la Manet. Ua fel de 

clar este că, pretutindeni, concepţia generală a vremii, a stilului, a artistului, hotărăşte care 
detalii vor fi considerate ca determinante pentru obiectualitatea din opera de artă şi pe de 
altă parte, care determinări reale ale obiectualităţii adevărate pot rămîne, ba chiar trebuie 
să rămînă, neprecizate în operă. Această concepţie generala a obiectualităţii, care este 
determinată, de fiecare dată, de factorii cei mai diferiţi (scala lor de diferenţiere trece de la 
concepţia despre lume pînă la dexteritatea tehnică obţinută momentan), exclude în cazuri 
concrete, complexe întregi de detalii posibile în mod abstract, de exemplu influenţa modi- 
ficatoare a efectelor momentane de lumină asupra coloritului, care constituie 
obiectualitatea vizibilă, pe cînd, în acelaşi timp, şi determinat de concepţia respectivă, 
conform esenței operei, alte complexe trebuie să treacă pe primul plan. Dacă, în 
consecință, artistului îi este dat tot mereu un cadru de mărimi diferite pentru plăsmuirea 
posibilă a detaliilor, este de la sine înţeles că ceea ce am numit problema cantitativă a 
detaliilor nu se poate ivi decît înăuntrul unui atare cadru real. 

Privit mai de aproape, acest complex de probleme, dat nemijlocit, arată totuşi 
aspecte mai generale ale problemei determinării şi nedeterminării obiectelor în artele 
plastice. Formulată cu totul în general, întrebarea sună astfel: pe cînd în literatură, 
dialectica exteriorului şi interiorului apare foarte complexă şi încîlcită şi de aceea nu poate 
figura nici ca determinantă, nici ca criteriu, vedem acum acest raport într-un mod extrem 
de simplificat de însuşi obiectul în care apare: vedem anume că artele plastice sînt în stare 
de a plăsmui în mod nemijlocit numai exteriorul, ceea ce ele efectuează însă, din 
totdeauna, în aşa fel încît formarea artistică a exteriorului evocă, în mod obligatoriu, 
interiorul. Aşa se întîraplă încă de la reproducerile cu scopuri magice, iar constituirea 
artelor plastice, care se emancipează de finalităţile magice sau religioase, de evocarea 
conţinuturilor magice sau religioase, nu poate schimba nimic esenţial din această stare de 
fapt considerată în mod general şi abstract. Dacă, însă, generalizarea nu se efectuează cu 
totul abstract, devine vizibilă diferenţa cu totul esenţială dintre reprezentarea care 
plăsmuieşte în mod alegoric şi aceea care plăsmuieşte în mod imanent (după terminologia 
vremii lui Goethe: în mod simbolic): adică, după fiecare caz, dacă interiorul conţinutului 
este nemijlocit identic cu exteriorul plăsmuirii, cu sistemul devenit vizibil al figurilor, al 
obiectelor etc., aşa încît, în termenii lui Hegel „ceea ce este interior este dat şi exterior şi 
invers"5l sau dacă interiorul are pretenţie la o existență autonomă, independentă de 
întruparea lui vizuală şi legată de aceasta într-un mod mai mult sau mai puţin lax. Noi 
considerăm întotdeauna prima cale drept normală pentru domeniul estetic, iar alegori- 
zarea ca o abatere de la normele lui esenţiale. Abia ultimul capitol poate aduce o 
întemeiere filozofică a acestei teze. 

Oricît de strîns şi de intim ar fi conceput raportul exteriorului cu interiorul, pentru 
artele plastice rămîne valabil faptul că mediul lor omogen poate da numai exteriorului o 
formă pe deplin determinată, toate deosebirile concrete indicate mai sus, şi care adesea 
sînt, în sine, foarte adînci, devenind în manifestarea lor plastic senzorială, de pe această 
culme, simple subspecii ale acestei determinări. Interiorul poate ajunge pînă la expresie 


5! HEGEL: Enciclopedia ştiinţelor filozofice — Logica, ed. cit., $ 139, p. 256. 

numai prin mijlocirea exteriorului şi trebuie astfel să cadă într-o nedeterminare de nesu- 
primat. Dacă vrem să înţelegem just acest raport din punct de vedere estetic, trebuie să ne 
dăm seama că, prin aceasta, determinarea estetică deplină a operei de artă rămîne neatinsă, 
Mona Lisa lui Leonardo sau un peisaj al lui Ruysdael sînt, în aceeaşi măsură, pe deplin 
determinate din punct de vedere artistic, cu toate că asupra conţinutului interior, mai ales 
în cazul Mona Ivisei, există biblioteci întregi pline de interpretări diferite. Şi am fi 
superficiali, limitați, din punct de vedere artistic, dacă am privi de sus, cu trufie, toate 
aceste interpretări divergente, şi am crede că numai determinarea vizual-picturală trebuie 
luată în consideraţie din punct de vedere estetic. Desigur, o mare parte din asemenea 
interpretări este pălăvrăgeală de foileton, plină de lirism fals şi de „sensuri adînci" goale. 
Nu trebuie să uităm, însă, că şi aceasta este o urmare inevitabilă a efectului evocativ al 
artei, necesar din punct de vedere estetic. Este important să facem distincţii între 
interpretări, să găsim şi să elaborăm criteriile după care putem stabili unde avem de-a face 
numai cu o auto-prezentare a individualităţii receptorului şi unde există încercări legitime 
de a se apropia mintal de acea sferă a determinărilor nedeterminate — pe care, după cum 
am văzut şi vom mai vedea încă — îl realizează cu necesitate modul de plăsmuire al 
oricărei arte —, deci de încercări de a sesiza conceptual şi afectiv, cît mai deplin cu 
putinţă, obiectivitatea operei, conţinutul ei real. Face parte din esenţa artei şi din efectul ei 
estetic faptul că acesta din urmă este cu necesitate divizat în deter- minaţia lui; că 
determinării vizuale a exteriorului trebuie să-i corespundă o nedeterminare uman-psihică a 
interiorului, care desigur, aşa cum am explicat anterior, nu este obiectiv nicidecum cu totul 
nedeterminată, ci evoluează înăuntrul unui cadru circumscris artistic în mod concret. Şi 
trebuie spus că opere cărora le lipseşte nedeterminarea, cu totul sau în mare măsură, 
acţionează în gol, cu toată eventuala lor clesăvîrşire tehnică, pe cînd, pe de altă parte, 
pentru operele cele mai de seamă este caracteristic faptul că acest cadru al lor de 
nedeterminare a interiorului mult mai vast trimite cu mai multă putere spre adîneimi, decît 
cadrul operelor mediocre. Nu trebuie deloc să ne gîndim la Hamlet sau la Faust; în artele 
plastice de asemenea nu e deloc întîmplător că aceste tendinţe se pot percepe în modul cel 
mai evident la Leonardo, Michelangelo şi Rembrandt. 

Dacă vrem să înţelegem just această corelaţie dintre determinare şi nedeterminare, 
trebuie să aruncăm din nou o privire asupra gîndurilor şi sentimentelor din cotidian. Dacă 
raportul dialectic dintre exterior şi interior dacă identitatea lor ultimă, cu tot caracterul 
contradictoriu al modurilor lor de apariţie, n-ar fi un fapt obiectiv al vieţii, atunci 
comunicarea între oameni ar fi cu neputinţă. Reflectarea acestei identități în conştiinţa 
omului trebuie să cuprindă, fireşte, şi o reproducere mai mult sau mai puţin conformă a 
structurii dialectice obiective. Momentul nedeterminării, care în relaţiile dintre oameni se 
manifestă prin nevoia de a explica exteriorul (aici desigur, incluzînd fapte, manifestări 
etc.), în încercarea de a sonda astfel interiorul, rămîne de aceea de nesuprimat. Ceea ce 
numim în viaţa cotidiană cunoaşterea oameniloreste în multe cazuri ceva extrem de 
nesigur, iar acolo unde dă rezultate, izvorul acestora este o capacitate individuală sintetică 
de a mînui cazurile particulare, dobîndită prin acumularea de experienţe şi de observaţii. 
(Despre latura psihologică a acestei chestiuni vom mai vorbi pe larg în alte contexte.) 


700 Estetica 


Generalizările de pînă acum, de la Lavater pînă la Klages, nu prea au dat rezultate, dar 
chiar dacă s-ar constitui o generalizare cu adevărat ştiinţifică, ea nu ar putea decît să 
îngusteze cadrul nedeterminării, ar putea numai indica în el puncte concrete de orientare; 
însă predominarea categorială a singularului ar rămîne totuşi de neînlăturat. Căci situaţia 
este aici oarecum alta decît aceea din aplicarea rezultatelor din ştiinţele medicale şi 
biologice la un caz singular, ce trebuie diagnosticat medical. 

Aici, unde pacientul singular devine obiectul unei subsumări, odată cu dezvoltarea ştiinţei 
singularitatea lui tinde să devină din ce în ce mai mult un caz limită. Cu toate că 
individualitatea lui personală pare să joace, într-o oarecare măsură, față de legile şi tipurile 
generale stabilite, rolul unui izvor permanent de erori, ea rămîne totuşi obiectul ultim al 
medicinei practice. în cotidian însă, singularitatea particulară a omului este subiectul 
faptelor lui, la care este părtaş cu personalitatea lui, în întregul ei. Iar aceasta se confruntă 
cu alţi oameni, la fel constituiți, reae- ţionînd din acelaşi fel de izvoare, se confruntă cu 
faptele lor, cu reacţiile lor la faptele altora etc. Este deci inevitabil şi de neînlăturat că în 
viaţă apare o atare nedeterminare a interiorului, în unele cazuri chiar cu privire la 
interiorul propriu. 

Acestea sînt, în linii mari, contururile acelui fond de viaţă, din perspectiva căruia 
poate fi judecată nedeterminarea interiorului în arta plastică. Fireşte că acest fundament al 
vieţii suferă, prin acţiunea artei, modificări esenţiale. în primul rînd, exteriorul este redus 
la vizualul pur, tot restul, care alcătuieşte, în viaţă, această exterioritate, aici, pur şi 
simplu, nu există. în al doilea rînd, raportul exteriorului cu interiorul are un caracter prin 
esenţă generalizat. în viaţă, totul se leagă de finalităţi concrete, practice, desigur uneori 
multiplu mijlocite, — chiar cînd e vorba de chestiunile cele mai subtile ale prieteniei sau 
ale dragostei —;faţă de opera de artă, însă, intervine o suspendare a unor asemenea 
instituiri cu caracter teleologic. Fireşte că personajele operei pot sta unele faţă de altele în 
cele mai dramatice relaţii, spectatorul însă rămîne, din punct de vedere al practicii 
nemijlocite, totuşi, numai spectator. Chiar prin aceasta, acel interior care devine apt de a fi 
trăit prin exteriorul plăsmuit vizual, îşi pierde mult din particularitatea sa individuală; el 
este ridicat în atmosfera unei anumite generalizări, iar munca artistică a tipizării găseşte în 
această atitudine a receptivităţii o disponibilitate care a ajuns mai autentică. în al treilea 
rînd, receptorul intră şi cu lumea lucrurilor din plăsmuire (peisaj, animale, plante, 
interioare etc.) într-o relaţie analogă cu aceea pe care o are în viaţă față de oameni. Natura 
antropomorfizantă a artei se exprimă cel mai clar în faptul că toate obiectele ei sînt 
plăsmuite nu în pura lor realitate în sine, ci în raportarea lor la om. Noi ştim acum că 
aceasta nu înseamnă o subiectivizare. Subieetivizarea este o caracteristică a dispoziţiilor 
ce apar în viaţa cotidiană. O asemenea atmosferă poate învălui, de exemplu un peisaj sau 
o cameră şi ea este fireşte provocată, în parte, de alcătuirea ei proprie, obiectivă, — de 
cele mai multe ori momentană, trecătoare —; conţinutul ei hotărîtor i-l da totuşi trăirea 
omenească, ce se petrece în ea sau din cauza ei, şi al cărei preludiu, postludiu sau amintire 
se leagă de acest mediu mai mult sau mai puţin întîmplător, ca de un prilej. Dacă spunem 
acum că reprezentarea imagistică a lumii înconjurătoare ne-umane apare umanizată în 
artă, atunci o asemenea relaţie a omului cu lumea este adesea, o premisă a genezei acestei 

imagini (mai adesea o urmare a efectului ei): ar fi totuşi o simplificare vulgarizatoare dacă 
am trage aici linii directe de legătură. Căci, în opoziţie strictă cu atmosfera din viaţă, 
omenescul în artă este inerent obiectelor (înlănţuirii lor, ansamblului lor concret). O parte 
considerabilă din lupta artistică de a reda obiectul este tocmai plină de străduinţa de a 
înfăţişa această relaţie antropomorfizantă a omului cu lumea obiectului, totuşi în aşa fel 
încît aceste relaţii să se manifeste numai ca însuşiri vizuale ale obiectelor reprezentate, ca 
raporturi vizuale ale unora faţă de altele. Şi aici e valabil moto-ul nostru: „ei 11-0 ştiu, dar 
o fac”. Faptul că străduinţa conştientă a artistului este orientată spre reproducerea precisă a 
obiectelor sau către reproducerea unei atmosfere sau către expresia propriei lui 
personalităţi etc. nu intră nemijlocit în consideraţie în problema de faţă. în această 
privinţă, între un interior al lui Cima da Conegliano şi unul al lui Vuillard nu este vreo 
diferenţă principială . 

Toate acestea au ca urmare că ceea ce în viaţă apare singularizat, implicat în 
străduinţe practice, se ridică în artele plastice la universalitate şi devine astfel, în fiecare 
operă, reprezentarea unei „lumi" încheiate în sine şi împlinite. Obiectualitatea 
nedeterminată dobîndeşte însă astfel un spaţiu de mişcare al conţinutului concret, calitativ 
altfel determinat decît în viaţă: în faţa receptorului stă — în forma vizibilităţii pure — o 
lume obiectuală precis determinată, desigur o lume a omului, iar caracterul conţinutului ca 
şi, înainte de toate, modul in-formării vizuale a acestuia nu numai că provoacă pentru 
fiecare operă singulară apariţia unui spaţiu diferit de mişcare a determinării şi 
nedeterminării acestui conţinut,ci din ele izvorăsc de fiecare dată, calităţi specifice a ceea 
ce trebuie să rămînă, cu necesitate, nedeterminat. Deci nedeterminarea din artă nu provine, 
ca în viaţă, din faptul că omul, angajat într-un complex de viaţă şi tinzînd spre un ţel 
anumit nu poate fonda de loc, sau nu pe deplin conţinutul special al acelui complex. 
Nedeterminarea are dimpotrivă aici o determinare foarte clară, desigur întotdeauna foarte 
diferită de la caz la caz: ea este determinată înainte de toate — chiar în cazul considerării 
celei mai grosolane a conţinutului — de către esenţa cu caracter de conţinut a complexului 
obiectual configurat. Rolul conţinutului depăşeşte însă cu mult această indicare abstract- 
masivă a orientării. Posibilitatea de a determina ceea ce e nedeterminat este într-un peisaj 
altceva decît într-o natură statică sau într-o scenă religioasă. Iar calitatea specifică a in- 
formării se transformă în conţinut, pe măsură ce ea constituie forma în mod mai precis. E 
suficient să ne amintim de afirmaţia lui Rilke citată anterior, că n-am putea mînca merele 
lui Cezanne; determinaţia 
brută cu caracter de conţinut a unei naturi statice cu mere se concretizează într-o 
valoare intelectuală şi afectivă net conturată, dar nu trebuie să uităm că şi reflecţia lui 
Rilke privea tot numai o obiectualitate nedeterminată. Fireşte că această chestiune 
devine mai complicată cînd „le sujet" concret a ceea ce e înfățişat vizual, are un 
conţinut concret, chiar precis. O ramură întreagă a istoriei artei, aşa-numita iconografie, 
se ocupă cu această problemă; desigur, într-un mod foarte abstract. Căci dacă separăm 
conţinutul iconografic de plăsmuirea artistică reală, atunci conţinutul astfel dobîndit, 
interioritatea nedeterminată care se afirmă în operele cu efect estetic, devine o 
exterioritate abstractă. Hegel are dreptate cînd afirmă despre atare separări care abstrag;: 

„Aşadar ceea ce este numai interior, este prin aceasta şi numai ceva exterior".5? 


Abstragerea care îndepărtează de esență constă deci aici în aceea că iconografia care se 
face prea independentă față de plăsmuire uită că conținutul mînuit de ea are o 
importanță pentru artă numai în măsura în care devine un factor concret determinant al 
in-formării concrete, ca în fazele de dezvoltare a artelor plastice puternic determinate 
de către conținut, cum s-a întîmplat în evul mediu. Conținutul devine atunci o sarcină 
compozițională concretă; el se despică în momente, care intră cu totul în compoziție, în 
sistemul de forme evocative, şi în altele care, ca urmare a unei atare compoziţii — care 
le transformă potrivit sferei, intensității, calității etc. într-un spaţiu concret de mişcare 
înăuntrul căruia se desfăşoară posibilitatea trăirii conţinutului operei — cad în sfera 
nedeterminării astfel determinate. Aceasta însă nu mai e pitrşi simplu o nedeterminare, 
ci un interior ce aparţine exteriorului format vizual şi e coordonat acestuia cu 
necesitate, în mod dialectic-contradictoriu. 

Dacă o atare nedeterminare determinată a conţinutului devenit interior poate în 
genere să se constituie şi cum se constituie ea, depinde exclusiv de puterea şi modul de 
in-formare din lumea vizuală a exteriorului determinat. O  nedeterminare 
atotstăpînitoare în cadrul exteriorului — care desigur trădează o incapacitate artistică, 
un diletantism etc. — nimiceşte de-a dreptul şi sfera interiorului, o lasă pradă golului cu 
totul subiectivist/ sau arbitrarului, deoarece astfel capacitatea dirijării se pierde cu 
necesitate. Pe de altă parte, determinarea excesivă a determinărilor vizuale ascunde în 
sine de asemenea primejdii serioase pentru interiorul nedeterminat, înainte de toate 
primejdia sărăcirii şi a uscăciunii. O atare supradeterminare poate avea cauze de 
conţinut şi formale, desigur strîns legate între ele. De conţinut, atunci cînd conţinutul de 
viaţă, exprimat de întregul tabloului, este mult prea mult concretizat. Avantajul 
tematicii religioase pentru arta plastică a constat 


52 Ibidcm $ 140, p. 256. 

